
Capitolul I - BOURDON 


Era către sfârşitul lunii iulie a anului 1812. Soarele unei 
frumoase după amieze îşi arunca razele calde prin frunzişul 
stejarilor care, în acest colţ al pădurii, atingeau înălţimea perilor. 
Trunchiurile lor drepte se înşiruiau într-o ordine aproape regulată 
ca şi pomii unei livezi, iar covorul verde de iarbă, de la picioarele 
lor, semăna cu o pajişte artistic orânduită. 

Nu departe de locul acesta se zărea licăritul unei fâşii de apă, 
un braţ îngust al fluviului Kalamazu, care străbate o bună parte a 
regiunilor sălbatice din Michigan. 

Astăzi, pe ambele laturi ale apei se află sate, oraşe, aşezări 
omeneşti legate între ele prin cale ferată; pe vremea aceea însă 
nu se zărea decât ici-colo câte o cabană a unui aventurier alb. 
Sau „wigwamul” unui indian. 

intreaga peninsulă înconjurată de apele lacurilor Michigan, 
Huron şi Erie era pe vremea aceea o adevărată pădure sălbatică. 

Fluviul Kalamazu izvorăşte din apropierea locului unde astăzi 
se află oraşul Jackson şi curge de la răsărit spre apus. 

Ceva mai jos de vărsarea lui în lacul Michigan se găseşte 
astăzi oraşul Chicago, care pe vremea povestirii noastre, nu era 
decât un post cu câţiva soldaţi. Urmând malul de răsărit al 
lacului Michigan către nord ne izbim la vârful de nord al 
peninsulei de localitatea Mackina, pe atunci şi ea doar un fort, un 
post militar îndepărtat către graniţa Canadei situată pe celălalt 
mal ai lacului. 

In partea de sud a lacului, fluviul St. Clair formează o nouă 
trecere între lacul Huron şi lacul St. Clair, care e legat de lacul 
Erie printr-un braţ îngust care se întinde spre sud. 

Locul unde începe povestirea noastră, cititorul trebuie să şi-l 
închipuie pe cursul superior al fluviului Kalamazu, cam în 
regiunea unde găsim astăzi oraşul Battle-Crick. 

Dacă uneori se zărea vreun alb prin neumblatele ţinuturi, 
acela era un negustor ce aducea indienilor arme, unelte de 
vânătoare sau muniții, pe care le schimba cu blănuri, sau un 
vânător, un aventurier căruia îi plăcea felul de viaţă şi obiceiurile 
sălbaticilor. 

Acestei categorii de americani îi aparţineau desigur cei doi albi 

care, în după amiaza aceea de iulie a anului 1812, s-au întâlnit 
într-unul din luminişurile pădurii. Ei doi, precum şi indienii ce 
stăteau lângă ei, erau străini unul de altul. Până în momentul în 
care întâmplător se întâlniseră, nici unul nu cunoscuse pe ceilalţi. 

In clipa în care începe povestirea noastră, trei din aceşti 
bărbaţi urmăreau cu multă atenţie mişcările celui de al patrulea. 

Acesta era de statură mijlocie, tânăr, puternic, bine clădit şi 
avea o privire deschisă şi cinstită. Adevăratul său nume era 
Benjamin Boden, însă în toată regiunea şi chiar mai departe era 
cunoscut sub numele de „Zum-Zum” sau Bourdon, căci era un 
vânător de albine şi se număra printre primii ce exercitau 
această ciudată meserie. 

Imbrăcămintea vânătorului de albine se potrivea cu ocupaţia 
şi felul său de viaţă. El purta o cămaşă de vânătoare verde şi 
pantaloni largi da aceeaşi culoare, cu franjuri galbene, care 
fusese aleasă ca port de către locuitorii pădurii, deoarece se 
confunda cu nuanţa naturală a pădurii. Capul îi era acoperit cu o 
şapcă de blană frumos lucrată, în picioare avea mocasini. Puşca 
o rezemase de stejarul cel mai apropiat, ca şi când pentru 
moment n-ar fi avut nevoie de ea. 

Această siguranţă nu era împărtăşită de ceilalţi trei bărbaţi. Ei 
aveau carabinele pe umăr. 

Mai mult, al doilea alb privea din când în când pe furiş, dar, 
totuşi, cu multă atenţie, la cremene şi fitil. Era încă tânăr, zvelt, 
musculos, dar slab şi ţinea spatele puţin încovoiat. Roşeaţa 
nasului îi trăda e pasiune nevindecabilă şi, de fapt, Gershom 
Waring (acesta era numele său) era cunoscut în lung şi în lat, 
tânăr de vreo 25 ani, aparţinând tribului „Inimă-de-Drojdie”. Cei 
doi albi nu se văzuseră niciodată, totuşi auziseră unul de altul, 
datorită poreclelor fiecăruia din ei. 

Unul din indieni, un războinic bătrâior, experimentat, din tribul 
Pottawatomi, supranumit  „Picior-de-Cerb”, era cunoscut în 
forturile dintre Michigan şi Detroit, precum şi de locuitorii 
împrejurimi. Celălalt, un tânăr de vreo 25 ani, aparţinea tribului 
Chippeway şi era poreclit de ai săi ca şi de soldaţii americani, 
care îl foloseau de cercetaş şi curier, „Aripă de Porumbel!”, 
datorită neasemuitei sale iuţeli şi rezistenţe. 

Pe aceşti patru bărbaţi îi strânsese la un loc o simplă 
întâmplare, tocmai pe când Ben Boden era la vânătoare de 

albine. După ce ceilalţi trei aruncară o privire cercetătoare 
asupra împrejurimilor, se salutară şi îl invitară pe Zum-Zum să-şi 
continue nestingherit vânătoarea. Conversaţia era parte dusă în 
limba engleză, parte în dialect indian, pe care toţi păreau că-l 
cunosc. 

— Lasă-ne să privim, străine, zise Gershom Waring, ce eşti în 
stare să faci cu uneltele tale. Am auzit adesea vorbindu-se de 
vânătoarea de albine, dar nu am asistat niciodată şi aş dori. O 
învăţ şi eu. 

Aceste unelte ale lui Zum-Zum erau destul de simple: o cană 
de plumb închisă cu un capac, o cutie de lemn, o farfurie din 
acelaşi material şi o cană mare de băut din sticlă verde. Toate le 
ducea cu dânsul într-o găleată de lemn. 

In mijlocul luminişului se afla un ciot de stejar, care fusese 
trăsnit în vara aceea. Cei trei tovarăşi ai vânătorului de albine se 
aşezară pe un trunchi căzut, în timp ce el cioplea ciotul cu o 
secure, pentru a-l putea întrebuința drept masă. Apoi, 
deschizând găleata, el întinse uneltele pe această masă. Pe mica 
farfurie puse o bucată de fagure, pe care o scoase din cutie; din 
cana de plumb picură în găurile fagurelui miere curată şi curăţă 
cu mare îngrijire cana de sticlă. După ce termină aceste 
pregătiri, îşi îndreptă atenţia asupra ierbii catifelate ce acoperea 
poiana. Numeroase flori şi trifoi alb înfloriseră şi mii de albine 
zumzăiau în jurul lor. Bourdon păşi prin pajişte, urmărit de 
privirile curioase ale celorlalţi trei. Deodată Zum-Zum acoperi cu 
paharul una din albine. Insecta ridică numaidecât aripile ca să 
zboare şi ajunse astfel în partea superioară a capcanei. Ben 
acoperi atunci cu palma partea de jos a paharului. Se înapoie la 
ciotul de stejar şi-l aşeză deasupra fagurelui. Apoi acoperi totul 
cu şapca lui de blană. 

Când ridică după o jumătate de minut şapca, albina era pa 
jumătate înfundată în mierea dulce, ocupată fiind să se sature 
din această neaşteptată, comoară. Era atât de ocupată cu 
aceasta că Bourdon putu să ia liniştit paharul. 

El se duse iar pe pajişte de unde aduse o a doua albină. După 
un minut era şi aceasta cufundată în miere. 

Ben luă paharul şi-şi îndemnă tovarăşii să vină mai aproape. 

— Aici albinele se burduşesc cu miere, zise el şi în norocul lor 
nu se gândesc că-şi expun astfel propriul lor stup. Aşa e şi cu noi 

oamenii. Ne credem cei mai inteligenţi şi când colo suntem la un 
pas de prăpastie, pe când în clipele cele mai nenorocite ne 
pândeşte cel mai mare noroc. Foarte adesea când sunt singur în 
mijlocul pădurii mă las pradă acestei cugetări. 

— Dar cum este mierea lor în pericol? întrebă Picior-de-Cerb. 
Nu văd nici un fel de stup. 

— Despre asta o să vă lămuriţi îndată, răspunse surâzând 
Zum-Zum. Prima albină e sătulă şi se pregăteşte să-şi ia zborul. 
Daţi-vă iar la o parte şi fiţi atenţi. 

Prima din cele două albine se ridică, înconjură de câteva ori 
ciotul ca şi când n-ar fi ştiut încotro să se îndrepte. Ben o urmări 
atent cu ochiul şi când, imediat după asta, o porni în linie 
dreaptă, privirea lui o urmă pe o lungă distanţă fixându-şi 
direcţia ei de zbor. 

— Probabil că a coborât în partea cealaltă a mlaştinii, spuse el 
arătând o parte a pădurii unde pomii erau mai deşi ca în luminiş. 
Poate că a zburat chiar dincolo de luncă până la marginea unui 
crâng care se întinde la depărtare de trei mile de aici către vest. 
In cazul acesta aş fi pierdut şi timp şi osteneală. 

— Ce face acum cealaltă? întrebă curios Picior-de-Cerb. 

— Şi ea e gata de plecare. Vom vedea ce drum va alege. 

Albina se ridică şi înconjură, de asemenea, ciotul. Era aşa de 
mică şi zbura atât de repede că numai vânătorul de albine o putu 
urmări cu privirea. 

Dar nu se îndreptă în aceeaşi direcţie ca şi prima, ci o luă în 
altă direcţie care forma cu prima un unghi drept. 

Trebuia, deci, să se găsească în apropierea luminişului cel 
puţin doi stupi. Bourdon pornise imediat după a doua albină. 
După ce, peste puţin timp, se înălţă şi ea, o văzu plecând în 
aceeaşi direcţie ca şi prima. O urmări cu multă atenţie aproape o 
sută de paşi şi numai datorită agerimii privirii şi a experienţei 
profesionale putu să o zărească atâta timp cu ochiul. 

— Trebuie să căutam acum un alt loc, prieteni, spuse Ben 
Boden şi îşi strânse toate uneltele. 

— E vorba acum de a stabili unghiul de zbor şi aceasta e cea 
mai grea parte a operaţiei. Câte un aşa zis vânător de albine află 
numai linia de zbor, dar habar nu are despre unghiul de zbor. 

După aceste cuvinte, se îndreptă către un punct care se găsea 
cam la o sută de picioare de primul loc şi unde găsi un alt ciot pe 

care-l putea întrebuința drept masă. Aici, el repetă tot procedeul 
la care indienii se uitau cu o atenţie dublată. 

Ceea ce înţelegea el prin linie de zbor înțelegeau şi ei; dar aşa 
zisul unghi era pentru ei o enigmă şi nici nu le era posibil să 
pătrundă acest secret, când, deodată, vânătorul de albine 
rezolvă în mod fericit problema pe care o socotea drept cea mai 
grea. În ceea ce privea pe Gershom Waring, el îşi dădea aerul că 
ar înţelege tot ce vedea cu toate că procedeul era pentru dânsul 
tot aşa de misterios ca şi pentru cei doi indieni. j 

El se simţi umilit văzându-se tot atât de prost ca un indian. În 
fundul sufletului el privea cu dispreț vânătoarea de miere, căci ar 
fi dat toată mierea din lume pentru e sticlă cu drojdie. 

Când alte două albine se săturară de miere, una din ele urmă 
aceeaşi direcție pe care o luase la prima experiență cea de a 
doua albină, adică dincolo de pajiştea învecinată, unde nici nu 
putea fi vorba să o urmăreşti. A doua însă, spre marea bucurie a 
lui Bourdon, zbură direct spre colțul pădurii către care se 
îndreptaseră alte două din prizonierele vânătorului. 

Ne putem da uşor seama că urmându-şi instinctul, albinele 
zboară aproape regulat într-o linie dreaptă către stupul lor. 
Numai un motiv cu totul neobişnuit le-ar putea face să se abată 
de la regulă. 

Dacă deci două albine se îndepărtează din două puncte 
diferite care s-ar găsi la distanţă unul de altul şi le lăsăm să-şi ia 
zborul, liniile lor de zbor nu se vor încrucişa ci se vor întâlni abia 
acolo unde se află stupul. Punctul de întâlnire a liniilor de zbor 
arată astfel poziţia stupului. Se punea problema de a descoperi 
pomul în care se adăpostiseră albinele. Bourdon îşi luă sculele şi 
se îndreptă către luncă urmat de tovarăşii săi. Depărtarea putea 
să fie de o jumătate de milă şi deoarece cu toţii erau mărşăluitori 
buni nu le trebuiră nici 10 minute ca să ajungă acolo. 

Imediat, Zum-Zum cercetă locul pentru a descoperi pomul. 
Odată găsit, munca lui era încununată de succes. 

Un ochi neexercitat, oricât s-ar fi uitat în toate părţile, n-ar fi 
descoperit nici urmă de albine, căci insectele acestea zboară atât 
de sus încât nu e deloc uşor să la zăreşti. Ben nu se bizuia numai 
pe agerimea ochilor săi. El ştia că trebuia un arbore scobit şi că 
albinele preferă o anumită specie de arbori. 

Printre uneltele lui se găsea şi un mic ochean nu mult mai bun 

decât acelea întrebuințate la teatru, dar foarte puternic şi 
corespunzând complet scopurilor lui. După ce a cercetat cu 
multă atenţie colţul pădurii privirea lui se îndreptă către un ulm 
scobit şi când îl cercetă prin ochean văzu la o înălţime de 
aproximativ 70 de picioare deasupra pământului o mulţime de 
albine care zburau da jur împrejurul crăcilor uscate. Cu aceasta, 
problema era rezolvată. 

Ben apucă securea. 

— Străinule, zise Gershom, partea asta a lucrului lasă-mi-o 
mie. Deoarece cu siguranţă îmi vei da o parte din mierea culeasă 
aş vrea să o câştig prin munca mea. Securea ştiu să o mânuiesc 
încă din copilărie şi mă iau la întrecere cu cel mai iscusit lemnar. 

Aceasta nu era o simplă pălăvrăgeală, după cum se dovedi 
numaidecât. 

Intr-adevăr, Gershom mânui fierul cu putere şi repeziciune 
încât în scurt timp dobori pomul. 

Albinele furioase umplură văzduhul ca un nor des şi cei patru 
bărbaţi socotiră că este mai bine să se retragă un scurt timp 
pentru a nu se expune atacului lor. 

După o jumătate de oră totuşi, insectele se îndepărtară de 
trunchiul căzut şi se adunară pe un alt pom ca şi cum ar fi vrut să 
se consfătuiască ce trebuie să facă acum. 

Ben Bourdon începu îndată să golească stupul de miere. 

Prada ridicată se dovedi a fi una din cele mai bogate din câte 
găsise până atunci într-un stup. Ei desfăcu trunchiul găunos şi 
socoti că trebuiau să fie acolo cam 300 de pfunzi. 

Ei nu ridicară mierea în aceeaşi după amiază deoarece 
noaptea era aproape. 

Bourdon se oferi să-i găzduiască pe străini în cabana sa. A 
doua zi urma ca fiecare să-şi vadă de drumul său după ce îşi vor 
fi umplut sacul cu merinde. 

— După cum se aude, zise el, vin vremuri tulburi. Tare aş vrea 
să ştiu ce se mai petrece în lume. Aripă de Porumbel poate fără 
îndoială să ne spună ceva noutăţi. 

Cabana lui Bourdon era aşezată pe malul Kalamazului, în 
mijlocul unei păduri de stejari. 

In faţa cabanei, într-un mic golf, era legat un kanut deoarece 


1 Canoe 


nu putea transporta mierea decât pe calea apei. Căsuţa era 
apărată cât se poate mai bine de vizitatori nepoftiţi, căci 
Bourdon trebuia să se ferească de duşmani, oameni şi urşi. Din 
partea Pieilor Roşii nu avea decât rareori neplăceri, căci el 
cunoştea mulţi războinici din triburile Pottawatomi şi Chippeway. 
Deşi ei aveau un caracter cinstit şi un respect adânc pentru 
meseria lui, totuşi se întâmplase uneori să fie atacat de vreun 
indian gonit din tribul său sau de vreun alb vagabond. 

Urşii însă erau duşmanii săi cei mai îndârijiţi şi, deoarece ca să- 
şi satisfacă pasiunea lor pentru miere, întrebuinţau toată 
şiretenia ca să-şi procure această dulceaţă, proviziile lui Bourdon 
erau necontenit expuse atacurilor. 

„Castelul de Miere”, cum îi zicea Bourdon, era un pătrat cu 
latura de 14 picioare. Era făcut din bârne de molift, dar se 
deosebea de celelalte cabane de acelaşi fel prin acoperişul său 
de grinzi bătute, printre care nu trecea nici apa. Un acoperiş 
obişnuit din scoarță de copac ar fi fost uşor de desfăcut de urşi 
ca să ajungă la comoara ademenitoare pe care vânătorul de 
albine o adunase în cursul a două veri. Cabana avea a fereastră 
cu 6 ochiuri. Pe pereţii exteriori, trunchiurile de molift erau prinse 
cu bare de fier. Uşa era făcută din scânduri de stejar şi era 
prevăzută cu balamale din fier ce puteau rezista celor mai 
puternice lovituri. Pe dinafară se închidea cu un cârlig prins cu un 
lacăt solid, iar pe dinăuntru era asigurată cu trei bare de fier. 

— Par să preţuiască foarte mult mierea dumitale, zise 
Gershom când Ben deschise lacătul şi dete la o parte cârligul; 
aşa cel puţin arată grija cu care o păstrezi. La noi, la „Inimă-de- 
Drojdie” - căci nu numai eu mă numesc aşa dar şi locuinţa, mea 
- nu e nevoie să fii aşa de prevăzător. Nevastă-mea, Dorothea şi 
sora mea, care de fapt se numeşte Margaret, dar e poreclită 
„Ghiocelul”, nici nu închid uşa când eu înnoptez afară; şi asta se 
întâmplă destul de des. 

— Şi unde e locuinţa dumitale? întrebă Ben. 

— Credeam că o ştie toată lumea, răspunse Gershom. „Inimă- 
de-Drojdie” se află întotdeauna acolo unde mă găsesc eu şi cum 
în prezent mă aflu la gurile Kalamazului se află şi ea acolo. 

— Aha! Acum înţeleg, zise Zum-Zum, în timp ce un zâmbet îi 
juca pe buze. Că dumneata şi drojdia sunteţi prieteni vechi şi 
nedespărţiţi nu mă îndoiesc. Totuşi când am venit încoace, acum 

câteva săptămâni, nu am văzut la îmbucătura râului nimic care 
să fi semănat a drojdie sau inimă. 

— Dacă ai fi venit cu două săptămâni mai târziu, le-ai fi găsit 
pe amândouă, străine, zise Gershom. 

Deşi Ben era flăcău şi deşi cabana se afla în mijlocul pădurii 
sălbatice, totuşi locuinţa era orânduită şi curată ca un pahar. 

Intr-o parte a încăperii se găsea mierea, în nişte vase care 
ocupau atât de puţin loc încât aproape nici nu se observau. Intr- 
un colţ se aflau trei blăni ale urşilor pe care Ben îi doborâse cu 
puţin timp în urmă. O masă de lemn, două bănci şi o ladă mare 
de lemn alcătuiau tot mobilierul camerei. 

Felurite obiecte atârnau pe pereţi, unde se mai găseau trei 
carabine şi o puşcă de vânătoare cu două ţevi. Patru butoiaşe cu 
praf de puşcă şi câteva pungi cu alice şi gloanţe completau 
echipamentul vânătorului. Dar Ben nu se bizuia numai pe 
această muniţie, căci avea, nu departe de cabană, un mic 
arsenal bine ascuns, ca nu cumva să piardă toate armele dacă s- 
ar întâmpla vreo nenorocire sau ar fi luat foc cabana. 

Zum-Zum iubea singurătatea, liniştea şi pericolele sălbăticiei 
şi mai presus de toate era obişnuit să depindă numai de dânsul 
şi să nu aibă alt stăpân decât Dumnezeul din cer. El vedea lumea 
numai când pleca să-şi vândă mierea. Şi nu întârzia niciodată 
mai mult decât era nevoie. 

Ospăţul la care vânătorul de albine îşi invita musafirii se 
compunea dintr-o straşnică bucată de carne de porc fiartă, carne 
de urs friptă, din resturile unei coapse de cerb şi dintr-o rață 
sălbatica pe care o vânase tocmai în dimineaţa aceea. La toate 
acestea, el mai adăugă şi ceapă crudă ceea ce în pădure era o 
raritate. 

După ce se săturară, ieşiră afară să fumeze o pipă. Acum abia 
începu o conversaţie însufleţită. 

— Tu eşti un Pottawatomi şi tu un Chippeway, se adresă Ben 
celor doi indieni, oferindu-le câte o pipă umplută cu tutun. Eu 
cred că triburile voastre, deşi au nume diferite, sunt totuşi 
înrudite. 

— Trib Pottawatomi, confirmă indianul mai în vârstă ridicând 
un deget pentru a da tărie cuvintelor lui. 

— Trib Chippeway, zise celălalt pe acelaşi ton. 

— Aveţi ceva de băut, întrebă Gershom, care nu punea preţ 

decât pe alcool. 

— Acolo e izvorul, zise Ben surâzând, o cană atârnă de pom. 

Gershom strâmbă din gură, dar nu se mişcă de la locul său. 

— Ce mai e nou printre indieni? întrebă deodată Bourdon după 
această tăcere. 

Picior-de-Cerb trase câteva fumuri din pipă înainte de a 
răspunde, apoi scoase pipa din gură cu o linişte netulburată, 
suflă cenuşa şi apăsă din nou tutunul. 

— Întreabă pe fratele meu mai tânăr, spuse el plin de 
demnitate. El e curier şi trebuie să ştie. 

Aripă de Porumbel părea însă a fi tot aşa de puţin comunicativ 
ca şi Pottawatomi. 

El continuă să fumeze în linişte şi lăsă gazda să aştepte 
răspunsul aproape 5 minute. 

In sfârşit, scoase pipa din gură, se întoarse către Bourdon şi 
spuse cu hotărâre: 

— Veste proastă. Feţele Palide se adună şi dezgroapă securea 
de război. 

— Ah! Am auzit eu aşa ceva, spuse Bourdon cu o figură 
îngrijorată. Mi-e teamă că o să avem război. N 

— Vrea şi fratele meu să dezgroape securea de război? Intrebă 
Aripă de Porumbel. 

— De ce m-aş amesteca eu într-o luptă. Eu trăiesc numai 
pentru mine în acest luminiş, răspunse Ben. Dacă englezii şi 
americanii se încaieră între ei, apoi aceasta trebuie să se 
petreacă la o distanţă mare de pădurea mea. Aici e pădure 
sălbatică: aici nu sunt soldaţi. 

— Englezii se află aproape, zise Aripă de Porumbel şi yankeii 
vor sosi şi ei. 

— Totuşi, când am trecut pe la Mackina acum câtva timp, 
spuse Bourdon, totul era în perfectă linişte. 

— Te-ai trezit cam târziu, îl întrerupse Chippeway. Războinicii 
canadieni au şi cucerit fortul. 

— Asta nu-i adevărat, exclamă Ben revoltat. Englezii nu vor 
îndrăzni niciodată să atace Mackina. 

— L-au şi luat, o ştiu bine, căci am fost acolo, explică 
Chippeway. 

Ben îşi muşcă buzele. El ştia că într-un eventual război între 
albi, atât englezii cât şi americanii vor face ca triburile indiene 

prietene lor să ia parte la aceste lupte şi nu-i fu deloc greu să 
vadă că Aripă de Porumbel era spion în serviciul englezilor. Se 
temu deodată ca nu cumva să se fi trădat prin originea şi 
simţămintele sale că e de partea americanilor. Trebuia deci să-l 
socotească pe Chippeway drept duşman. Că Mackina ar fi fost 
luată cu asalt de englezi era pentru el o veste îngrozitoare, căci 
acest fort era considerat de colonişti şi de locuitorii pădurilor ca 
un post de onoare care nu trebuia să fie pierdut. 

De fapt Mackina fusese luată prin surprindere la 17 iulie de 
către aproape 300 de englezi şi un număr dublu de indieni, 
aparţinând triburilor din Canada. Garnizoana fortului care nu 
număra decât 60 de oameni fusese obligată să depună armele. 
Prin acest îndrăzneţ atac, englezii dobândiră printr-o singură 
lovitură o poziţie puternică în Nordul lacurilor Michigan şi Huron 
şi amenințau cele două posturi militare aşezate la Sud de 
Mackina: Chicago şi Detroit. 

Bourdon se feri să mai spună vreun cuvânt despre aceste ştiri 
covârşitoare şi nici Chippeway nu mai avu prilejul să mai 
vorbească despre asta. 

Când se aşternu noaptea deasupra pădurii, Pottawatomi se 
ridică şi spuse că e timpul să se odihnească. 

Locuitorii pădurilor erau puţin pretenţioşi în privinţa culcuşului; 
blănile de urs ale vânătorului de albine le fură de ajuns. Dar 
stăpânul casei rămase încă mult timp treaz gândindu-se la 
situaţia lucrurilor, până când ora târzie îl hotărî şi pe dânsul să se 
culce. 

În dimineaţa următoare, Zum-Zum fu cel dintâi care părăsi 
cabana, ieşind în aerul proaspăt al pădurii. 

Deodată, cineva îl atinse pe umăr. 

Chippeway se afla în spatele lui. 

— Pottawatomi are urechi ascuţite, şopti el. 

— Să mergem mai încolo. El îl trase către izvor, unde amândoi 
se spălară în apa limpede. 

— Picior-de-Cerb luptă pentru englezi, sperând să ia multe 
scalpuri, continuă Aripă de Porumbel. 

— Dar tu? După felul cum ai vorbit ieri, trebuia să te consider 
si pe tine ca un indian credincios regelui. 

— Am vorbit aşa numai pentru Picior-de-Cerb, în adâncul inimii 
mele sunt pentru americani. 

— Te înţeleg. Vrei să-mi arăţi prin asta că pot vedea în tine un 
prieten Chippeway, nu duşman. Dacă eşti de partea americanilor 
ce te-a adus aici şi încotro mergi acum? Nu fac nici un secret din 
simţămintele mele. Inima mea aparţine, de asemenea, 
americanilor, căci fac parte din acest popor şi doresc de aceea să 
ştiu cine îmi e prieten şi cine, duşman. 

— Prea multe întrebări dintr-o dată, răspunse Chippeway; îi 
limba prea lungă. Intreabă întâi una, apoi alta şi vei primi pentru 
fiecare răspunsul cuvenit. 

— Ai vreun mesaj pentru ei? 

— Da. De la generalul din Detroit; în momentul acesta sunt 
mulţi războinici americani în Detroit. 

Toate acestea erau necunoscute vânătorului de albine. El tăcu 
o clipă şi se gândi, înainte de a pune noi întrebări. 

— Dar de ce te-ai abătut aşa de mult din drumul tău? Tu 
trebuia să mergi către râul Sf. Loseph. Ce cauţi, deci, pe malul 
fluviului Kalamazu? 

— Am fost la Madona. Trebuia să cercetez locul şi să văd care 
e situaţia. 

— Aha! Asta vrei tu să comunici generalului din Detroit. Dar ai 
tu vreo dovadă că spui adevărul? 

Indianul se uită de jur împrejur ca şi când ar fi vrut să se 
asigure că nu e nimeni în apropiere; apoi deschise tabachera şi 
scoase de sub grămada de tutun un bileţel legat. Cu o panglică. 
Desfăcu panglica, despături biletul şi-l dădu lui Ben. 

„Către căpitanul Heald, comandantul din Chicago, prin Aripi de 
Porumbel, în serviciul ţării”. 

Când Bourdon citi aceste cuvinte, orice urmă de îndoială 
dispăru şi strânse prieteneşte mâna lui Aripă de Porumbel. 

— Acum te cred. Văd că eşti de partea noastră. leri însă păreai 
a fi de partea cealaltă, aşa că n-am ştiut ce să cred despre tine. 
Spune-mi, ce gândeşti tu despre Pottawatomi? 

— E duşmanul nostru - ne-ar lua imediat scalpurile, dacă ar 
putea. 

— Pe ce drum o va apuca el? 

— Nu ştiu. Probabil că se va alătura unuia din grupurile de 
englezi, care se îndreaptă către Chicago. Dar nu are să ajungă 
departe, căci am să-i iau scalpul. 

— De ce zăboveşti atunci? Trebuie să ajungi cât mai repede la 

Chicago ca să înştiinţezi garnizoana de pericolul ce o ameninţă. 

— Plec îndată după prânz. Dar nu mă pot duce drept către 
ţintă căci Picior-de-Cerb mi-ar găsi numaidecât urma. Trebuie să- 
| păcălesc. 

— E adevărat, dar îţi mărturisesc că nu cred că o să-ţi meargă 
uşor. 

Gershom Waring ieşi din cabană căscând şi întinzându-se. 
Când îl zări, Chippeway deveni prevăzător. 

— E yankeu sau englez? 

— Pare că este gata de plecare. : 

Zum-Zum se grăbi să aducă dejunul. In timpul mesei cei patru 
bărbați vorbiră foarte puțin. 

Când Pottawatomi îşi potoli foamea, întinse mâna lui Bourdon. 

— Mulţumesc. Bună mâncare, bună odihnă; bun prânz. Dacă 
prietenul meu va veni vreodată în satul Pottawatomi o să 
găsească un wigwam care Îi este totdeauna deschis. 

— iți mulţumesc, Picior-de-Cerb şi dacă vreodată ai drum pe 
aici vino la cabană şi chiar dacă nu sunt aici, foloseşte-te de ea 
ca şi când ar fi a ta Drum bun şi mult noroc. 

La plecare. Pottawatomi întinse mâna şi celorlalţi doi care-i 
răspunseră foarte prietenos. 

Picior-de-Cerb părăsi cel dintâi cabana. Abia dispăruse printre 
stejarii pădurii şi Aripă de Porumbel porni şi el la drum. 

— Voi reveni cât de curând, şopti el lui Bourdon, pentru a 
mânca miere la tine. Sunt din suflet alături de yankei răspunse 
punându-şi mâna pe inimă. 

— Cu Dumnezeu înainte, Chippeway. Vom avea o vară 
neliniştită, dar sper să aud despre tine numai lucruri bune. 

Ben Bourdon rămase singur cu Gershom Waring. 

Acesta, îi părea cel mal puţin vrednic de stimă dintre musafiri, 
dar ospitalitatea este sfântă locuitorilor din pădurile sălbatice şi 
deoarece Gershom nu arăta nici o intenţia de a părăsi locul, 
Bourdon îşi văzu de treabă ca şi cum ar fi fost singur. 

Inainte de toate se gândea cum să bage în cabană mierea 
dobândită cu seară înainte. Aceasta era o problemă destul de 
grea căci pomul se găsea destul de departe şi cantitatea era 
destul de mare. De aceea se bucură când Gershom Waring se 
hotărî singur să-l ajute. 

Locul unde se găsea pomul se afla la 100 de paşi de una din 

numeroasele cotituri ale fluviului Kalamazu. Zum-Zum hotărî deci 
să aducă mierea cu ajutorul bărcii. După ce făcu ordine în 
cabană şi încuie casa, dete drumul dintr-un coteţ unui câine 
puternic, se înarma cu două puşti şi se urcă împreună cu 
Gershom în barcă; câinele, care răspundea la numele de Stock, 
sări şi el înăuntru. 

Ben împinse luntrea care fu pusă în mişcare fără multă 
osteneală de către cei doi ocupanţi. După un sfert de oră, 
ajunseră la colţul de pădure unde se afla ulmul doborât. 

Capitolul II - GERSHOM 


Când se apropiaseră de ţinta lor, câinele dete semne de 
nelinişte. 

— Stock a adulmecat vânat, zise Inimă-de-Drojdie. Nu m-ar 
mira dacă am găsi urşi la mierea noastră, însă le vom veni de 
hac căci sunt hotărât să nu renunţ la partea mea de miere. 
Nevasta şi soră-mea trebuie să guste din ea. 

Traseră barca la țărm şi înaintară pa urmele câinelui care era 
dresat pentru vânătoare. După primii paşi se putu folosi de 
ocheanul său ca să cerceteze pomul. El descoperi un nor de 
albine care zburau într-o mare agitaţie în jurul copacului căzut. 
Aceasta arăta că urşii sunt pe aproape, căci altfel insectele nu ar 
fi fost atât de neliniştite. 

— Fără îndoială urşii sunt acolo, zise Ben, dar nu îndrăznesc să 
se apropie căci albinele sunt prea numeroase. 

— Asta mă miră spuse Gershom, căci urşii au o piele aşa da 
groasă că n-ar avea de ce să se teamă de înţepăturile albinelor. 
Ce facem noi acum, străinule? 

— Ascultă Inimă-de-Drojdie, zise Bourdon; ai mâncat cu mine 
pâinea şi sarea şi ai dormit sub acoperământul meu; nu ar fi 
timpul să încetezi a mă numi străin? 

— Dacă vrei - fie Bourdon - spuse Gershom. Am călătorit atâta 
că am petrecut cea mai mare parte din viaţa mea în locuri ce-mi 
erau străine şi unde am trăit printre străini. 

— Acolo sunt urşii dacă, într-adevăr există urşi pe pământ, 
exclamă vânătorul de albine. lată-i că se apropie - şi înaintează. 

Nu mai puţin de 8 urşi, din care 4 foarte tineri, se îndreptau 
către pom ca şi cum s-ar fi hotărât pentru atac. Albinele 
întunecau cerul deasupra lor ca şi cum un nor s-ar fi ivit între cer 
şi pământ Primul din urşii mai în vârstă se trase înapoi 
mormăind. Deodată, ceilalţi se ridicară în două labe şi când îi 
albinele se năpustiră asupra lor, se aruncară la pământ şi se 
tăvăliră în iarbă pentru a zdrobi insectele care căutau să-i 
împungă prin blana lor groasă. 

Gershom şi Bourdon puseră puşca la ochi, traseră şi loviturile 

nimeriră în plin. Cel mai mare dintre urşi fu ucis; un altul căzu 
greu rănit. Vânătorii traseră a doua oară nimerind alţi doi urşi, 
care rămaseră întinşi în iarbă. Restul o luară la fugă urmăriţi de 
roiul de albine care îşi atribuiau lor această victorie. 

Bourdon se repezi fără întârziere ta trunchiul de ulm, adună 
repede crăci uscate şi le dete foc. După câteva minute un nor 
gros de fum se înalţă către cer şi când albinele se întoarseră îşi 
găsiră moartea cu miile în flăcări şi în fum. Cu toate acestea abia 
în cursul după amiezii albinele renunţară în cea mai mare parte 
la apărarea stupului lor şi cei doi oameni putură să se apropie de 
trunchi ca să scoată mierea. Intre timp, trebuiau să fie atenţi la 
aţâţarea focului pentru a îndepărta şi cele din urmă albine. 

Către seară toată mierea se afla în butoaie şi încărcată în 
kanu. Vânătorii se înapoiară nevătămaţi la cabană împreună cu 
prada lor. 

— Cred că e ultimul stup pe care îl iau în anul acesta, zise 
Bourdon în timpul mesei. În vremuri nesigure e mai prevăzător 
să fii mai aproape de ai tăi Mă miră, Waring, că zăboveşti atât de 
mult departe de ai tăi când ştirile sunt atât de îngrijorătoare în ce 
mă priveşte, am de gând să mă retrag într-o colonie înainte de a 
mă pomeni cu Pieile Roşii pe cap. Ajută-mi să duc mierea în 
cabană, să leg barca şi munca ta va fi bine răsplătită. 

— Bine, bine, răspunse Gershom. Am să fac o bucurie nevestei 
şi sorii mele cu mierea asta, dar în ce mă priveşte prefer drojdia. 

Tovărăşia acestui individ nu-i era tocmai pe plac lui Bourdon, 
dar nu avea de ales. Când fu să bage mierea în cabană acesta îl 
ajută cu dragă inimă. In cele din urmă, îşi dădu seama că 
Gershom nu era un băiat chiar atât de rău. 

Seara mâncară împreună, încuiară totul şi se duseră să se 
culce. Noaptea se scurse în linişte, dar gândul că dormea sub 
acelaşi acoperământ cu un tovarăş despre al cărui caracter nu 
era lămurit, nu-i dădea pace. Dimineaţa, amândoi se apucară de 
lucru. 

Bourdon se pregăti în grabă de plecare. Avea toată încrederea 
în Aripă de Porumbel, dar nu se încrede a în Pottawatomi, care ar 
fi putut să trimită câţiva tovarăşi de al lui să-i ia scalpul. 
Gershom împărtăşi aceste temeri şi deoarece mintea lui nu era 
în acest moment tulburată de drojdie, îl bucură să poată încheia 
o alianţă cu un om de aceeaşi culoare şi origine. 

Dintr-odată îl apucă un dor nemărginit pentru căminul său şi 
cele două femei care îl aşteptau acolo şi păru că regretă sincer 
că le părăsise. 

Vânătorul de albine se bucură din toată inima de 
transformarea lui Gershom şi avu grijă ca ulciorul cu drojdie ce il 
avea în cabană să nu cadă în mâinile lui. II ascunse într-un butoi 
cu pulbere peste care puse câteva piei de dihor. 

Cei doi bărbaţi avură nevoie de câteva ore ca să încarce toate 
merindele în kanu. Când terminaseră lucrul, Bourdon il invită pe 
Gershom să-l urmeze încă odată în pădure. 

Cu o zi înainte de întâlnirea cu ceilalţi trei, el împuşcase un 
cerb pe care îl atârnase de un copac şi n-ar fi vrut să piardă 
vânatul. 

Către orele două după amiază o porniră la drum. Aveau de 
mers cam trei mile şi păşeau voioşi unul lângă altul. Stock 
mergea înainte cu nasul în pământ. Deodată se opri şi ridicându- 
şi capul adulmecă: 

— Aşa precum mă numesc Gershom, şopti Waring lui Bourdon 
apucându-l de braţ, acolo la picioarele stejarului acela stă un 
indian; Stock l-a adulmecat. Indianul doarme, puşca o ţine de-a 
curmezişul picioarelor şi pare că nu se teme nici de urşi şi nici de 
lupi. 

— Ciudat, zise Ben, nu-mi place să găsesc o nouă Piele Roşie 
în vecinătatea mea. Nu-mi place să am atâţia străini în jurul meu, 
dar în 24 de ore vei fi plecat şi atunci poate să vie cine o vrea. 

— Să-l trezim, fu de părere Gershom. Are un somn vânătoresc. 
Se opri la zece paşi în faţa indianului şi era într-adevăr 
surprinzător cum o Piele Roşie putea să doarmă atât de adânc în 
mijlocul pădurii, fără să-i simtă. 

— Omul nu se va trezi niciodată, şopti vânătorul de albine, e 
mort. Uită-te la dânsul. Capul îi e plin de sânge. Un glonţ de armă 
l-a lovit în frunte. Se apropie, ridică basmaua ce atârnă neglijent 
pe capul indianului şi scoase un strigăt de uimire, căci recunoscu 
pe Pottawatomi care cu 24 de ore înainte mâncase şi dormise la 
dânsul. Picior-de-Cerb fusese împuşcat şi scalpat în afară de 
gloanţe şi pulbere, nu i se luase nimic. Omul care îl împuşcase îl 
rezemase eu multă grijă de pom şi-l lăsase astfel în mijlocul 
pădurii ca să cadă pradă fiarelor sălbatice. 

Pe vânătorul de albine îl trecu un fior privind la acest groaznic 

exemplu de sălbăticie indiană. Nu se îndoi nici un moment că 
Aripa de Porumbel fusese făptaşul şi gândul acesta îl duru. 

Intr-adevăr el se temuse de Pottawatomi ca de un duşman dar 
ar fi vrut totuşi să-l găsească în viaţă. Ştia că aceşti doi indieni se 
duşmăneau. N-ai fi crezut însă niciodată că vor ajunge la o 
încheiere atât de sângeroasă a socotelilor. 

In afară că îi durea să vadă pe Chippeway, pe care îl îndrăgise, 
săvârşind o astfel de faptă, acesta era un semn sigur că războiul 
între triburile de indieni începuse. 

Deoarece nu aveau nici o unealtă asupra lor, nu putură 
îngropa cadavrul. 

Să-l acopere doar cu pământ nu ar fi fost de nici un folos căci 
n-ar fi înşelat mirosul fiarelor sălbatice. De aceea îl lăsară acolo 
şi se îndepărtară către locul unde se afla cerbul pe care îl vânase 
Zum-Zum. İl despicară şi luând fiecare câte o jumătate pe umăr, 
se înapoiară la râu. 

După câteva minute erau gata de plecare şi barca se depărta 
de țărm. Kalamazu e o apă foarte repede, presărată cu mici 
cataracte sau uneori chiar căderi de apă. In partea aceea însă 
nimic nu le opreşte călătoria. Vânătorul de albine îşi luă plin de 
mâhnire rămas bun de la cabana lui. O îndrăgise. Avusese noroc 
în ţinutul acela şi mierea pe care o găsise acolo era mult mai 
bună decât oricare alta. 

Cei doi vâslaşi nu trebuiră să se obosească prea mult 
deoarece curentul puternic împingea uşor barca înainte. 
Călătoria ţinu toată după amiaza şi noaptea următoare. Fluviul 
făcea multe cotituri, însă în general el se îndrepta către nord. 
Malurile erau împădurite şi numai ici colo se zăreau raze de 
lumină prin desişurile pădurii. Deoarece munca în barcă era 
uşoară, putură să vorbească în voie. Bourdon găsi de asemenea 
prilejul să privească pe tovarăşul său cu mai multă atenţie decât 
înainte. Cu toate că drojdia lăsase urme adânci pe faţa lui 
Gershom, trăsăturile lui arătau încă urmele unei vizibile 
frumuseți masculine. 

Culoarea lui trebuie să fi fost sănătoasa, ochiul său albastru 
foarte lucitor, obrajii lui proaspeţi şi trandafirii, acum însă arăta 
istovit, pleoapele înroşite, privirea ochilor tulbure, vorbirea 
greoaie, mişcările lui dezordonate. În special nasul începuse să 
se umfle şi să se acopere de un roşu aprins care trădează pe 

băutor. 

Gershom cobora dintr-o familie săracă din Massachusetts. 
Când intrase în şcoala primară, o văduvă bogată luă sub 
protecţia ei pe sora lui şi-i făcu o educaţie aleasă Când Gershom 
se căsători, luă pe soră-sa la dânsul şi cu aceasta începu viaţa de 
nomad a familiei. Cam în acelaşi timp începuse să bea. Când 
părăsi locul său de naştere, avea 1 000 dolari averea lui şi a 
surorii sale, dar când sosise la Detroit nu-i mai rămăsese nimic 
din bani. Ajunsă în regiunile sălbatice, familia lui se găsea într-o 
sărăcie lucie. 

El vroia să pornească spre Chicago, garnizoană de frontieră, 
pentru a ocupa acolo un post de cantinier. În drumul său, trecând 
peste lacul Michigan, la revărsarea fluviului Kalamazu, barca lui 
fu luată de furtună şi împinsă în susul fluviului. El găsi o cabană 
părăsită şi se stabili acolo pentru o vreme, câştigând existenţa 
pentru el şi cele două femei cu ajutorul puştii de vânătoare. 

Când află de la unii negustori că un vânător de albine ar locui 
în susul fluviului, hotărî să se ducă în căutarea lui. Aceasta se 
produse însă sub influenţa beţiei căci de fapt el nu ştia ce-i mâna 
într-acolo şi ce i-ar putea folosi cunoştinţa unui astfel de om. 

Bourdon îşi dădu seama că prin izbucnirea războiului dintre 
Anglia şi America, toate planurile lui şi ale lui Gershom se vor 
nărui şi că viaţa lor va fi în pericol. 

Insoţitorul său îl ascultă cu atenţie şi interes şi părea îngrijorat 
de soarta nevestei şi surorii sale. El îşi privi noua sa situaţie cu 
toată seriozitatea, căci de câteva zile era complet treaz, întrucât 
în ultimele 48 de ore nu băuse un strop de drojdie. 

— Ar fi trist dacă n-aş putea ajunge în Chicago, murmură el, 
căci aş fi vrut să vând acolo două butoiaşe de drojdie pe care le 
duc cu mine - adică, numai unul şi jumătate căci unu e aproape 
gol. Aş fi făcut cu ele afaceri bune cu soldaţii şi Pieile Roşii. 

— Despre asta mă îndoiesc, Gershom, răspunse surâzând 
Bourdon, căci îţi eşti singur un client prea devotat. Ascultă sfatul 
meu şi lasă-te de băutură. 

— E foarte greu să te dezveţi dintr-odată de o veche 
obişnuinţă, răspunse Waring. Soţia şi soră-mea m-au îndemnat 
demult la asta şi eu însumi o ştiu prea bine că patima băuturii e 
nenorocită, dar mă îndoiesc că m-aş putea hotărî să cedez 
drojdia mea unor oameni străini fără ca să-mi torn din când în 

când şi mie câte un pahar. 

Trei zile după plecarea de la cabana lui Bourdon ajunseră spre 
seară la îmbucătura râului Kalamazu. Când se apropiară de 
localitatea unde Gershom îşi lăsase soţia şi sora, vânătorul de 
albine observă la tovarăşul său semne de înfrigurată nelinişte; 
ceea ce arăta totuşi o inimă bună, cu toate că părăsise două 
femei într-o astfel de regiune sălbatică. 

— Mă tem că omul la beţie uită de îndatoririle sale, murmură 
Waring, altfel n-aş fi lăsat în singurătate pe soţia şi sora mea. 
Domnul fie lăudat, iată şi cabana de unde se ridică fum, dacă nu 
mă înşeală ochii. Uită-te într-acolo Bourdon, mie parcă mi s-a 
aşternut un văl în faţa ochilor. 

— Da, cabana e acolo şi fumul la fel. 

— E liniştitor. Dacă acolo arde un foc atunci cei ce l-au făcut 
nu trebuie să fie departe şi poate să găsim ceva de mâncare. 
Gândul că am putut să le părăsesc pe femeile acestea fără să 
îngrijesc de provizii mă chinuie mereu. 

Tăcu deodată şi lăsă vâslele în voia lor cuprins parcă de o 
slăbiciune mortală. Bourdon zări pe mal o femeie care privea în 
direcţia râului. 

— Ea este, murmură Gershom; asta e nevasta mea şi jur că a 
stat deseori ore întregi acolo aşteptând clipa când fluviul m-ar 
aduce înapoi. Să mă ierte Dumnezeu că m-am purtat aşa urât cu 
dânsa. 

— Aşa îmi place să te văd, prietene, spuse încet Ben; şi cred 
că un om pe care nişte femei de treabă îl urmează în singurătate 
trebuie să aibă şi el unele calităţi frumoase. Femeia aceea 
plânge desigur de bucurie. 

— Asta e firea ei, zise mişcat Gershom. Lasă-mă să cobor căci 
vreau să-i vorbesc. Tu poţi între timp să-ţi continui drumul şi 
dacă o întâlneşti pe sora mea spune-i că sunt iarăşi aici. 

Vânătorul de albine vâsli către țărm. 

Spre surprinderea lui, Dorothea Waring nu era numai e femeie 
cumsecade, ci chiar toarte drăguţ îmbrăcată. Pe când Gershom 
alergă spre dânsa, Bourdon îşi continuă drumul, apoi, în faţa 
pădurii în care se afla locuinţa lui, cobori din kanu şi se îndreptă 
spre cabană. 

In faţa ochilor săi apăru o fiinţă ce-i păru din altă lume. Era 
atât de frumoasă, atât de gingaşă, că se opri s-o privească plin 

de admiraţie. Pielea ei era de o albeaţă strălucitoare, pe care 
erai obişnuit să o întâlneşti în saloane şi nu în sălbăticie. Obraijii 
ei erau trandafirii, buzele de un roşu viu. O privire mai atentă a 
lui Bourdon îl făcu să recunoască în această fiinţă pe sora lui 
Gershom, Margaret Waring, sau cum o botezase el „Ghiocelul”, 
căci avea o mare asemănare cu fratele ei, doar că trăsăturile ei 
erau mai regulate şi mai blânde. 

Ochii ei arau albaştri, pârul părea ca de aur. O viaţă de 
pribegie şi o şedere neîntreruptă în aer liber dăduse acestei fete 
minunate o sănătate înfloritoare şi nimic nu trăda în înfăţişarea 
ei că era deprinsă cu munci grele, cu toate că un ochi mai ager 
ar fi putut vedea unele urme pe mâinile ei. 

— Dumneata eşti desigur „Ghiocelul”, i se adresă Bourdon 
apucându-i mâna şi privind-o în faţă cu uimire. Şi bucurie, 
„Ghiocelul” despre care Gershom Waring mi-a vorbit în atâtea 
rânduri cu multă dragoste. 

— Aşadar, eşti un prieten al fratelui meu, răspunse Margaret 
cu un surâs nevinovat pe care Ben îl găsi fermecător. Cât de 
mult ne bucurăm că e iarăşi aici Cinci nopţi îngrozitoare am fost 
singure şi fiecare tufiş ni se părea că ascunde a Piele Roşie. 

— Pericolul a trecut. Ghiocelule, dar mai aveţi aici un duşman 
pe care trebuie să-l nimicim. 

— Un duşman? Aici suntem numai noi două, Dorothea şi cu 
mine şi nimeni n-a venit la noi, de la plecarea lui Gershom în 
căutarea vânătorului de albine, care ar locui mai în susul râului, 
în luminişurile pădurii. Dumneata eşti acela? 

— Fireşte, Ghiocelule, dar crede-mă că aveţi un duşman în 
cabană pe care trebuie să-l îndepărtăm. Acest duşman se 
cheamă drojdia şi e ascuns undeva în butoaie. Arată-mi locul 
unde îl pot găsi ca să pot să-i dau de leac, înainte ca Gershom să 
înceapă iarăşi să bea. 

Acum înţelese ea ce vroia vânătorul. Ea roşi mai întâi, o 
paloare se întinse pe obrajii ei, duse mâna la piept şi sta 
nehotărâtă înaintea lui. 

— Vrei să îndrăzneşti aceasta? exclamă ea. Ambele butoaie se 
află în şopronul din dosul casei. Bourdon nu şovăi nici un 
moment. Cabana lui Gershom era situată pe povârnişul unui 
deal, la picioarele căruia curgea un pârâu. 

In alte timpuri, Bourdon s-ar fi gândit să păstreze cel puţin 

butoaiele, în împrejurarea actuală însă nu trebuia pierdută nici o 
secundă. De aceea împinse hotărât primul butoiaş pe jumătate 
gol pe povârnişul dealului şi în clipa următoare apele pârâului îl 
înghiţiră. 

— Acum, celălalt! E încă plin. Grăbeşte-te! 

Ben luă al doilea butoiaş şi-i dete drumul pe povârniş. Acesta 
luă drumul celui dintâi, sări, datorită greutăţii mai mari, peste 
stâncă şi se sparse la picioarele dealului în mii de bucăţi. 

— S-a făcut, răsuflă Ben. Această drăcească băutură nu va 
mai transforma nici un om într-un animal. 

— Domnul fie lăudat, murmura Margaret; când nu bea, nu e 
om rău. Providența te-a trimis ca să înfăptuieşti această 
binefacere. 

— Ei se înapoiară la cabană şi se aşezară în aşteptarea lui 
Gershom şi a Dorotheiii. Nu dură multă vreme şi sosiră şi ei. Faţa 
femeii strălucea de bucurie. 

Dorothea nu era aşa frumoasă ca Margaret, însă părea 
drăguță cu toate necazurile pe care le avusese de Indurat. Era în 
floarea vârstei şi bucuria revederii se zărea acum în ochii ei. Ea 
salută voioasă pe Ben Bourdon ca şi când ar fi ştiut de cât folos îi 
fusese acesta. 

— L-am povestit ce am făcut împreună, zise Gershom, Spre 
liniştea mea. Aflu că aici totul o încă în regulă. Abia astăzi după 
amiază au coborât trei luntrii cu indieni din susul râului şi au 
pătruns în lac. Deoarece focul nu era aprins şi nu ieşea fum. Au 
crezut că e o cabană părăsită şi au trecut fără să se 
sinchisească. 

— Dacă am avea pace, spuse Ben, n-aş găsi nimic 
extraordinar în asta. Acum însă trebuie să ne ferim din calea 
Pieilor Roşii şi deoarece vântul bate puternic încoace, trebuie 
socotit ca aceştia nu vor putea înainta pe lac cu bărcile lor şi vor 
fi obligaţi să se înapoieze. Atunci ar fi foarte uşor să-şi aducă 
aminte de această cabană şi o vor căuta ca să se adăpostească 
în ea. S-a pus preţ pe scalpul albilor şi de aceea e recomandabil 
să fim prevăzători. 

— Să urcăm pe dealul din spatele cabanei, propuse Margaret; 
de acolo se poate vedea o bună parte a lacului Michigan. Întrucât 
bărcile au trecut pe aici acum vreo două ore, le-am mai putea 
zări. 

Acest sfat înţelept fu urmat imediat. Când ajunseră pe deal, în 
faţa ochilor lor se desfăşura priveliştea întregii păduri cu 
îmbucătura râului şi apa lacului scânteind în bătaia soarelui ce 
apunea. 

Trei puncte mărunte se zăreau în apropierea uscatului, dar 
depărtarea era aşa de mare că nu se putea desluşi cu ochiul liber 
în ce direcţie înaintau. Ben se folosi de ocheanul său şi se 
convinse că bărcile se îndreptau către îmbucătura fluviului. 

Cuprinşi de groază, se refugiaseră cu toţii în cabană. 

— Trebuie să ascundem tot ce se află aici, spuse Bourdon, 
care îşi recăpătase cel dintâi sângele rece. Şi să părăsim acest 
loc cât se poate de repede. Fără îndoială că indienii vor urca 
încoace; nici să nu ne gândim că o să treacă cu vederea un 
adăpost atât de bun pentru ei. Vor distruge tot ce vor găsi sau ce 
vor crede ei că nu merită să fie luat. Dacă le cade în mână ceva 
ce ar trăda prezenţa unui alb, atunci ne vor urmări, căci 
scalpurile se plătesc bine în Montreal. Într-o jumătate de oră 
putem să ducem în desişul din apropiere tot ce e am şi dacă 
stingem focul şi procedăm cu inteligenţa necesară putem da 
locului o înfăţişare atât de părăsită şi pustie că sălbaticilor nu le 
va da prin cap că puţin timp înainte se mai aflau albi pe aici. 

— Dar nu vor observa urmele picioarelor? 

— Noaptea e prea întunecoasă pentru aşa ceva. Şi către ziuă 
urmele propriilor lor picioare vor fi atât de numeroase că nu a să 
mai pontă să se descurce. Spre norocul nostru purtăm cu toţii 
mocasini după cum văd şi asta e un mare avantaj. Fiecare clipă e 
prețioasă şi trebuie să ne grăbim. Femeile să transporte rufăria - 
noi ducem această ladă - şi acum înainte. 

Bulendrele lui Gershom nu reprezentau cine ştie ce. Două 
cufere - unui mai mare şi celălalt mai mic - conţineau toată 
îmbrăcămintea lui şi a femeilor şi puţinele lucruri de valoare ce le 
păstraseră în viaţa lor de pribegie. Nu le trebuiră decât douăzeci 
de minute pentru a îndepărta din colibă tot ce ar fi putut trăda 
prezenţa albilor. 

Lucrurile fură duse atât de departe, că nu era de aşteptat o 
cercetare din partea indienilor şi, de asemenea, avură grijă să 
facă de nedescoperit camera de merinde, aleasă în grabă. 
Aceasta se afla într-un loc plin de buruieni şi tufişuri în al căror 
desiş nu se putea pătrunde decât printr-o anumită parte, care fu 

făcută de negăsit. 

Indată ce treaba fu încheiată, se urcară din nou pe deal ca să 
cerceteze împrejurimile şi să afle ce s-a întâmplat cu bărcile 
indienilor. 

Ei stabiliră că aceste bărci nu erau mai departe de o jumătate 
milă şi erau împinse cu iuţeală de un vânt puternic, în zece 
minute aveau să ajungă la țărmurile nisipoase de la îmbucătura 
râului. 

Unde să se ascundă în timpul şederii indienilor? Dorothea şi 
Margaret voiau să rămână în desişul în care era ascunsă cea mai 
mare parte din lucrurile lor dar Gershom şi Bourdon fură de altă 
părere. Bourdon propuse ca pentru orice eventualitate să se urce 
cu toţii în bărci, pentru ca la nevoie să păstreze posibilitatea de a 
continua fuga. 

In imediată apropiere se afla un braţ al fluviului şi sperau să 
scape de privirile cercetătoare ale indienilor ascunzându-se în 
stuful care în acest anotimp era de înălţimea unui om şi 
acoperea atât malul cât şi o bună parte a apei, lăsând numai 
trecători înguste. 

Propunerea lui Ben ca să se ascundă acolo cu bărcile fu 
primită cu bucurie. Când voiră să se urce în bărci se auzi deodată 
glasul lui Gershom: „Pentru numele lui Dumnezeu, am uitat cu 
totul de butoaie. Dacă vor cădea în inimile sălbaticilor o să avem 
o petrecere frumoasă. Lasă-mă să cobor, Dorothea, căci trebuie 
neapărat să aduc butoaiele.” 

— Nu te osteni, răspunse liniştit Bourdon, am prevăzut 
primejdia şi am distrus butoaiele. Drojdia s-a împrăştiat şi nu ne 
mai poate face nici un rău. 

Gershom îl privi surprins. Pierderea drojdiei îl amăra mult, dar 
era mai bine aşa decât să fi curs pe gâtul indienilor, care tot nu i- 
ar fi dat nimic pentru ea. 

Intre timp, Bourdon aşeză o parte din încărcătura lui în barca 
lui Gershom pentru ca greutăţile să se găsească împărţite egal în 
cazul unei urmăriri. Când termină, se căţără într-un copac destul 
de înalt de unde se puteau zări malurile nisipoase şi revărsarea 
râului. 

Vedea lămurit patru bărci urcând fluviul. Era cu una mai mult 
decât zărise Margaret cu puţin timp înainte. 

Capitolul III - ARIPA DE PORUMBEL 


Soarele apusese de mult şi de aproape o oră, luna strălucea 
pe firmament. La lumina ei, vânătorul de albine urmărea 
mişcările indienilor. Nu se puteau recunoaşte oamenii din bărci şi 
numai cu mare greutate putu socoti numărul lor. Trei bărci 
conţineau câte cinci oameni, iar a patra, şase oameni, adică în 
total, 21 de indieni Debarcară în imediata apropiere a cabanei, 
căci aici malul nu era acoperit de stuf şi dealul era nu numai un 
punct de observaţie, ci şi un bun loc de tabără. Se dovedi tocmai 
că ei încă nu văzuseră cabana căci abia câtva timp după ce 
debarcaseră, unul din sălbatici, înaintând o bună bucată de la 
țărm descoperi astfel mica locuinţă şi de te de ştire printr-un 
strigăt şi celorlalţi sălbatici, De îndată se adunară în jurul 
cabanei. „Ghiocelul” se afla sub pomul în care era cocoţat 
Bourdon. El îi comunică în şoaptă constatarea lui şi ea dete mai 
departe această ştire celorlalţi doi. Nu se temeau că cineva ar fi 
putut trage cu urechea. 

— Adulmecă de parcă sunt nişte câini de vânătoare pe urma 
unui vânat. Să dea Dumnezeu să nu fi descoperit ceva ce ar fi 
scăpat atenţiei noastre. Descoperirea unei căni uitată de noi ne- 
ar putea trăda în acest moment au simţit mirosul de drojdie. Pe 
Dumnezeul meu aleargă către şopron şi ţipă ca nebunii. Fără 
îndoială că urmăresc mirosul de drojdie. Au un miros de copoi. 
Cum ar putea să le scape aşa ceva când preferă mirosul ăsta 
aceluia de trandafiri. 

— Acest miros ne poate pune în pericol, Bourdon, căci ei ştiu 
prea bine că drojdia nu creşte din pământ, ca iarba. 

— Aici ai dreptate, Ghiocelule. Le-ar putea trece prin gând 
acestor sălbatici că nu demult au locuit aici fiinţe omeneşti. 
Acum aprind un foc. Roiesc ca dracii în jurul cabanei. Dar asta 
ce-o mai fi? Ah! Pe cinstea mea, au un prizonier cu ei. 

— Un prizonier? şopti Margaret palidă de spaimă. Să sperăm 
că nu e un alb. 

— Nu! E o Piele Roşie. Stai o clipă să potrivesc mai bine 
ocheanul meu. Da! Aşa el Am bănuit de la început. Îţi aduci 

aminte, Ghiocelule, că fratele tău ţi-a povestit de doi indieni pe 
care i-am adăpostit la mine. Unul era un Pottawatomi, celălalt un 
Chippeway. Pe cel dintâi l-am găsit, după ce ne părăsise, în 
pădure; era mort şi scalpat. Cel de-al doilea e acum acolo 
prizonier. El voia să ajungă la Chicago trecând lacul şi acum cu 
toată şiretenia lui a căzut în mâinile duşmanilor săi. Ferice de el 
dacă duşmanii lui n-au aflat încă ce s-a întâmplat cu căpetenia, 
al cărui cadavru l-am găsit rezemat de un pom. 

— Crezi că sălbaticii s-ar răzbuna asupra acestui nenorocit, de 
moartea tovarăşului lor? 

— El e în serviciul americanilor, pe când tribul Pottawatomi 
este în slujba englezilor. Singur acest fapt ar fi suficient să 
pecetluiască soarta lui. 

— Se pregătesc să-i tortureze? 

— Mă îndoiesc că se va întâmpla încă în noaptea asta. Unii din 
ei fierb mâncarea de seară, alţii mai urmăresc mirosul de drojdie. 
Ah! Margaret, aş da toată mierea să-l pot salva pe Aripă de 
Porumbel. E un băiat foarte bun şi sunt convins că dacă m-ar 
vedea pe mine în mâinile Pottawatomilor ar face imposibilul 
pentru a mă elibera. 

— Ce-ai putea face, unul contra douăzeci de sălbatici. 

— L-au încătuşat de mâini şi de picioare şi l-au legat de un 
pom. Nu-i dau nimic de mâncare şi nici nu-l lasă măcar să stea 
jos. N 

Luna dispăru în nori. Intunecimea care se lăsase împiedică pe 
Bourdon să mai observe ceva. 

Cobori deci din pom şi, tăcuţi, luară loc cu toţii în barcă. După 
un răstimp se sculă şi spuse că a luat hotărârea să facă o 
recunoaştere în direcţia cabanei. 

Gershom îl sfătui să mai aştepte până când sălbaticii se vor 
culca. Ben avu totuşi altă părere. El socotea că atâta timp cât 
Pieile Roşii erau ocupați cu pregătirea mâncării, veghea lor era 
mult mai slabă decât în orele când cea mai mare parte ar fi 
dormit şi când santinelele ar fi cu cea mai mare băgare de 
seamă. 

După ce Zum-Zum expuse planul său, îşi luă rămas bun şi 
dispăru în întunericul nopţii. 

Cabana era aşezată pe povârnişul unei înălţimi, care era 
înconjurată din toate părţile de un teren cu mărăciniş, printre 

care mlaştina îşi crease drumuri largi, cunoscute numai anumitor 
locuitori. 

Distanţa dintre cabană şi pomul din care Bourdon observase 
mişcările sălbaticilor putea să fi fost cam de vreo milă şi aici 
terenul era foarte mlăştinos. Cine cunoştea împrejurimile trebuia 
să urmeze numai o anumită direcţie, indicată prin anumiţi pomi 
şi tufişuri, pentru a reuşi să străbată teafăr mlaştina în timpul 
nopţii. Cine nu cunoştea această cărare trebuia să facă un ocol 
de la 3 până la 4 mile dacă ar fi vrut să ajungă de La cabană la 
locul unde era ascunsă familia. 

La marginea mlaştinei Ben se opri pentru a verifica 
încărcătorul armei; înainte de a păşi mai departe, auzi în spatele 
lui un zgomot slab. Se întoarse şi văzu că Margaret îl urmase. 
Mişcat de acest gest, el îi apucă mâna şi căută s-o liniştească. 

— Eşti prea îndrăzneţ, spuse ea încet. Crezi că ai să găseşti 
drumul pe o noapte atât de întunecoasă? N-aş putea să-ţi fiu de 
vreun folos? 

— N-aş vrea să te expui unui pericol - dar fie - vino cu mine 
până la pomul cel mare din mijlocul mlaştinei Acolo îţi voi spune 
ce ai putea face pentru mine. 

Pomul despre care vorbea Bourdon era un ulm uriaş care 
umbrea cu frunzişul său o bună parte a terenului dimprejur. De 
acolo se vedea foarte desluşit cabana. 

Amândoi rămăseseră o clipă înmărmuriţi în faţa minunatei 
privelişti nocturne, apoi Ben explică însoţitoarei sale cum l-ar 
putea ajuta. 

Drumul de la copac, prin mlaştină, era mai uşor de găsit decât 
drumul de la cabană înapoi. In mijlocul mlaştinei se aflau mai 
mulţi ulmi ce se asemănau între ei aşa că îi era teamă ca nu 
cumva să se rătăcească în cazul când ar fi silit să fugă. 
Rătăcindu-te în mlaştină erai pierdut fără speranţă. Rugă de 
aceea pe Margaret să-l aştepte aici. Cu o mică lanterna 
camuflată pe care o avea totdeauna asupra lui, Margaret, la un 
semnal convenit, trebuia să indice locul către care urma să se 
îndrepte. 

Aceşti doi tineri, care nu se cunoşteau decât de câteva 
ceasuri, se simțeau stăpâniţi de o încredere reciprocă, afirmată 
în mod obişnuit abia după ani de zile de cunoaştere. 

Bourdon se pierdu din nou în întunericul nopţii în direcţia 

focului care ardea cu flăcări mari în apropiere de cabană. La 
lumina flăcărilor, Margaret vedea pe Chippeway legat de pom. 
Stând în picioare şi îl observă cu o deosebită atenţie căci îşi zicea 
că Bourdon îşi va face apariţia numai în apropierea lui. 

Mergând prin mlaştină, Ben îşi aţintise privirea tot în aceeaşi 
direcţie. Ei nu avea să se teamă că ar putea să-l vadă cineva, 
căci focul lumina numai vârful dealului şi nici o rază nu cădea pe 
povârnişul lui. 

Atâta timp cât Bourdon, în înaintarea lui, nu făcea nici un 
zgomot, el nu putea fi descoperit. Totuşi un lucru îl îngrijora 
foarte mult: indienii aveau câini cu ei. El observase pe indieni 
hrănind aceste animale şi doi dintre ci erau întinşi în iarbă, între 
cabană şi prizonier Bourdon ştia că dulăii indieni erau foarte 
atenţi, aveau un miros excelent şi erau în stare să caute urmă pe 
mare distanţă. Chiar dacă i-ar reuşi să se apropie da prizonier şi 
să-l elibereze, aceste javre îndrăcite l-ar putea urmări în fuga lui. 

Jumătate din sălbatici erau încă treji, cu toate că se părea, că 
terminaseră masa. Simţurile acestor oameni erau foarte 
dezvoltate şi Bourdon era extrem de prevăzător în timp ce se 
târa ca să ajungă cât mai aproape de tabăra lor. In cele din 
urmă. Ajunse până la marginea luminii focului. Rezemă arma de 
un pom şi scoase cuțitul pentru ca la momentul nimerit să poată 
tăia frânghiile cu care era legat Aripă de Porumbel. 

Câinii ridicară capul şi adulmecară; unul din ei începuse chiar 
să mârâie. Fără să vrea, prizonierul ciuli urechile auzind câinii 
agitându-se. 

Era cineva în apropiere, ameninţa vreun pericol? Se întrebă el, 
ascultând cu toată încordarea. Deodată i se păru că aude 
şoptindu-se numele său; apoi i se păru că această voce 
misterioasă pronunţă numele de „Bourdon”. 

Aceasta îi fu de ajuns indianului; el scoase un oftat care nu 
putea să deştepte nici o bănuială, însă prietenului său ascuns, el 
îi spusese destul de lămurit că l-a înţeles. Apoi totul se cufundă 
în tăcere. Prizonierul aşteptă cu răbdarea obişnuită a indianului, 
până când, după puţine minute, simţi că un cuţit îi tăia uşor 
legăturile. 

Vânătorul de albine era totuşi destul de deştept ca să nu taie 
frânghia groasă cu care Chippeway era legat da pom, căci tăind 
această frânghie prizonierul ar îi căzut ca un butuc. Legăturile 

puternice împiedecaseră circulaţia sângelui şi membrele trebuiau 
să-şi revie din amorţeală. Pe când Chippeway freca mâinile şi 
încheieturile, Bourdon făcu pe la spate acelaşi lucru frecându-i 
picioarele. Câinii nu se mişcau de la locul lor, dar nu erau deloc 
liniştiţi. Indienii însă, care erau obişnuiţi să fie înconjurați de lupi, 
vulpi şi alte animale sălbatice, nu dădeau nici o atenţie acestor 
semne de nelinişte. 

Deodată, doi sălbatici ieşiră din cabană. 

— Priveşte Chippeway, şopti Bourdon, căpetenia ordonă unuia 
din oamenii lui să te supravegheze. Să aşteptăm până ce 
războinicii vor adormi sau s-o luam la fugă înainte ca santinela să 
sosească aici? 

— Să aşteptăm mai bine. Tu ai e armă şi ai şi un tomahawk. 
Tu omoară-l, eu îl scalpez. 

Chippeway pronunţă aceste cuvinte pe un ton atât de 
înverşunat că din nou câinii ridicară capul şi începură să mârâie. 
Tânărul războinic se apropie încet de prizonier. Cu o mişcare 
rapidă Bourdon tăie ultima frânghie ce-l mai ţinea legat pe 
Chippeway, apoi se târî repede înapoi către pomul unde îşi 
lăsase arma şi începu, în convingerea că Aripă de Porumbel îl va 
urma, sa coboare încet către drumul ce ducea prin mlaştină. Abia 
după ce ajunse jos, se opri şi se uită înapoi. Chippeway mai 
stătea lângă pom ca şi cum ar fi fost încă legat, santinela în 
drumul ei spre prizonier se oprise lângă tovarăşii săi ce erau 
întinşi în iarbă şi se pregăteau de culcare. 

Vânătorul de albine era surprins de liniştea netulburată cu 
care Aripă de Porumbel aştepta santinela. 

Acesta se aşeză în iarbă lângă pom. La început se păru ca nu 
observă că legăturile prizonierului erau tăiate. Insă deodată sări 
în sus şi se repezi la el. Cu iuţeala fulgerului, Chippeway încercă 
să-i smulgă cuțitul din mână, amândoi se încleştară şi în clipa 
următoare se rostogoliră amândoi de-a lungul povârnişului În 
acelaşi timp, Pottawatomi scoase un țipăt îngrozitor care puse 
toată banda pe picioare. Câinii începură şi ei să latre. O gălăgie 
infernală răsună deodată în tăcerea nopţii. Bourdon îşi de te 
seama de pericolul în care se afla atât el cât şi Margaret. Totuşi 
nu vru nici un moment să-l părăsească pe Aripă de Porumbel. Pe 
când stătea încă nehotărât, zări deodată santinela, apărând 
iarăşi pe vârful dealului. El şchiopăta înaintând spre foc, ca şi 

cum şi-ar fi scrântit piciorul. Deodată, Bourdon auzi paşi după 
câteva clipe Chippeway se afla lângă el. Inainte ca vânătorul de 
albine să ghicească glodurile lui Aripă de Porumbel, acesta îi 
smulse arma din mână ţinti asupra santinelei, al cărui chip se 
distingea în lumina focului şi trase. Pottawatomi sări în sus, 
scoase un urlet, căzu pe spate şi se rostogoli pe povârniş. 

Aripă de Porumbel scoase cuțitul din centura lui Bourdon şi 
dispăru în direcţia unde spera să găsească pe inamicul rostogolit 
de pe deal. Ambiţia sa îl mâna să rişte totul pentru a pune mâna 
pe scalpul acestuia - ceea ce pentru un războinic indian 
reprezenta lucrul cel mai de valoare. 

Vrea zece sălbatici se adunaseră între timp la marginea 
povârnişului şi cercetau împrejur cătând în întuneric. Bourdon se 
aştepta ca dintr-o clipă într-alt a aceştia să coboare să-l 
urmărească pe fugar încarcă arma din nou, pregătindu-se pentru 
orice eventualitate, când deodată Chippeway apăru lângă el 
înapoindu-se de la sângeroasa lui treabă. Indienii dispăruseră şi 
ei după povârniş, se auziră comenzi scurte, câinii începură să 
chelălăie şi un țipăt ascuţit le dădu de veste că sălbaticii o 
porniseră în urmărirea inamicului. 

Bourdon îşi însemnase bine drumul de întoarcere şi se 
îndreptă către pomul din mijlocul mlaştinei, însă în graba 
retragerii se rătăci şi împreună cu prietenul său rămase 
nehotărât pe loc. În direcţia pe care o luase nu mai putea înainta, 
căci terenul era aşa de moale că se înfundau până la genunchi. 
Cu fiecare pas mai departe se expuneau unui pericol de moarte. 

Câinii descoperiseră cadavrul, trecură de el şi năvăliră în 
mlaştină, fără să se sinchisească de greutăţile drumului. Indienii 
îi urmau. La început aceasta nu-l nelinişti pe Bourdon, căci ştia 
că şi ei vor fi nevoiţi să se oprească sau să se înapoieze. Totuşi 
se gândea că şi ei vor trebui să se întoarcă pe acelaşi drum 
expunându-se astfel câinilor şi inamicilor săi. Nu avea însă de 
ales. In cel mai rău caz, clinii trebuiau să fie ucişi dacă s-ar fi 
apropiat prea mult de ei. Aripă de Porumbei îl urmă cu 
resemnarea caracteristică indienilor, pe care nici un pericol nu-i 
putea tulbura. 

— Acolo e, cred, pomul pe care îl caut, exclamă Ben cu 
bucurie. Dacă izbutim să ajungem la el, suntem salvaţi. Ajunşi 
acolo, Bourdon scoase puţină pulbere din corn, o presără pe o 

cracă ce era îndreptată în direcţia locului unde aştepta Margaret 
şi-i dete foc. Deodată ţâşni o flacără, luminând destul de tare 
pentru a fi văzută la mare distanţă. 

Margaret înţelese imediat semnul şi răspunse cu un semnal 
luminos servindu-se de lanternă. Bourdon căpătă astfel siguranţa 
direcţiei ce avea de urmat şi o porni mai departe cu însoţitorul 
său. În câteva minute ajunseră la pom unde îl aştepta fata. 

— E un zgomot îngrozitor, murmură „Ghiocelul” plin de 
spaimă. Parcă ar fi o întreagă haită. Să fugim către bărci, desigur 
că fratele meu şi soţia lui ne cred pierduţi. Deoarece distanţa nu 
era prea mare, ajunseră repede la locul undo se aflau bărcile. 
Chelălăitul câinilor se auzea din ce în ce mai aproape şi nu era 
nici o îndoială că animalele găsiseră drumul prin mlaştină. Era de 
temut ca fiarele să găsească locul de îmbarcare. Vânătorul de 
albine socoti deci că e mai bine să se îndepărteze. Imediat se 
urcă în barca lui şi vâsli în direcţia fluviului. Gershom, în a cărui 
barcă se urcase Aripă de Porumbel, îl urmă. Deoarece trebuiau 
să vâslească în cea mai mare linişte, nu se îndepărtaseră încă 
destul de bine şi câinii şi apărură lătrând pe mal, urmaţi de o 
ceată de sălbatici, care se opri pe locul pe care ei tocmai îl 
părăsiseră. 

In timp ce fugarii se îndepărtau fără zgomot prin stufărişul 
râului, la adăpost de privirile indienilor, ei auzeau lămurit cum 
aceştia vorbeau între ei. 

Bourdon, căruia dialectul Pottawatomi lor nu-i era străin, 
înţelese fiecare cuvânt. Indienii erau convinşi că Aripă de 
Porumbel nu putea să fi dispărut decât înotând, sau cu o barcă, 
căci aceasta reieşea din atitudinea câinilor. Hotărâră deci să 
continue urmărirea cu bărcile lor. 

— Trebuie să le apucăm înainte şi să le luăm bărcile, înainte 
ca ei să ajungă la ele, spuse Bourdon şi se pregăti să pună în 
aplicare acest plan. Intunericul le oferea un adăpost destul de 
bun; focul de pe înălţime le servea drept punct de orientare şi nu 
era deloc greu să găsească locul unde indienii îşi ţineau bărcile. 
Până aici se auzeau ţipetele sălbaticilor, care se înapoiau la 
cabană. Ei. Strigară de departe tovarăşilor ler să coboare repede 
la râu şi să pregătească bărcile. 

Na era lucru tocmai uşor să pună mâna pe bărci şi să le 
îndepărteze. Vântul sufla încă destul de tare şi cele două bărci 

uşoare cu câte o singură pereche de vâsle trebuiau să meargă 
contra vrutului, remorcând fiecare câte alte două bărci. Reuşiră 
totuşi să se îndepărteze atâta de țărm că putură să dispară la 
adăpostul întunericului, când sălbaticii ajunseră la țărm 
căutându-şi bărcile. Fugarii îşi asiguraseră astfel un mare 
avantaj, căci erau în posesia tuturor bărcilor, pe când duşmanii 
lor erau obligaţi să rămână pe ţărmul de nord al râului, care la 
îmbucătura lui era atât de lat că forma o barieră de netrecut. 
Albii aveau toată libertatea de mişcare pe când indienii trebuiau 
să-şi caute drumul pe uscat. 

Bourdon se îndreptă acum către un alt braţ al râului, acoperit 
de asemenea cu stuf des şi se opri într-un loc favorabil, pe 
celălalt mal. Pe când femeile pregăteau cina, căci de la fuga din 
cabană nu luaseră nimic în gură, Ben îl întrebă pe Chippeway în 
ce fel căzuse în mânile duşmanilor săi. El constată că a ghicit 
când atribuise moartea lui Picior de Curb, prietenului său; dar 
Aripă de Porumbel se apără contra mustrărilor pe care i le făcu 
Bourdon pentru această faptă. El declară că Picior-de-Cerb era 
un spion englez şi avea intenţia să omoare pe vânătorul de 
albine. După părerea lui, atât Bourdon cât şi Gershom ar fi fost 
pierduţi dacă nu ar fi împiedicat planurile lui Pottawatomi. Când 
Chippeway se culcase apoi pe malul râului, fusese descoperit de 
cei din tribul Pottawatomi. La început voiră să-l ducă cu ei la 
Chicago pentru a-l chinui acolo; deoarece însă vântul sufla prea 
tare pe lac, fură nevoiţi să se înapoieze. Ei veniseră în trei bărci, 
dar pe drumul de întoarcere, întâlniseră o a patra care se alătură 
lor. 

Aşa suna povestea simplă a lui Aripă de Porumbel. 

Nu putuse şti ce gânduri ascunse aveau. Faptul că 
Pottawatomi voiau să se îndrepte către Chicago, după spusele lui 
Chippeway, îl îngrijora foarte mult pe Bourdon. Ce căutau ei la 
Chicago când tribul lor era în solda englezilor? Nu cumva căzuse. 
Şi acesta în mâinile englezilor? Nu putea să creadă că o ceată 
aşa mare de indieni pornise la drum ca să omoare un singur alb. 

Pentru a obţine o lămurire, Bourdon se hotări să se apropie cu 
barca de tabăra indienilor. 

Poate că reuşea să-i spioneze pe Pottawatomi şi să afle vreo 
indicație prețioasă din spusele lor. El împărtăşi Margaretei ceea 
ce îi spusese Chippeway şi ceea ce era hotărât să facă; vâsli apoi 

în direcţia râului, unde se iasă dus de curent, până ajunse la un 
punct de unde putea să vadă bine cabana. 

Capitolul IV - PANĂ DE CORB 


Sălbaticii se adunaseră la sfat, când Bourdon ajunse în 
apropierea cabanei. 

Se afla la o bătaie de puşcă de ei şi în siguranţă datorită 

întunericului, deşi bănuia că indienii puseseră sentinele de-a 
lungul malului. 
__ Pottawatomi nu erau lămuriţi asupra numărului duşmanilor. 
Impuşcătura şi moartea unuia din tovarăşii lor îi făcuse să creadă 
că cineva venise în ajutorul lui Aripă de Porumbel, deoarece 
arma şi cuțitul lui Chippeway erau încă în mâinile lor. Cabana 
părea nelocuită de multă vreme căci urmele fugarilor nu 
fuseseră observate în întuneric şi nici păduricea unde 
ascunseseră uneltele şi îmbrăcămintea nu fusese descoperită. 

De unde venea însă mirosul de drojdie? Se întrebau indienii. 
Acest fel de miros era atât de puternic că Pottawatomi nu-şi 
puteau explica originea lui. Mirosul era mai cu seamă puternic în 
apropierea povârnişului pe unde Ben lăsase să se rostogolească 
butoaiele. 

După ce indienii vorbiră multă vreme fără nici un rezultat, 
luară răşină şi urmară pe o căpetenie de a lor, care părea să aibe 
un nas foarte fin şi care îi conduse la locul unde se spărsese unul 
din butoaie, drojdia revărsându-se pe pământ. Aici iarba era pe 
alocuri încă umedă şi mirosul atât de pătrunzător încât indienii 
nu mai aveau nici o îndoială că răspândirea drojdiei se petrecuse 
de scurtă vreme. Nu le trecea prin cap că un om cu mintea 
întreagă ar fi putut să risipească drojdia. Sălbaticii se aplecară, 
băgară nasul adânc în iarbă şi inhalară aroma ce le era atât de 
plăcută. Câţiva dintre ei se dădură acestei plăceri numai scurtă 
vreme, apoi se ridicară pentru a continua cercetările lor. Aceştia 
îşi dădeau seama că drojdia fusese risipită de mână omenească 
şi îşi mai ziceau că persoana în chestiune trebuie să fi avut un 
miros serios pentru aceasta; că văzându-i venind, oamenii 
risipiseră mai bine drojdia decât să o lase să cadă în mâinile lor. 

Bourdon ghici gândurile indienilor din gesturile lor. Pe când 
ţinea sub observaţie cabana şi împrejurimile, el uită cu totul de 

barcă, pe care vântul puternic o împinsese de la mal. Îşi dete 
seama de asta abia când ajunse într-un loc unde stuful era mai 
puţin înalt. Acest loc se găsea în faţa focului sălbaticilor şi 
aproape în bătaia luminii. 

Tocmai în momentul când barca lui Bourdon ajunse în acest 
punct, treceau pe acolo doi indieni. EL ascultă convorbirea lor, ba 
deosebi chiar scârţâitul mocasinilor lor pe nisip. În asemenea 
împrejurări nu se putea gândi la o retragere. Nu-i rămânea decât 
o posibilitate de salvare. Apucă repede câteva buruieni şi se ţinu 
cu putere de ele aşa că ţinu barca pe loc. Stuful era destul de 
înalt dar se sfârşise după câţiva metri, de unde începea iarăşi 
apa curată. Brâul de stuf care împrejmuia aici râul măsura vreo 
10 picioare de la țărm. Indienii erau atât de aproape încât lumina 
focului cădea nu numai asupra lor, ci şi asupra bărcii lui Bourdon. 

Intre timp, majoritatea sălbaticilor se adunaseră pe locul unde 
se spărsese unul din butoaie. Focul de pe înălţime începu să se 
stingă şi întunericul se răspândi în jurul cabanei. O lumină 
puternică venea acum din alt loc unde indienii aprinseseră alt 
foc, ca să cerceteze terenul. Tot povârnişul şi pârâul de la 
picioarele lui erau feeric luminate. Cufundat în contemplarea 
acestei privelişti, Bourdon nu-şi dădu seama că este luat de 
curent, când deodată botul bărcii se lovi de țărm cu un zgomot 
uşor. Inima încetă să-i mai bată, apoi apucă din nou vâslele 
încercând să fugă, dar îşi dete imediat seama că nu mai era cu 
putinţă. Cei doi indieni îi zăriseră şi erau atât de aproape de el că 
nu aveau decât să întindă mâna ea să apuce barca, Ben se sculă 
în picioare, cobori şi întinse mâna celui dintâi indian: „Pace ţie”. 

Un strigăt atrase imediat toată banda de indieni; ei păstraseră 
acel calm care îi caracterizează pe indienii americani.. Salutul lui 
fu înapoiat chiar cu o oarecare politeţe. Apoi cercetară barca. 

Bourdon se felicită: că se scăpase la timp de aproape toată 
încărcătura; înainte de a întreprinde această cercetare.. 

Indieni! Nu găsiră deci nimic altceva decât o puşca, un corn cu 
pulbere şi un săculeţ de gloanţe, precum şi câteva mărunţişuri 
care făceau parte din echipamentul Feţei Palide. Mierea, pieile, 
merindele şi muniţia, le lăsase în grija prietenilor săi. 

Pottawatomii nu-şi ascunseră bucuria că barca era pentru ei 
un mare câştig, căci acum puteau să treacă peste Kalamazu şi să 
se îndrepte în ce parte ar fi vrut. 

Între timp, Ben avu fericita idee de a se recomanda sălbaticilor 
drept medic, adică un fel de vrăjitor. El ştia cât de superstiţioşi 
sunt indienii, faptul că găsiseră pe povârniş miros de drojdie şi că 
nu putuseră găsi o explicaţie pentru asta i-ar face să creadă mai 
uşor în şmecheriile unui om care face miracole. 

O namila de indian ce vorbea engleza veni în faţa lui Bourdon 
şi-i puse unele întrebări într-o formă destul de politicoasă. 

— Cine a omorât pe tânărul tovarăş şi i-a luat scalpul? 

— A pierdut oare fratele meu vreun războinic? răspunse Ben 
cu nevinovăție. Da! Da! Asta o văd eu şi o ştiu căci un medic ştie 
toate Ei bine, asta a făcut-o un duşman. 

— Ce fel de duşman? Cum vine un duşman aici? Cum a putut 
lua el scalpul unui Pottawatomi când toate cărările sunt 
deschise? 

— Cărările nu sunt deschise. Nu trebuie să ascunzi adevărul 
unui medic căci asta nu are rost. A izbucnit războiul între 
părintele de la Washington şi părintele de la Quebec. Pentru 
acest motiv un duşman ia celuilalt scalpul. 

— Asta e adevărat. In privinţa asta nici o supărare. Ce fel de 
duşman fusese însă? O Piele Roşie sau o Faţă Palidă? 

— O, Piele Roşie? Un Chippeway cu numele de Aripă de 
Porumbel. Voi l-aţi legat ca să-l transportaţi la Chicago ca să-l 
chinuiţi. El a rupt însă legăturile, a fugit, a împuşcat pe tânărul 
vostru războinic şi i-a luat scalpul. 

— Da de unde ştii tu asta? Strigă căpetenia uimită. Nu cumva 
l-ai ajutat tu? 

— Eu o ştiu căci un medic ştie tot ce se întâmplă, răspunse 
liniştit Bourdon. Nu te pripi Pottawatomi, asta e un loc fermecat, 
aici creşte drojdie. 

Un strigăt de surprindere scăpă tuturor indienilor. Felul sigur şi 
vorbirea lui de oracol făcu o mare impresie asupra indienilor. 

— Drojdie creşte aici, continuă Ben pentru a întări această 
impresie. Vreau să vă arăt. Veniţi cu mine şi vă voi conduce la 
locul unde trebuie să săpaţi ca să găsiţi Izvorul de drojdie. 

Sălbaticii scoaseră un urlet de bucurie şi înconjurară pe Ben 
pentru a merge cu dânsul. Chiar cei mai înţelepţi fură înşelaţi de 
spusele vânătorului de albine, Gândul că acest medic putea 
descoperi o sursă de drojdie îi umplea de bucurie. Zum-Zum 
înţelese că scăparea lui ţinea de ducerea la bun sfârşit a rolului 

său. „Vrăjitorul” trebuia să dea o dovadă a artei sale şi Ben se 
apucă de treabă. Nu numai cu hotărâre ci cu toată isteţimea lui. 
Deoarece el fusese cel ce rostogolise butoaiele, el ştia că în locul 
acela unde sălbaticii dăduseră de mirosul de drojdie şi apoi 
aprinseseră un foc, se spărsese butoiul pe jumătate gol. Ei nu 
descoperiseră Insă locul unde se spărsese celălalt butoi. El se 
apropie de acest loc căci îşi spunea că acolo mirosul trebuie să 
fie mult mai puternic; poate că ar găsi chiar puţină drojdie între 
pietre. 

El însoţi toată acţiunea lui de mişcări şi gesturi ce făcură mare 
impresie asupra sălbaticilor. Scoase deodată binoclul său, chemă 
pe căpetenia care vorbise. Cu dânsul şi i-l puse în faţa ochilor. Un 
indian sta îngenuncheat în lumina focului în iarba ce mirosea a 
drojdie. Bourdon îndreptă asupra lui binoclul şi căpetenia scoase 
un strigăt de uimire, căci omul îi apăru ca un pitic şi părea că se 
află la o distanţă enormă. După, asta, Zum-Zum învârti repede 
lupa şi deodată acelaşi indian se găsea foarte aproape şi mare 
cât un uriaş. Căpetenia sări speriată înapoi. 

— Ce e asta? strigă el. Adineauri, atât de mic şi acum cât un 
uriaş. 

— Asta înseamnă că eu sunt un vrăjitor şi că acestea sunt 
sticlele vrăjite. Eu pot privi în fundul pământului, mai adânc 
decât izvoarele şi în înaltul cerului, mai sus decât munţii. Faceţi 
loc, vreau să vă arăt puterea mea. Veţi vedea izvorul de drojdie, 
o să-l mirosiţi şi o să beţi. 

Sălbaticii îl urmară vrăjiţi. Ei se aşteptau să-l vadă mergând în 
direcţia focului, el însă se îndreptă către poalele povârnişului. Un 
războinic mai în vârstă se apropie de el şi îi şopti că e pe un 
drum greşit. 

Bourdon însă îl străfulgera cu privirea şi trecu sigur de el mai 
departe. Când ajunse la locul căutat, se opri. Un miros deosebit 
de puternic îi întâmpină pe sălbatici, care începură să adulmece 
în toate părţile scoțând exclamaţii de uimire. 

— Aici să-mi aprindă tinerii războinici un foc, zise vrăjitorul, 
dar nu un foc ca celălalt, ci un foc fermecat. Am dat de sursa de 
drojdie şi îmi trebuie un foc vrăjit ca să văd mai bine. 

In câteva minute adunară crăci şi stuf şi le deteră foc în urma 
ordinului lui Bourdon care făcu câteva mişcări ciudate şi 
pronunţă cuvinte vrăjitoreşti. 

— Daţi-vă cu toţii la o parte, ordonă pe un ton energic; este 
periculos să vă apropiaţi înainte de vreme. La momentul potrivit 
voi chema pe fraţii mei. 

Ei se supuseră, lăsându-l singur. El făcu toate pregătirile. După 
cum sperase, el găsi pe pământ câteva mici scobituri printre 
pietrele de stâncă, în care mai rămăsese atâta drojdie cât îi 
trebuia lui Bourdon să-şi facă jocul de scamator. 

In vremea acesta, el se gândi la fugă. Ştia că prea multă 
vreme nu o să-i poată păcăli pe sălbatici şi se temea de ivirea 
zorilor când era sigur că aceştia vor ghici înşelătoria lui. 

In cazul acesta, îl aştepta o soartă îngrozitoare. 

Pe când se plecă asupra urmelor de drojdie, trăgea cu ochiul 
în toate părţile şi socotea posibilităţile de fugă. Zări în imediata 
apropiere un desiş şi credea că va putea ajunge în fugă acolo 
înainte ca indienii să-şi poată încărca armele. La un moment dat 
era hotărât să-şi încerce norocul, dar când privi în direcţia opusă, 
întâlni ochii bănuitori ai căpeteniei, care tocmai făcea semn celor 
doi indieni de lângă el să-şi pregătească armele. Vânătorul de 
albine renunţă imediat la planul său şi-şi fixă toată atenţia 
asupra stâncii din care urma să curgă băutura fermecată. Tot 
gândindu-se cum să-şi continue jocul, îşi zise că a avut mare 
noroc că veghea căpeteniei îl împiedicase de la planul său, căci 
uitase cu totul de barcă, pe care nu trebuia s-o lase în mâinile 
lor. Dacă fugea, trebuia s-o facă cu ajutorul bărcii, căci altfel 
tovarăşii lui şi tot avutul lor ar fi căzut pradă sălbaticilor. 

O bună bucată de vreme ei păşi în lumina focului în sus şi în 
jos ca şi cum ar căuta sursa, de fapt însă era preocupat de 
gândul salvării. Deodată îi veni în minte un mijloc de scăpare 
care putea să aibă succes. Ei continuă cu toată seriozitatea jocul 
său de vrăjitor, căci trebuia mai întâi să reuşească să înşele pe 
indieni şi după aceea putea să spere a pune în aplicare cea mai 
importantă parte a planului său: fuga cu barca. El îngenunche din 
nou şi găsi câteva scobituri în care, spre bucuria lui, nu găsi nici 
o urmă de lichid. 

— Veniţi, căpitane şi voi curajoşii mei prieteni! Deschideţi larg 
nările voastre; simţiţi mirosul de drojdie? Aici e stâncă de unde 
va curge în curând drojdia. La început nu vor curge decât câteva 
picături, după puţin timp însă va ţâşni atâta lichid că toţi fraţii 
mei se vor sătura. Marele spirit ştie că fiii lui iubesc drojdia şi el a 

trimis pe medicul alb la dânşii ca să le arate izvorul. Priviţi 
această scobitură, mirosiţi-o, pipăiţi-o şi veţi vedea că e uscată. 
Căpetenia, care se numea „Pană de Corb”, un războinic mai 
bătrân care se numea „Norul Negru” şi mulţi alţii se aplecară şi 
se convinseră că vrăjitorul spunea adevărul. Pe când toţi 
sălbaticii se îmbulzeau în jurul locului îngenunchind cu toţii ca să 
vadă mai bine, Bourdon scobi cu un lemn pământul către 
scobiturile aşezate mai sus, croind astfel mai multe şanţuri 
înguste prin care în clipa următoare începu să se scurgă lichidul 
preţios. Minunea se înfăptuise. Sălbaticii scoteau cu toţii urlete 
de bucurie. Nu numai că miroseau drojdia, dar o şi vedeau chiar. 
„Pană de Corb” fu cel dintâi care se aplecă căutând să soarbă 
preţiosul lichid. 

— Marele Spirit este favorabil Pottawatomilor, exclamă el. 
Asta este drojdie curată. 

In grabă nebună, indienii se împingeau în jurul stâncii. Fiecare 
din ei vroia să aibe câteva picături. Se auzea plescăitul acelora 
care ajungeau să guste din băutură. Strigătele lor de bucurie 
umpleau văzduhul şi din mica sursă începu să curgă din ce în ce 
mai mult. 

Bourdon ştia însă foarte bine că această scurgere de lichid se 
va termina curând, căci în scobiturile mai mari nu era decât 
puţină drojdie. Căuta deci să profite de grozava impresie ce o 
făcuse asupra indienilor. După câteva minute, ar fi putut să fie 
prea târziu. Făcând tot felul de semne magice, el se apropie de 
foc. 

— Puterea luminii începu să slăbească, spuse el pe un ton 
solemn. Am în barca mea ierburi fermecate de care se servesc 
medicii pentru izbânda operaţiilor lor. Mă duc să le iau. Voi 
rămâneţi în jurul focului, căci ar fi foarte periculos să-l părăsiţi, 
atâta timp cât medicul nu a dezlegat farmecul. Ca cât mai mult 
va arde focul, cu cât mai puternică va fi flacăra lui, cu atât va 
curge mai multă drojdie. Aşteptaţi-mă. j 

După aceste cuvinte, el se îndepărtă cu paşi liniştiți. li lăsaseră 
să plece nestingherit; când însă făcuse jumătate din drum, îşi 
dădu seama că era urmat de câţiva dintre indieni. 

El nu întoarse capul căci aceasta ar fi deşteptat bănuiala lor. El 
lovi aerul în spatele său, cu o nuia pe care o avea în mână, 
pentru a se convinge că indienii nu erau în imediata apropiere. Ei 

însă interpretară acest gest ca o prevenire de a nu se aventura 
mai departe şi întrucât, pe de altă parte, medicul se apropiase de 
țărm până în bătaia armelor lor, ei se opriră. 

Fără să vrea, Bourdon tremura din tot corpul când intră în 
barcă. Nu îndrăznea încă să se uite înapoi, dar bănuia că puştile 
lor sunt îndreptate asupra lui şi împuşcăturile vor porni îndată ce 
se va îndepărta de țărm. Nu era totuşi timp de pierdut. Orice 
şovăială din partea lui ar fi putut hotărî pe indieni să alerge după 
el, fie din curiozitate, fie din bănuială. Agitând nuiaua şi 
pronunţând vorbele magice, păşi liniştit în partea din faţă a bărcii 
pentru ca prin greutatea lui să pună barca în mişcare. Liniştit îşi 
întoarse apoi privirea către indieni. El recunoscu pe „Pană de 
Corb” şi pe „Norul Negru” care se apropiară şi ei până la 20 de 
paşi. Nici unul din ei însă nu îndreptă arma asupra lui; ci, 
dimpotrivă, se rezemată pe armele lor ca şi cum ar fi fost de 
prisos să le ia în mână. Bourdon se hotărî să rişte totul; dar când 
privi în barcă constată cu groază că din cele 3 vâsle nu mai 
rămăsese nici una. 

Indienii îşi luaseră toate prevederile pentru o eventuală 
încercare de fugă din partea lui. Vânătorul de albine pierdu 
deodată curajul. El căzu pradă disperării. Deznădăjduit, înfipse 
nuiaua în nisipul țărmului şi cu o puternică zvâcnire împinse 
barca spre curentul apei. Oricât de repede se produsese această 
mişcare, indienii, pare-se că se aşteptau la aşa ceva. Nu părăsise 
încă bine malul şi răsunară două împuşcături şi toată ceata se 
îndreptă către mal scoțând urlete de furie. Curentul puternic al 
apei îndepărtă însă repede barca. Bourdon atinsese brâul de stuf 
înainte ca să-l fi putut atinge unul din gloanţele care cădeau ca 
grindina asupra apei. Pe când Bourdon, apucându-se de tulpinele 
plantelor se vira în stufiş, gloanţele zburau pe lângă urechile lui. 
După puţin timp, izbuti să dispară în stufiş. Lumina focului ce 
ardea la cabană nu era destul de tare ca să lumineze râul. 

Barca era acum ia o depărtare de vreo 50 de metri de țărm; 
strigătele sălbaticilor şi comenzile lui Pana de Corb răsunau încă 
puternic în urechile lui Ben. Deodată, un plescăit al apei îi dădu 
de veste că indienii se hotărâseră să-l urmărească înot. Ei ştiau 
că nu avea vâsle şi sperau să-l ajungă. Bourdon îşi dădea seama 
de marele pericol în care se afla şi îşi dublă sforţările, dar nu 
înainta decât foarte încet şi înţelese că salvarea lui o datora 

numai faptului că indienii nu ştiau precis în ce parte se găsea. 
Inotătorii se aflau la o depărtare de vreo 100 de paşi şi el putu să 
audă desluşit cum se sfătuiau în ce direcţie să o ia. De aceea el 
nu mai continuă drumul căci îi era teamă că foşnetul stufului 
putea să-l dea de gol. Inotătorii se apropiată din ce în ce mai 
mult şi Bourdon apucă arma pentru a dobori pe cel dintâi care s- 
ar arăta. Deodată însă îi trecu prin cap că ar putea să 
întrebuinţeze patul armei drept vâslă, după ce ar fi scăpat de 
urmăritorii săi. Spre bucuria lui însă, vocile înotătorilor se 
îndepărtară şi gălăgia slăbi; o luaseră în altă direcţie. 

Bucuria lui însă se transformă repede în nelinişte. Alte ţipete 
ale indienilor îi deteră de ştire că se întâmplase ceva care se 
îndepărtase atenţia de la ei. Să fi venit oare Chippeway încoace? 
Să fi căutat oare acest îndrăzneţ băiat să mai ia un scalp? 
Epuizat de sforţările pe care le făcea pentru a se strecura prin 
stuf, el se opri şi trase cu urechea. 

Indienii se opriseră şi tăcuseră şi ei. Probabil că îşi dăduseră 
seama că fugarul trăgea folos din ţipetele şi gălăgia lor. Şi ştiau 
cât de greu îi va fi vânătorului să conducă luntrea contra vântului 
şi de aceea se aşteptau ca barca să fie împinsă mai curând sau 
mai târziu la țărm. 

Bourdon credea că inamicii renunţaseră să-l mai vâneze, când 
auzi deodată voci şi plescăitul apei, ca şi când mai mulţi bărbaţi 
s-ar fi apropiat de el dând stuful la o parte. Apucă arma şi 
împinse barca mai departe. Prin stufăriş apăru deodată o barcă 
ţinută de doi sălbatici care o împingeau înainte din ambele părţi. 
Bourdon nu înţelegea cum putură indienii, fără luptă şi zgomot, 
să ajungă în posesia ei. El se aplecă mult înainte şi recunoscu în 
partea din urmă silueta unei femei. 

— „Margareta!” La vederea ei, sângele îi îngheţă în vine. Cu 
iuţeala fulgerului, el lăsă barca să alunece spre stufiş şi când, în 
clipa următoare cei doi sălbatici trecură înot pe dinaintea lui, se 
aruncă cu arma în mână în barca cealaltă. Trecu apoi în faţă şi 
izbi cu patul armei mâinile indienilor ce ţineau barca. 

Cu un strigăt de disperare, ei dădură drumul bărcii şi astfel 
barca putu să se îndepărteze, înainte ca cei doi indieni să-şi fi 
venit în fire şi să poată să vadă în ce direcţie dispăruse. Totul se 
petrecuse în mai puţin de câteva secunde şi distanţa între 
urmăritori şi urmăriţi era mai mare de 20 de metri. 

— Eşti rănit, Bourdon? întrebă Margareta cu vocea 
tremurătoare. 

— Nu! Dar tu? 

— Sălbaticii puseseră mâna pe barca mea şi porniseră spre 
țărm. Era să mor de groază. 

— E vreo vâslă în barcă? 

— Da! Una e la picioarele tale şi alta o am aici. 

— Atunci să pornim repede în căutarea bărcii mele. Dacă o 
găsim, suntem la adăpost, căci mizerabilii ăştia nu vor mal putea 
trece fluviul. Ajută-mă Margaret, căci barca nu trebuie să fie 
departe. 

Căutară câtva timp cu mare încredere, când deodată 
Margareta zări barca pierdută. Bourdon o prinse şi o legă de 
barca în care se afla. In câteva minute se găseau în largul apei şi 
vâsliră fără întrerupere îndreptându-se către celălalt țărm. 

— Nu voi uita niciodată gestul acesta, Margaret spuse Ben, 
mişcat. Dar acum să căutăm repede un adăpost. 

Tot căutând adăpostul, Ben îi povesti păţania lui. El îi descrise 
amănunţit cum vrăjea el drojdia din stâncă şi râdea şi se amuza 
de naivitatea sălbaticilor care se lăsaseră păcăliţi de trucurile lui. 

Capitolul V - CEI TREI STRĂINI 


În ziua următoare se sfătuim ce aveau de făcut. Desigur, erau 
acum la adăpost de atacul indienilor deoarece aceştia nu se 
puteau apropia de ei; totuşi le păru mai înţelept să se depărteze 
cât mai repede de locul acela. 

Deoarece vântul continua să bată puternic în contra 
curentului, era aproape imposibil să ajungă la îmbucătura râului 
cu lacul; chiar dacă ar fi reuşit, ambarcaţiunile uşoare s-ar fi 
putut bine răsturna. Trebuiau deci să se resemneze şi să aştepte 
vreme mai bună. Pentru a vedea care e situaţia sălbaticilor, 
Bourdon se urcă în pomul de unde mai observase odată tabăra 
inamicilor. Când să se urce însă în pom, zări o barcă ce venea 
dinspre lac. În acelaşi timp, observă că indienii indicau prin 
semnale poziţia lor. Poate că ocupanţii bărcii aparţineau tribului 
lor. Dar tot aşa de bine puteau să fie şi străini, pe care, prin 
semnele lor, sălbaticii puteau să-i ademenească, apoi să-i atace 
şi să le ia luntrea. Oricum ar fi fost trebuia făcut totul pentru a 
împiedica pe aceşti oameni să se întâlnească cu indienii. În caz 
că erau duşmani, s-ar fi putut isca o luptă cu ei căci erau numai 
trei, iar necesitatea de a pune stăpânire pe barcă ar fi justificat 
chiar un procedeu violent. 

Îndemnat de aceste motive, Bourdon alergă la un punct de pe 
mal, neacoperit de stuf şi făcu semn bărcii ce se apropia, să se 
ţină aproape de malul sudic al fluviului. Unul din ocupanţi ridică 
mâna şi îndreptă barca spre locul unde se afla Ben. 

Gershom, Dorothea şi Margaret veniră şi ei. Plini de curiozitate 
şi nerăbdare, priveau barca şi se pregăteau sa primească pe noii 
veniţi Vânătorul de albine urmărea barca prin binoclu. 

— La proră stă un alb în uniformă de soldat, raportă el. Cel de 
al doilea e de asemenea un alb; după înfăţişare, pare a fi un 
preot; al treilea e fără îndoială însă o Piele Roşie. 

— Ce ar căuta aici un preot? întrebă mirată Margaret. 

— Sunt mulţi misionari care vizitează satele indiene, răspunse 
Ben. Acest străin e, desigur, unul dintre aceştia. 

— În orice caz ar fi auzit de izbucnirea războiului şi vrea 

desigur să se înapoieze în oraşul său, atâta timp cât mai are 
scalpul pe cap. 

— Barca vine de la nord, zise Chippeway. Unde vor să ajungă 
albii, dacă nu aparţin nici englezilor, nici americanilor. Pe uscat 
nu există nici o cărare deschisă pentru ei, căci, după cum îmi 
spuneau Pottawatomii. Când am căzut în mâinile lor, fortul 
Chicago a fost şi el atacat şi cucerit de englezi. 

— Ce? Şi Chicago, exclamă Ben uimit. 

— Mackina şi Chicago. 

— Atunci stăm prost, dar iată că se apropie barca. Omul de la 
proră era într-adevăr un soldat; cel de la mijloc, un misionar, iar 
Pielea Roşie arăta a fi cel puţin un războinic de vază, dar nici 
măcar Chippeway nu putea să-şi dea seama cărui trib aparţine. 

— Salut pe toată lumea, spuse soldatul coborând pe uscat. 
Sper că avem prieteni în faţa noastră şi că suntem bine veniţi. 

— Sunteţi bine veniţi, răspunse Bourdon. Bine veniţi ca 
prieteni pe care întâmplarea ni i-a scos în cale, mai cu seamă că 
văd că eşti în serviciul americanilor. 

— Chiar aşa este. Dorim să ajungem la Chicago dar vântul ne 
obligă să amânăm călătoria pe apă. 

— Dar Chicago şi Mackina sunt ocupate de englezi. 

— Atunci trebuie schimbam planul, domnule Amin, exclamă 
soldatul, adresându-se misionarului care era numit astfel pentru 
că întrebuința foarte des acest cuvânt. 

— Ai dreptate caporale, răspunse el pe un ton care arăta că în 
orice împrejurare a vieţii se încredința voinţei lui Dumnezeu. În 
asemenea împrejurări, am face bine să ne încredinţăm lui Wa- 
Wa-Nosh. El ne-a adus până aici şi nu putem găsi un conducător 
mai bun. 

Bourdon se cutremură auzind acest nume. Auzise nu demult 
de el, căci Pottawatomi pomeneau des de el, dar şi printre 
coloniştii albi ca şi în garnizoane era cunoscută această 
căpetenie şi era surprins că aceşti doi oameni se putuseră 
încredința unui indian cu o faimă atât de rea. Părea ca nu 
aparţine unui trib cunoscut, dar cu toate acestea avea o mare 
înrâurire asupra tuturor. Ei datora puterea şi faima lui zvonului că 
nici un alb care căzuse în mâinile lui nu scăpase nescalpat. Se 
povestea ca omorâse mişeleşte până acum peste 46 de albi. Să 
nu fi ştiut soldatul şi misionarul nimic despre asta? Probabil că 

era totuşi aşa, căci nici Gershom şi nici cele două femei nu 
aţâţară vreun semn de nelinişte auzind numele acestei temute 
căpetenii. Crezu deci nimerit să-şi ascundă sentimentele sale, 
mai cu seamă că şi Aripă de Porumbel părea să fie mai mult 
încântat decât îngrijorat de această întâlnire. Liniştea în care 
acest Chippeway salută pe noul venit, îl făcu să presupună că 
pentru moment nu-i ameninţa nici un pericol. 

— Desigur, domnule Amin, spuse caporalul, Wa-Wa-Nosh e un 
bun conducător şi un om hotărât, dar noi trăim acum timpuri de 
război şi trebuie să ne încredinţăm armelor noastre, fiecare după 
ocupaţia şi caracterul său: dumneata, ca predicator, Bibliei; eu, 
ca soldat, puştii şi baionetei mele. 

— Ah! Domnule caporal, exclamă misionarul, la ce folosesc 
armele soldatului? Vedeţi doar că Mackina şi Chicago au fost 
cucerite cu toate că erau apărate de tunuri. Pe mine însă, omul 
dezarmat, Dumnezeu m-a scăpat de sălbatici şi m-a adus aici la 
ţărmul Kalamazului, întreg şi sănătos: Dar ce ne sfătuieşti acum 
Wa-Wa-Nosh? Incotro să ne îndreptăm? lţi pun mai întâi ţie 
această întrebare căci cunoşti mai bine această regiune. Dacă tu 
crezi, pot cere ajutorul Domnului ca să-mi călăuzească paşii. 

Intre timp, cobori şi Wa-Wa-Nosh pe țărm. El purta ca semn al 
puterii şi rangului său un colan de lut în jarul gâtului; pe pieptul 
lui atârna imaginea a doi şerpi de culoare albă - semnul 
distinctiv al tribului căruia îi aparţinea. Nu ştia însă nimeni afară 
de dânsul ce trib era, de unde venea şi unde era stabilit. Părul lui 
era, după obiceiul indian, tuns scurt de tot, afară de o singură 
buclă; pe faţă şi pe piept nu se vedeau nici un tatuaj şi nici o 
vopsea. 

Trăsăturile sale arătau îndrăzneală şi energie. Nasul semăna 
cu un cioc de vultur, privirea era hotărâtă, liniştită şi 
pătrunzătoare. Avea bărbia slabă şi ieşită în afară, buzele subţiri 
şi dinţi puternici şi regulaţi. In jurul gurii avea un surâs; 
prietenos. 

În bucla de păr era înfiptă o singură pană de vultur. În brâul de 
piele, frumos împodobit, purta cuțitul şi tomahawkul. Corpul îi 
era acoperit de o cămaşă de vânătoare din piele de cerb, 
împodobită cu franjuri şi pantaloni din acelaşi material, ce-i 
ajungeau până la genunchi, iar în picioare purta mocasini. Ducea 
cu dânsul o puşcă lungă, un corn cu pulbere şi un săculeţ cu 

gloanţe. 

Când Wa-Wa-Nosh puse piciorul pe uscat, el salută politicos pe 
toată lumea. Se purtă în totul ca un american din bună societate 
şi nici un ochi exersat n-ar fi putut descoperi sentimentele 
ascunse ale inimii sale. Bărbaţilor le întinse mâna, femeilor le 
aruncă o căutătură repede, cu care ocazie frumuseţea 
Margaretei făcu asupra lui o adâncă impresie. 

— Salut, spuse el cu vocea profundă. Salut pe tineri şi bătrâni. 
Venim la voi ca prieteni ca să poposim şi să mâncăm în 
wigwamul vostru. Cine e căpetenia voastră? 

— Aici nu e nici căpetenie, nici wigwam, răspunse Bourdon. 
Noi suntem oameni simpli şi nici unul din noi nu are vrea misiune 
din partea statului. Eu trăiesc din adunatul mierii şi mă îndrept 
către Nord ca să mă înapoiez în colonie. Tovarăşul meu e 
cantinier în forturi şi se îndreaptă spre Sud, dar cum armele 
vorbesc acum, nu ştiu dacă vom putea ajunge la ţintele noastre. 

— Unde e wigwamul fratelui meu? întrebă Wa-Wa-Nosh. 

— Departe, în susul Kalamazului. Ne aflam în cabana de pe 
malul celălalt, când sosi deodată o ceată de Pottawatomi şi a 
trebuit să fugim. 

— Aţi făcut foarte bine, spuse Wa-Wa-Nosh. Voi sunteţi 
americani şi ei sunt englezi. In timp de război, toţi indienii 
pornesc în căutare de scalpuri. Feriţi-vă să fiţi prinşi de 
Pottawatomi. 

— Cum să ne ferim de asta? Noi le-am luat lor bărcile. Dacă 
treceţi râul, vor avea din nou o barcă pentru a ne urmări. 
Promiteţi-ne că veţi aştepta până ce ne vom fi îndepărtat. 

— Ea trebuie să mă duc la dânşii, răspunse Wa-Wa-Nosh, altfel 
ar putea să bănuiască ceva; dar de barcă nu se vor atinge. 

— Cum vrei să-i împiedici? Eşti singur şi ei sunt aproape 
douăzeci. 

— N-aveţi nici o teamă; toate căpeteniile mă cunosc, nimeni 
nu se va atinge de barca mea, dacă eu îi opresc. 

— Cei de colo sunt în serviciul englezilor şi pe dumneata te 
văd în tovărăşia unui soldat american. 

— Wa-Wa-Nosh se duce unde vrea. El e ba la Pottawatomi, ba 
la tribul irochezilor; şi tribul Chippeway îl cunoaşte foarte bine. 
Toate şase triburi il cunosc, ba chiar toţi indienii. Trebuie să trec 
râul şi să mă întâlnesc cu Pană de Corb. 

Nu era nici o pălăvrăgeală în felul în care Wa-Wa-Nosh vorbea 
de puterea lui; el se exprima într-un fel simplu ca unul ce ara 
obişnuit să fie socotit un om de mare importanţă. 

— Vă puteţi bizui pe Wa-Wa-Nosh, prieteni, interveni 
misionarul; ceea ce promite, se ţine de cuvânt. Il cunosc bine şi 
m-am încredinţat cu totul lui. Când spune că Pottawatomii nu vor 
avea barca lui, fiţi siguri că nu o vor avea. Nu vă luaţi după 
zvonurile ce circulă asupra lui. Deoarece cei doi însoțitori nu se 
împotriviră intenţiei lui de a se duce la Pottawatomi, Ben nu mai 
protestă nici el. De îndată ce Wa-Wa-Nosh porni luntrea către 
ţărmul celălalt, Ben şi Margaret se urcară pe o înălţime pentru a 
vedea în ce fel îl va primi Pottawatomii pe Wa-Wa-Nosh. 

Acesta vâsli direct către ţărmul opus. După puţin timp, el lăsă 
vâslele şi scoase din tolba lui un pacheţel pe care îl deschise. 

Apărură nu mai puţin de şapte scalpuri proaspete. 

Pottawatomii observară barca atunci când pătrunsese pe 
cursul râului şi se adunaseră la țărm aşteptând-o. Când Wa-Wa- 
Nosh se află la câţiva paşi de țărm, el se lăsă dus de curent, se 
ridică şi agită scalpurile. Acesta păru să fie semnul după care îl 
recunoscură indienii. Ei izbucniră în urlete de veselie şi numele 
de Wa-Wa-Nosh se plimbă din gură în gură. 

Pană de Corb şi Nor Negru înaintară pentru a-l saluta, pe când 
ceilalţi rămaseră respectuoşi în urmă. El le întinse mâna şi le 
pronunţă numele - căci îi cunoştea de mai înainte - apoi adresă 
şi celorlalţi salutul său. 

— Tatăl meu e bine venit, spuse Pană de Corb fiind cel mai 
mare dintre Pottawatomi. După cum văd, el a luat din nou multe 
scalpuri împuţinând astfel numărul albilor. Vom ajunge oare 
vreodată ziua când wigwam-urile lor vor arăta ca şi crăcite 
stejarilor în timpul iernii? 

— Numai Marele Spirit poate să o spună, răspunse Wa-Wa- 
Nosh foarte serios. El nu ne-a uitat, dar mai trebuie să avem 
multă răbdare. 

— Numărul albilor creşte ca iarba din câmpie. Cu fiecare vară, 
ei, se fac mai numeroşi, în câţiva ani nu vom mai avea de 
mâncat decât câini, dacă nu cumva câinii albilor ne vor fi mâncat 
pe noi. 

— Pământul a fost dat de Marele Spirit Pieilor Roşii; el ne va 
ajuta să alungăm pe străini. 

— Dar aceşti străini sunt din ce în ce mai îndrăzneţi şi 
şiretenia lor întrece orice închipuire. Chiar acum câteva ore a fost 
la noi un medic alb şi ne-a amăgit în aşa fel că nu mai ştim ce să 
credem despre el. 

Apoi îi povesti lui Wa-Wa-Nosh de omorârea lui Picior-de-Cerb, 
de capturarea lui Aripă de Porumbel, de fuga luă şi de vizita 
vânătorului de albine. Ei nu ascunse ca vrăjitorul reuşise să-i 
păcălească prin înşelătoriile lui. 

Wa-Wa-Nosh ghici numaidecât, după descrierea ce i se făcuse 
despre medic, că acesta nu putea să fi fost decât vânătorul de 
albine, pe care îl cunoscuse pe ţărmul celălalt, dar ei nu spuse 
nimic şi schimbă vorba. Gândul lui era ocupat de planul căruia i 
se devotase şi acest plan nu era nici mai mult nici mai puţin 
decât unirea tuturor Pieilor Roşii într-un singură naţiune şi 
alungarea albilor din aceste regiuni. Succesele sale personale pe 
care le dobândise ca războinic şi vorbitor îl convinsese că el 
putea să realizeze acest plan măreț şi măreț ar fi fost într-adevăr 
dacă n-ar fi căutat să-l realizeze cu cruzimea şi setea de sânge a 
unui sălbatic. 

Dar el se înşela amarnic, nesocotind puterea albilor. Ei nu ştia 
nimic despre înalta cultură a Europei şi nu bănuia ce puteri erau 
albii în stare să opună neştiutorilor indieni. 

Consfătuirea aceasta dintre Wa-Wa-Nosh şi Pană de Corb ţinu 
aproape un ceas. Ei şedeau deoparte pe un trunchi de copac şi 
nici unul dintre Pottawatomi nu îndrăznea să se apropie le ei. 

— Tatăl meu nu vrea deci să ia scalpul albilor care sunt cu 
dânsul înainte de a-şi fi ajuns scopul său, spuse Pană de Corb 
când Wa-Wa-Nosh se sculă pentru a-şi lua rămas bun. Cui va 
aparţine însă scalpul lui Chippeway? 

— Unui războinic din tribul Pottawatomi; dar numai după ce 
mă voi fi servit de Aripă de Porumbel pentru atingerea scopului 
meu. Se află acum în puterea mea patru bărbaţi albi şi două 
femei albe; şi dacă fiecare Piele Roşie va omori atâţia, ţara va fi 
în curând curățată. Pronunţând aceste cuvinte, ochii lui Wa-Wa- 
Nosh străluceau de atâta ură încât chiar Pană de Corb se dete 
speriat înapoi. 

— Pentru astăzi e destul, spuse Wa-Wa-Nosh. Fratele meu ştie 
acum tot ce are de făcut. Mai întâi de toate, nici un fir de păr al 
albilor nu trebuie atins, ei sunt proprietatea mea. Când va veni 

momentul, cuțitul lui Wa-Wa-Nosh va fi gata. Pottawatomii îşi vor 
recăpăta bărcile şi ne vor urma în susul apei. Ei ne vor găsi în 
luminişurile din apropierea preeriei căci Pieile Roşii vânează cu 
plăcere acolo. La timpul potrivit va veni şi răzbunarea. 

După această înţelegere, Wa-Wa-Nosh se îndepărtă. Când 
ajunse iarăşi pe ţărmul de Sud, el găsi adunată toată societatea. 
Comunicarea lui că Pottawatomi se vor retrage, dar că bărcile 
trebuiau înapoiate produse o mare bucurie lui Gershom şi celor 
două femei. Bourdon însă nu-şi putu stăpâni o adâncă 
neîncredere. Totuşi nici aici el nu vedea vreo posibilitate să 
contrazică hotărârile lui Wa-Wa-Nosh. La un moment dat i se 
păru chiar că a bine, că în astfel de împrejurări ar fi mai la 
adăpost în luminişurile din interiorul pădurii. De aceea când Wa- 
Wa-Nosh se oferi să-i însoţească până acolo şi să-i ferească de 
orice pericol, el se închină în faţa hotărârii generale de a primi 
sfatul căpeteniei, căci înţelese că drumul pe apă, după căderea 
forturilor Chicago şi Mackina, ar fi periculos sau chiar imposibil. 

Increderea pastorului Amin şi a caporalului în Wa-Wa-Nosh era 
împărtăşită şi de Gershom şi de cele două femei care vedeau în 
această căpetenie un prieten de nădejde. Tuturor le păru foarte 
bun planul de a ajunge în Detroit traversând peninsula. 

Wa-Wa-Nosh lăsă pe albi să ia hotărârea; el le expuse planul 
său şi nu mai insistă, de parcă i-ar fi fost indiferent dacă ar 
călători pe apă sau pe uscat. De fapt însă el era încântat că îi 
reuşise înşelătoria, căci nu se îndoia nici un moment că îl vor 
urma. El ştiuse să-şi asigure încrederea oarbă a misionarului şi a 
caporalului şi râdea cu plăcere că şi ceilalţi se supuneau 
influenţei sale chiar vânătorul de albine nu mai avea nici o 
bănuială. Erau toţi în mâinile lui şi cu aceasta era asigurat de alte 
patru scalpuri, căci era încredinţat că aceşti patru albi nu vor 
scăpa cu viaţă. 

Capitolul VI - CASTELUL DE MIERE 


Abia când se pregăti de plecare, în sufletul lui Bourdon se 
născură noi îndoieli. Işi reaminti deodată tot ce auzise despre 
caracterul lui Wa-Wa-Nosh şi e adâncă îngrijorare puse stăpânire 
pe el. El comunică Margaretei temerile sale. Nu se putu hotărî s-o 
părăsească, deoarece în inima lui încolţea dragostea pentru 
această fată şi simţea că şi-ar putea sacrifica viaţa pentru dânsa. 

Dacă ea s-ar fi putut hotărî să-l însoţească în această călătorie 
pe apă, el ar fi preferat acest drum către Detroit celui de pe 
uscat, dar ea declară cu hotărâre că nu poate părăsi pe fratele şi 
cumnata ei şi această declaraţie îl hotărî să-i urmeze. 

Bourdon trebuia să fie cu dânsa în caz de pericol şi astfel el îşi 
înlătură temerile sale fiind hotărât să-şi lege destinul său de al 
Margaretei, să-şi rişte viaţa dacă va trebui, să rămână alături de 
dânsa până la urmă. i 

Cu toate acestea, neliniştea nu-i da pace. Inainte de plecare, 
el îl trase la o parte pe Chippeway, sperând să afle de la dânsul 
oarecari lămuriri asupra lui Wa-Wa-Nosh şi asupra gândurilor lui. 

— Şi tu Aripă de Porumbel te bucuri, desigur, că nu mai ai de 
ce te teme din parte Pottawatomilor căci Wa-Wa-Nosh spune 
adevărul. 

— Crezi tu asta, răspunse Chippeway. Eşti doar medic. Ai 
putea să-mi spui cine este acest Wa-Wa-Nosh? 

— Pentru asta nu sunt un vrăjitor destul de bun. Eu pot să 
găsesc doar o sursă de drojdie, spuse Ben surâzând. De ce îl 
numesc oamenii şi „Regele Scalpului”? 

— Deoarece adună toate scalpele pe care le poate găsi. Bine, 
bine, asta o faci şi tu, Aripă de Porumbel. 

— Dar eu nu iau scalpul prietenilor mei şi nici de la alb ce ar fi 
prietenul meu. Wa-Wa-Nosh nu are însă nici un prieten alb. 
Păziţi-vă cu toţii de acest om. 

— Asta e şi părerea mea, Chippeway, orice ar gândi despre el 
misionarul şi caporalul. Noroc că ne putem încredința ţie; între 
timp însă trebui să lăsăm lucrurile să-şi urmeze cursul şi să 
vedem cum se vor desfăşura. 

Călătoria în susul râului începu. Bărcile greu încărcate înaintau 
foarte încet. Vremea era frumoasă, pădurea de-a lungul malului 
Kalamazului oferea un adăpost plăcut şi călătoria părea un voiaj 
de plăcere la care o întârziere de o săptămână sau mai mult nu 
mai avea nici o importanţă. 

Adesea, popasul ţinea mai multe zile. Aripă de Porumbel pleca 
la vânătoare, iar Bourdon făcea câte o cercetare împreună cu 
câinele său Stock, pentru a da de urma vânatului. Caporalul Flint 
şi Gershom se odihneau pe pajiştea verde şi misionarul profita de 
timp pentru a discuta cu Wa-Wa-Nosh, în care misionarul avea 
din ce In ce mai multă încredere. 

Caporalul căzu şi el victima şireteniei lui Wa-Wa-Nosh. 
Împreună cu misionarul, era convins de bunăvoința şi prietenia 
acestui om, ale cărui gânduri şi intenţii erau zi şi noapte 
îndreptate asupra distrugerii rasei albe. Indianul acesta însă ştia 
să se prefacă, atunci când convenea planurilor sale şi putea să 
ascundă atât de bine intenţiile sale, că ar fi înşelat oameni mai 
pătrunzători şi mai cunoscători de suflete decât aceşti doi 
bărbaţi. 

Deoarece se asigurase atât de misionar cât şi de caporal, 
atenţia lui se îndrepta acum către vânătorul de albine, care, ca şi 
ceilalţi, pe zi ce trecea devenea mai puţin bănuitor. Neîncrederea 
devenea din ce în ce mai slabă în inima lui Bourdon şi Wa-Wa- 
Nosh se strecură din ce în ce mai mult în sufletul său. 

Atitudinea indianului nu trăda nimic din intenţiile lui. Nu le 
arăta vreo atenţie deosebită şi avea aerul că nu se sinchiseşte 
deloc de ceea ce ar putea gândi despre dânsul Bourdon. 
Planurile lui secrete le ascundea cu grijă în sufletul lui şi chiar 
cine l-ar fi cunoscut, nu ar fi putut descoperi la dânsul cel mai 
mic semn de falsitate. Felul lui de-a fi era atât de natural încât 
părea firesc. Dar Aripă de Porumbel bănuia primejdia ce 
ameninţa pe albi din partea lui Wa-Wa-Nosh; bănuiala lui se 
întemeia pe anumite comunicări pe care le aflase fiind o Piele 
Roşie. 

Fireşte că faţă de dânsul Wa-Wa-Nosh nu era atât de deschis 
şi încrezător ca faţă de Pană de Corb, pe care îl iniţiase fără 
înconjur despre intenţiile lui faţă de cei patru albi. El ştia că Aripă 
de  Porumbel  nutrea sentimente  duşmănoase faţă de 
Pottawatomi, dar asta îi era indiferent, căci bănuia că nu e un 

prieten al albilor; nefiind însă sigur de aceasta, era foarte 
rezervat faţă de dânsul. Pe de altă parte, Chippeway aflase 
destul de la dânsul pentru a nu se încrede în el, dar nu destul ca 
să fie încredinţat de bănuielile sale. 

Wa-Wa-Nosh nu se gândea să se asocieze uneia din naţiunile 
în război, dorea mai degrabă să le vadă sfâşiindu-se între ele; 
izbucnirea războiului făcuse să reuşească operaţiile lui, 
încurajându-l la noi eforturi. El socotea momentul potrivit pentru 
executarea planurilor sale. 

O singură dată în cursul călătoriei pe Kalamazu, vânătorul de 
albine observă ceva la Wa-Wa-Nosh, care redeştepta bănuielile 
sale. A patra zi a călătoriei, pe când societatea ajunsă la o 
cascadă a fluviului se odihnea, el observă privirile lui Wa-Wa- 
Nosh plimbându-se de la un alb la altul cu o expresie drăcească. 

Fără să vrea inima începu să-i bată mai repede căci nu-şi 
aducea aminte să fi văzut vreodată într-un chip omenesc aşa o 
privire perfidă, totuşi această constatare fusese atât de fugitivă 
încât fu repede uitată. 

Era ciudat că Margaret manifesta o încredere deosebită faţă 
de acest Wa-Wa-Nosh şi atitudinea ei contribui să liniştească pe 
vânătorul de albine. Wa-Wa-Nosh înconjura, de asemenea, pe 
tânăra fată cu deosebită atenţie. Frumuseţea ei, blândeţea ei şi 
veselia ei nevinovată fermecară aproape pe acest sălbatic crud. 

A unsprezece zi, după plecarea de la îmbucătura fluviului, 
bărcile ancorară în micul golf din faţa locuinţei lui Bourdon. 
Razele soarelui ce apunea luminau „castelul de miere”, mândrii 
stejari, pajiştea verde, precum şi florile dimprejur. Vânătorul de 
albine cobori şi se îndreptă spre casă. Cu o privire rapidă, se 
convinse că ea rămăsese nevătămată şi necălcată de picior de 
om. 

Aici era de lucru pentru toată lumea până peste cap. Cabana 
era neîncăpătoare pentru atâţia oameni. Femeile se instalară în 
castelul de miere, iar bărbaţii îşi aranjară un nou adăpost. Când 
totul fu gata, se construiră palisade pentru a forma aşezarea într- 
o mică cetate unde s-ar putea opune rezistenţă unui eventual 
atac al sălbaticilor. 

Wa-Wa-Nosh părea să nu pună mare preţ pe măsurile de 
apărare ce se luau. Işi zicea că nu era numai decât nevoie să-şi 
prindă victimele sale în acest loc. Poate, pe de altă parte, se 

încredea în numărul superior al indienilor, care, la chemarea lui, 
se vor aduna în luminişurile din apropiere. El privea cu nepăsare 
lucrările ce se făceau, ba împinse şiretenia lui atât de departe că 
le dădea albilor câte un sfat. Pe când Ben tăia pomii destinaţi 
palisadelor şi Margaret era ocupată cu un lucru de mâna, 
misteriosul sălbatic stătea ore întregi lângă ei, nemişcat ca o 
statuie şi ochii lui cătau când la Ben, când la tânăra fată. Nimeni 
nu ar ei putut să spună ce se petrecea în sufletul închis al 
acestuia şi când vreodată scăpa câte o privire de cruzime 
sălbatică, aceasta nu dura decât o clipă. 

Aripă de Porumbel nu lua parte la aceste lucrări de apărare, el 
pleca la vânătoare şi îngrijea societatea cu vânat. Întorcându-se, 
într-o zi, el îl luă la o parte pe Bourdon şi-i comunică despre 
cadavrul lui Pottawatomi că nu mai era acolo şi odată cu el 
dispăruse şi arma. Această comunicare îl nelinişti pe Bourdon, 
dar se bucura că palisadele erau aproape gata, căci - îşi zicea el 
- oamenii din tribul lui Picior-de-Cerb nu se vor retrage până nu 
vor fi făcut o vizită şi la castelul de miere. 

Se îndoia că influenţa lui Wa-Wa-Nosh îi va feri de răzbunarea 
indienilor. 

Intre timp, palisadele fură întărite şi erau destul de puternice 
pentru a inspira albilor un sentiment de siguranţă. Se sfătuiră 
unde să se adune, în interiorul întărituri, în caz de pericol. 
Semnalul în acest caz urma să fie dat de un sunet de corn, căci 
între lucrurile lui Gershom fuseseră găsite un corn şi o trâmbiţă. 

Provizii şi apă fură adunate în cantităţi suficiente înăuntrul 
palisadelor; nu lipsea nici praful de puşcă şi nici gloanţele. O 
parte din arme, pe care Bourdon le ascunsese în micul său 
arsenal fură de asemenea adunate, astfel încât „Castelul de 
miere” semăna cu o mică cetate care ar fi putu rezista unei forţe 
superioare. 

Vânătorul de albine răsuflă uşurat când, cu căderea serii, 
ultimele lucrări fiind terminate, putu să-şi vadă opera gata, căci 
în seara aceea Aripă de Porumbel, întorcându-se de la vânătoare, 
îi comunică o nouă ştire neliniştitoare. Dăduse de urme, în 
luminişuri, care nu mai lăsau nici o îndoială de prezenţa în 
apropiere a războinicilor indieni. Fireşte nu văzuse nici unul din 
ei, dar urmele erau limpezi. 

Sălbaticii nu-şi dăduseră nici cea mai mică osteneală să facă 

să dispară aceste urme, cu toate căci ar fi trebuit să ştie că se 
aflau în apropierea albilor. Chippeway găsise şi o tabără care 
trebuia să fi fost părăsită cu câteva ore înainte. 

Cu o extraordinară perspicacitate. Cu care indienii sunt 
înzestrați de la natură, îşi dăduse seama că această ceată se 
compunea din şaptesprezece războinici. Putuse, de asemenea, 
să stabilească şi faptul că numai patru din ei aveau arcuri şi 
sulițe, pe când ceilalţi erau prevăzuţi cu arme. 

— Oh! exclamă Bourdon după ce ascultase pe Aripă de 
Porumbei, te temi de vechii tăi duşmani, Pottawatomii, nu e aşa? 
Ei bine, dacă vor să găsească o nouă sursă de drojdie, am aici un 
ulcior plin cu acest lichid care va fi suficient pentru acest scop. 

— Nu le mai spune nimic acestor Pottawatomi, răspunse foarte 
serios Chippeway. Dar de ce nu te îndrepţi către colonii? De ce ţii 
să rămâi mai departe în aceste luminişuri din apropierea 
preeriei? 

— Am auzit că va avea loc acolo o mare adunare a Pieilor 
Roşii. Wa-Wa-Nosh are intenţia să se alăture celorlalte căpetenii. 
Ai putea să-mi spui ce scop urmăreşte cu aceasta? Vor să se 
hotărască de partea cui să treacă în acest război? 

— Nu! Asta o ştiu căpeteniile; mai toţi aceştia sunt contra 
americanilor. 

— Nu înţeleg atunci de ce Wa-Wa-Nosh aşteaptă această 
reuniune cu atâta nerăbdare. Pe cât se pate el aşteaptă de la 
dânsa lucruri mari. Vei fi şi tu de faţă? 

Aripă de Porumbel arunca lui Bourdon o priviră cercetătoare 
ea şi cum ar fi vrut să afle în ce măsură acesta s-ar fi putut lăsa 
înşelat de Wa-Wa-Nosh; dar îşi dădu imediat seama că era de 
mare importanţă să nu divulge tot ce ştie, înainte de momentul 
potrivit. 

— Asta nu o ştiu încă, Zum-Zum, răspunse el în doi peri. 
Spune-mi tu câţi oameni albi există? l-ai numărat vreodată? 

— Oh! Aripă de Porumbe], ai putea tot aşa de bine număra 
albinele ce ar roii în jurul unui pom dărâmat. 

— Vreau să zic, câţi albi ar putea fi în ţara noastră. 

— Asta ar fi mai uşor de aflat. li socotesc la vreo 8 milioane în 
care însă sunt cuprinşi şi femei şi copii. 

— Cât e un milion? întrebă Aripă de Porumbel. Bourdon păru 
să priceapă din ce motiv Aripă de Porumbel pune această 

întrebare şi îi veni în gând să exagereze puţin. 

— Mai mult decât frunzele din pădurea asta; ba chiar din toate 
pădurile din apropiere, din apropiere şi din depărtare. Un milion e 
un număr ce nu se poate socoti. Dacă ai orândui oameni doi câte 
doi şi ai forma un rând strâns, acesta ar putea să se întindă de 
aici până la Marea cea Mare. 

Aripă de Porumbel tăcu: pe faţa lui se citea uimirea, care 
părea că se transformă în nelinişte. Ceea ce se petrecea în el nu 
putea să ştie vânătorul de albine, căci ocupat cu lucrările din 
săptămâna trecută nu-şi dăduse seama că Wa-Wa-Nosh reuşise 
să atragă în mrejele lui pe Aripă de Porumbel. Reuşise să-l 
convertească la alte idei şi să-l convingă să vadă în fiecare alb un 
duşman. Nu fusese lucru uşor, căci Aripă de Porumbel era cu 
totul legat de Bourdon şi nu se putea împăca cu ideea de a 
întreprinde ceva contra acestuia. In sufletul lui se dădea o luptă 
grozavă şi adesea era pe punctul să-şi anunţe prietenul. Dar Wa- 
Wa-Nosh îi impunea tăcerea şi astfel el tăcu după cum 
promisese. 

___— Crezi deci că sunt mai mulţi războinici albi decât roşii? 
Intrebă deodată Chippeway. 

— Mult mai mulţi, răspunse Bourdon. Unui războinic roşu îi 
putem, opune o mie de albi. 

După asta. Aripă de Porumbel încetă discuţia. Nu era încă 
destul de hotărât să-l părăsească pe prietenul său, cu toate că el 
nutrea dorința, explicabilă la un indian, de a răzbuna 
nedreptatea făcută rasei sale. g 

In noaptea aceea, Ben fu deşteptat de un sunet tânguitor. In 
acelaşi timp se trezi şi caporalul. 

— Ai auzit, şopti soldatul. A sunat cornul de două ori; îl vom 
auzi îndată a treia oară. 

Amândoi porniră să vadă cine dăduse alarma, dar în cabană 
dormeau toţi şi cornul atârna la locul său ca şi cum nimeni nu l-ar 
fi atins. Se auzi deodată o izbitură puternică în poarta palisadei, 
ca şi cum cineva voia să pătrundă înăuntru. Recunoscură îndată 
că era câinele care voia să forţeze intrarea. Vânătorul de albine îl 
lăsă înăuntru. El fusese lăsat afară deoarece era un păzitor 
excelent; de aceea purtarea lui fu socotită ca un avertisment de 
care trebuia ţinut seama. El nu lătrase, căci era foarte bine 
dresat pentru a nu se trăda printr-un zgomot nefolositor; dar prin 

mişcările lui agitate dădea foarte bine de înţeles că-i ameninţă 
un pericol şi părea că invită pe stăpânii săi să-l urmeze. După o 
scurtă consfătuire, cei doi oameni deşteptară pe Gershom şi pe 
Aripă de Porumbel şi-i aşezară ca santinele la poartă, pe când ei 
porneau la drum să facă o recunoaştere. 

Capitolul VI - CONSILIUL DE RĂZBOI 


Caporalul Flint, care era foarte curajos, era convins că vor da 
peste indieni, în timp ce Bourdon se aştepta să găsească un urs. 
Ei o porniră prin întuneric în urma câinelui. Trecură peste un 
pârâiaş care se scurgea în Kalamazu şi Ben ştia că vor ajunge 
îndată într-un loc de unde o coastă râpoasă ducea la o poiană 
înconjurată de stejari. Când îşi dădu seama că aceasta era ţinta 
lui Stock, înţelese că trebuie să fie indieni acolo, căci în tot 
ţinutul nu exista un loc mai potrivit pentru aşezarea unei tabere. 
Ei înaintau cu cea mai mare băgare de seamă şi când se 
apropiară de locul acela, Bourdon chemă câinele lângă dânsul ca 
nu cumva să-i trădeze prin neliniştea lui. 

Deodată, strălucirea unui foc risipi orice îndoială. 

— Ai dreptate Flint, spuse Ben încet, sunt indieni care s-au 
aşezat în sfat chiar în poiana din faţa noastră. 

— Asta nu prevesteşte nimic bun, murmură soldatul. Când 
şeful îşi adună căpeteniile, se întâmplă de obicei ceva neobişnuit. 
Poate că se sfătuiesc dacă să asedieze fortul nostru sau să-l ia cu 
asalt. 

Se strecurară încet către marginea povârnişului şi se 
ascunseră în dosul unui tufiş printre ale cărui ramuri puteau să 
vadă locul de la picioarele lor. 

Un simţământ de groază îi stăpânea şi aceasta se datora 
oamenilor pe care îi vedeau acolo, îmbrăcăminţii şi purtării lor. 
Numărul celor prezenţi era de aproape cincizeci, număr care 
singur părea de speriat; şi toţi erau războinici, fiecare pictat cu 
culorile de război. Aceasta o recunoscură de la prima vedere, cu 
experienţa unora ce avuseseră mult de-a face cu indieni. Părea 
mai surprinzător faptul că toţi cei prezenţi erau căpetenii, ceea 
ce arăta că în apropiere trebuia să se găsească un mare număr 
de Piei Roşii. 

Lui Bourdon îi trecu deodată prin minte că acest consiliu ar 
avea loc din iniţiativa lui Wa-Wa-Nosh şi se aşteptă să-l vadă 
apărând în mijlocul indienilor. 

Indienii nu se aşezaseră jos. Ei stăteau în grupuri, vorbeau 

între ei sau se plimbau ca nişte stafii în lungul şi în latul poienei. 
Nu se auzea nici un zgomot şi tăcerea dădea un aer de mister 
acestei scene. 

Timp de un ceas nu se schimbă nimic, apoi deodată, se 
produse printre căpetenii o mişcare; conversațiile se întrerupseră 
şi toate privirile se îndreptau către vâlcea. Un minut mai târziu 
ieşiră din umbra acestei vâlcele două fiinţe. Care se apropiau cu 
paşi plini de demnitate către mijlocul poienei. Când apărură în 
lumina focului, Bourdon recunoscu pe Wa-Wa-Nosh şi pe pastorul 
Amin. Wa-Wa-Nosh păşea încet, cu o ţinută majestuoasă, în timp 
ce pastorul părea surprins de locul unde se afla. 

Intenţia lui Wa-Wa-Nosh fusese la început să meargă singur la 
adunare; părăsind însă cabana îl întâlni în pădure pe misionar 
care, trezit din somn, plecase în căutarea lui Bourdon şi a 


caporalului. 

Cu toate că tovărăşia misionarului nu-i era deloc plăcută, nu 
voi totuşi să-l îndepărteze şi il invită politicos să meargă cu 
dânsul. 


Vânătorul de albine îşi dete seama din primul moment că Wa- 
Wa-Nosh fusese aşteptat, ceea ce nu gândea însă şi despre 
misionar, cu toate că Pieile Roşii nu manifestară nici o 
surprindere la apariţia acestuia. 

Crăci proaspete fură aruncate în foc, care se însufleţi şi lumină 
mai puternic, permiţând lui Bourdon să recunoască printre 
războinici pe Pană de Corb. Acesta şi încă vreo câteva căpetenii 
se apropiară de Wa-Wa-Nosh şi începură o discuţie domoală, pe 
când ceilalţi luară loc în jurul focului. 

În sfârşit, pipele fură aprinse şi actul fumatului începu. Fiecare 
căpetenie trăgea câte un fum şi întindea apoi pipa vecinului său. 
Deoarece pentru marele număr de războinici nu se aflau decât 
două pipe, solemnitatea dură foarte mult timp. Totuşi nici unul 
din ei nu arăta nerăbdător. 

In mijlocul tăcerii se ridică seful tribului Otaway, Labă de Urs şi 
deschise şedinţa cu următorul discurs. 

— Fraţi din toate triburile, Marele Spirit ne-a adunat aici. El se 
află printre aceşti stejari, ascultă vorbele noastre şi priveşte în 
inimile noastre. Pieile Roşii vor cumpăni ceea ce vor vorbi, gândi 
şi hotărî în faţa ochilor Marelui Spirit. 

Totul trebuie să fie drept şi bun Fraţilor, suntem o naţiune 

împrăştiată. Trebuie să ne adunăm dacă voim să împiedicăm să 
fim îndepărtați unul de altul încât să nu auzim chemarea 
celuilalt. Trebuie să ne oprim înainte de a fi izgoniți din locurile 
noastre. De aceea suntem reuniți aici. Multe căpetenii viteze şi 
înțelepte stau în jurul focului? Ochii mei văd pe Obciway, 
Chippeway, Otaway, Pottawatomi, Menominii şi Huroni. Toţi sunt 
prezenţi. Părintele alb din Quebec a dezgropat, securea de 
război. Războiul e deschis între Detroit şi toate triburile Pieilor 
Roşii. Profeţii vor să ne vorbească şi urechile noastre îi vor 
asculta. Unul dintre ei e printre noi şi va lua cuvântul. Labă de 
Urs a vorbit! 

El se aşeză tăcut şi demn. Urmă o tăcere adânca. Acum se 
sculă Wa-Wa-Nosh şi întinse mâinile ca şi cum ar fi vrut să 
îmbrăţişeze întreaga adunare. 

— Căpetenii! Eu nu vreau decât binele vostru. Marele Spirit 
mi-a arătat drumul încoace. Văd mulţi prieteni în jurul meu; de ce 
n-am fi toţi prieteni? De ce mai gândeşte câte o Piele Roşie să se 
ridice contra semenului său? Marele Spirit ne-a dat aceeaşi 
culoare şi ne-a hărăzit aceleaşi terenuri de vânătoare. A fost 
voinţa Sa să vânăm în comun, nu însă să ne luăm scalpul unul 
altuia. Nenumărate Piei Roşii au căzut în urma certurilor dintre 
noi Ele singure ar fi fost de ajuns să gonească pe albi de aici. 

Se opri, făcu o pauză, pentru a da efect cuvintelor sale. Apoi 
continuă: 

— Marele Spirit iubeşte pe Omul Roşu şi Omul Roşu cinsteşte 
pe Marele Spirit. Când priveşte preeriile, pădurile şi fluviile el 
recunoaşte mâna Lui. Când aude tunetul, aude vocea lui cure 
vorbeşte tuturor triburilor. Nu există decât un singur Mare Spirit - 
nu unul pentru Roşii şi altul pentru Albi - în privinţa asta suntem 
toţi egali, Marele Spirit a creat totul, conduce totul, răsplăteşte 
pe cel buni şi pedepseşte pe cei rai. Fraţilor, această Faţă Palidă 
doreşte să vă vorbească şi ea despre Marele Spirit. După ce va 
spune tot ce are de spus, voi lua din nou cuvântul. Acum, 
ascultaţi-l pe este un vrăjitor al albilor şi are să ne dezvăluie un 
secret. 

Pentru Pieile Roşii un misionar nu era ceva neobişnuit, iar 
pastorul Amin care vieţuise atâţia ani printre sălbatici le 
cunoştea perfect vederile. 

— Copiii mei, începu el, după cum v-o spus Wa-Wa-Nosh, 

Marele Spirit este printre voi şi acest duh m-a binecuvântai să 
pot descoperi, spre bucuria voastră, cât de veche este rasa 
voastră şi triburile voastre, care au fost întotdeauna ocrotite de 
Marele Spirit. 

El făcu o pauză şi privirile lui făcură înconjurul cercului de 
războinici. 

— Copiii mei, continuă el eu vocea puternică, am să vă 
împărtăşesc un mare secret; nu vine de la oameni, ei este o 
revelaţie a Marelui Spirit însuşi. După cum drept v-a spus Wa- 
Wa-Nosh, există numai un Singur Manitou. El a creat din acelaşi 
lut pe toţi oamenii, indiferent de culoarea lor şi i-a împărţit în 
triburi, naţiuni şi rase. Pe unii, îi făcu albi, aşa cum era la început; 
pe alţii îi aşeză în spatele unui nour, aşa că deveniseră negri, ea 
o pedeapsă pentru păcatele lor. Alţii, în sfârşit, fură vopsiți în 
roşu. 

În acest moment, Wa-Wa-Nosh ridică un deget în semn că 
avea ceva de spus. 

— Întreabă, spuse misionarul, eu îţi voi răspunde. 

— De ce a făcut Marele Spirit, pe indieni roşii? A făcut-o pentru 
că ne-a pedepsit sau pentru că ne-a iubit mai mult. Ca pe 
ceilalţi? 

— Asta nu pot să-ţi spun, răspunse misionarul. Există oameni 
de diferite culori şi între acestea tot felul de nuanţe. Există Feţe 
Palide albe ca liliacul şi Feţe Palide atât de închise la faţă că abia 
poţi să le deosebeşti de un negru. Soarele e vinovat de aceasta. 
Nici un soare însă nu va putea face dintr-o Faţă Palidă o Piele 
Roşie şi dintr-o Piele Roşie o Faţă Palidă. 

— Asta o spunem şi noi, indienii. Marele Spirit ne-a făcut 
diferiţi şi nu doreşte să fim împreună în aceleaşi câmpuri de 
vânătoare, zise Wa-Wa-Nosh, care nu lăsa să treacă nici o ocazie, 
fără să se facă crainicul planului său de distrugere. 

— Asta nu o poate spune nimeni, zise misionarul. Dacă n-aş fi 
venit în ţara asta, n-aş fi putut să vă predic cuvântul Domnului. 
Deci, lăsaţi-mă să mă întorc la acel secret. Când Manitou a făcut 
naţiunile şi-a ales una din acestea ca naţiune preferată. El a 
purtat-o prin deşert, prin sălbăticie şi peste o mare şi ea ajunse 
în ţara făgăduită unde o lăsă să trăiască în pace multe sute de 
ani. Această naţiune trebuia să dobândească o mare victorie - 
victoria Adevărului şi a Dreptăţii asupra Păcatului şi Morţii. In 

decursul vremii însă... 

Acum se ridică o tânără căpetenie, puse degetul pe buze ca şi 
cum ar fi cerut să se facă linişte, sări în sus şi dispăru în pădure. 
După câteva clipe, el se înapoie cu un om în care toţi 
recunoscură o ştafetă. 

Deşi nimeni nu se aştepta la emisar, sosirea lui nu produse 
nici o surpriză în rândul Pieilor Roşii. El aparţine tribului Otaway 
şi părea că vine de foarte departe. 

— Vin să anunţ căpeteniilor că Părintele alb de la Quebec a 
pornit pe tinerii săi războinici împotriva Yankeilor, anunţă el. Ei 
iau cu ei sute de războinici Roşii. Ei au mărşăluit către Detroit; 
Detroit a fost luat. Yankeii au predat fortul fără luptă şi au fost 
luaţi prizonieri. 

Această ştire produse mare bucurie. : 

— Ce gândeşte tatăl meu despre asta? Intrebă Labă da Urs 
întorcându-se către Wa-Wa-Nosh. 

Wa-Wa-Nosh consideră această noutate ca un succes în 
îndeplinirea planului său. Fiind cu totul greşit informat asupra 
puterii englezilor, el credea că aceştia vor ieşi slăbiţi din acest 
război cu americanii; şi după distrugerea uneia din părţi, îi va fi 
uşor să ducă pe indieni la victorie împotriva celeilalte. 

— Manitou ne a privit multă vreme încruntat, răspunse Wa- 
Wa-Nosh, acum însă faţa lui se luminează; copiii noştri vor fi 
iarăşi cum au fost părinţii noştri. Câmpurile de vânătoare ne vor 
aparţine şi vom avea vânat din belşug. Drojdia va dispare, 
împreună cu aceia care au adus-o în ţară şi omul roşu va fi iarăşi 
fericit ca în timpurile trecute. 

Trecu o bună-bucată de vreme, până ce să se potolească 
nervozitatea produsă de ştirea solului. Pastorul Amin îşi reluă 
expunerea. 

— Marele Spirit, copiii mei. Călăuzi poporul său într-o tava în 
care curgea lapte şi miere şi îi făcu stăpânii acestui ţinut 
binecuvântat. Nu am să vă vorbesc astăzi despre toate bunurile 
cu care El înzestra pe oamenii albi. Dar aceştia erau doar oameni 
şi aveau slăbiciuni omeneşti, pe care, în decursul vremii, Marele 
Spirit le socoti păcate. El îi pedepsi, apoi le căută un adăpost şi îi 
iertă. Dar plictisit din cauza repetatelor greşeli, el lăsă să 
pătrundă în ţară un neam duşman şi din cele 12 triburi, zece fură 
luate şi duse pe câmpuri de vânătoare străine. Asta s-a întâmplat 

cu multe mii de ani înainte. Nimeni nu poate să spună cu precizie 
ce s-a întâmplat şi ce au devenit aceste triburi. Manitou m-a 
binecuvântat cu să pot dezvălui acest secret despre care 
vorbeşte Biblia. Ştie cineva dintre cei de faţă ceva despre 
triburile pierdute? _ 

Indienii se priviră unul pe altul. In cele din urmă se ridică Pană 
de Corb. 

— Fratele meu vorbeşte despre un secret. Oamenii roşii 
ascultă cu plăcere astfel de lucruri. Este de mirare cum au putut 
să dispară atâtea triburi deodată şi nimeni să nu ştie ce s-a făcut 
cu ele. Dar de unde să ştim noi ceva despre un popor pe care 
nici nu l-am văzut? Fratele meu a pus o întrebare la care numai 
el poate răspunde. Să no spuie el unde se află aceste zece 
triburi, dacă cunoaşte locul. 

— Aici sunt de găsit, răspunse misionarul, după ce Pană de 
Corb luă loc. Aici în această adunare, pe preerii. În păduri, pe 
ape, peste tot pământul America. Pieile Roşii sunt aceste triburi: 
Manitou a călăuzit încoace acele triburi şi recunosc puterea lui în 
această faptă. A fost posibilă numai printr-o minune. 

Indienii îl ascultară plini de mirare. După ce un murmur de 
uimire străbătu cercul, se ridică Labă de Urs. 

— Fratele meu ştie toate acestea de la strămoşii lui sau se află 
în cartea cea mare a Feţelor Palide? 

— O parte de la strămoşi şi alta din Cartea cea Mare. Mulţi 
cercetători au aflat de la mine adevărul, în Cartea cea Mare nu 
stă scris totul. 

— Cât de lung e drumul de la noi până la ţara aceea 
îndepărtată? 

— Nu pot să-ţi spun precis dar trebuie să fie de 11 ori mai lung 
decât lacul Michigan. 

— Cât e uscat şi cât apă din lungimea acestui drum? 

— Un sfert e uscat şi trei sferturi apă, dacă mergi de la răsărit 
către apus şi acesta e drumul cel mai scurt. Dacă mergi însă de 
la apus către răsărit atunci e numai puţină apă. 

___— Vasăzică există două drumuri de la ţara aceea încoace? 
intrebă Labă de Urs, în timp ce un murmur de mirare străbătea 
cercul sălbaticilor. Aceştia mai credeau că pământul e ca o 
farfurie aşa că nu-şi puteau închipui că se putea ajunge în acelaşi 
punct pornind pe drumuri opuse. 

63 


— Fratele meu este un vrăjitor al Albilor, dar există vrăjitori 
buni şi vrăjitori răi. Unul din cei răi a fost cu puţin timp înainte la 
prietenii noştri Pottawatomi şi scalpul său le aparţine dacă le va 
cădea din nou în mină. 

Auzind aceste cuvinte, Bourdon apucă puşca în mod 
involuntar; căpetenia însă continuă: 

— Fratele meu este un vrăjitor bun. Ceea ce spune el poate să 
nu fie aşa, dar el crede că e aşa. Mă umple de mirare faptul că se 
poate ajunge în acelaşi punct plecând pe un drum ce merge 
înainte şi altul ce merge înapoi, asta nu o înţelegeam. Vrea să ne 
spuie fratele nostru cum este asta posibil? 

— Voi credeţi că pământul este întins ea o câmpie, dar noi 
Feţele Palide ştim că este o bilă rotundă. Dacă se călătoreşte 
multe, multe zile dinspre răsărit către apus, se ajunge în acelaşi 
punct de unde s-a plecat. Bineînţeles, este o călătorie foarte 
lungă. 

— Vrăjitorii Feţelor Palide spun multe lucruri ciudate. Am auzit 
odată că Marele vostru Spirit a coborât şi a trăit printre voi. 
Marele Spirit al Pieilor Roşii vorbeşte numai prin tunet, Noi 
suntem neştiutori şi am vrea să aflăm mai multe decât ştim. 
Dacă Manitou iubeşte pe omul roşu ca pe un descendent al 
poporului iubit, cum se face că a permis Feţelor Palide să le ia 
câmpurile de vânătoare? De ce a făcut sărac pe omul roşu şi pe 
omul alb, bogat? Frate, mă tem că ceea ce ne-ai spus până acum 
nu e tocmai adevărat. 

— Noi nu înţelegem totdeauna înţelepciunea Domnului, 
răspunse predicatorul. Triburile pierdute au supărat pe Manitou: 
el le-a pedepsit, dar după câtva timp el le va înapoia ţara şi va 
face din ele ceea ce au fost înainte - un popor mare şi puternic. 

Expunerea misionarului, în care acesta vorbea despre 
dreptatea şi bunătatea lui Manitou în ce priveşte o situaţie mai 
bună pentru indieni, nu convenea sângerosului plan al lui Wa- 
Wa-Nosh. De aceea se hotărî să împrăştie această impresie 
înainte de a câştiga inimile Pieilor Roşii. El reuşi, cu tot focul ce-i 
mistuia sufletul, să se ridice calm şi demn în picioare şi să ia 
cuvântul: 

— Vrăjitorul a spus fraţilor mei ceva nou. Indianul nu este deci 
un indian, ci pur şi simplu o Faţă Palidă. Noi nu suntem ceea ce 
credeam că suntem. Feţele Palide sunt mai învăţate decât noi; 

de aceea au înţeles să ne ia câmpurile de vânătoare şi să-şi 
clădească satele acolo unde strămoşii noştri vânau cerbul, nu 
mai sunt tânăr, dar sufletul meu tânjeşte după cunoştinţe noi. De 
aceea, voi pune vrăjitorului câteva întrebări. Rog pe fraţii mei să 
deschidă urechile ca să poată învăţa câte ceva împreună cu 
mine. 

— Frate, cele ce spui tu sunt adevărate pentru toate triburile 
de indieni, sau numai pentru acelea ale căror căpetenii se află 
aici? 

— E adevărat pentru toate. Voi sunteţi acuma roşii, dar odată 
aţi fost albi, aşa cum e cea mai albă Faţă Palidă. Clima, oboselile 
şi suferinţele au făcut pielea voastră roşie. 

— Dacă suferinţa poate schimba într-atâta culoarea, atunci mă 
miră că nu suntem negri. Când toate câmpurile noastre de 
vânătoare vor fi acoperite de satele voastre atunci vom ajunge 
desigur negri. 

Acum se auziră murmure, căci omul negru trecea în ochii 
indienilor drept o făptură de cea mai joasă speţă. Gândul că vor 
putea cu timpul să coboare la această joasă speţă umplea de 
groază inimile lor. 

— Nu pot să spun ce se va întâmpla, răspunse misionarul 
încurcat. Eu cred totuşi că Marele Spirit vă va face fericiţi. Asta 
reiese, mi se pare, chiar din cartea mea sfântă. 

— Atunci, de ce nu ne lasă Feţele Palide în pace, pe câmpurile 
noastre de vânătoare? Noi suntem mulţumiţi aici. Bărcile noastre 
sunt prea mici ca să poată cutreiera mările şi să ajungă în ţara 
unde curge lapte şi miere. Noi credem că suntem indieni şi vrem 
să rămânem indieni. Noi nu vrem să vedem acel ţinut de la 
răsărit. Noi dăruim bucuroşi Feţelor Palide acea ţară ce pare să 
fie atât de bogată şi preferăm să păstrăm preeriile noastre. 
Bărcile lor sunt mari, una cuprinde aproape un trib întreg. 
Umpleţi-le cu bărbaţii, femeile şi copiii voştri, luaţi-vă toate 
lucrurile şi duceţi-vă în ţara aceea binecuvântată care ne-a 
aparţinut odată. Nu vrem nimic mai mult. Cel mult puteţi să luaţi 
cu voi şi drojdia. Vrea fratele meu să spuie acest lucru şi fraţilor 
săi? 

— Asta nu ar ajuta la nimic. Voi ştiţi că Manitou a ales un 
popor care să stăpânească acea ţară şi fraţii mei nu sunt din acel 
popor. Apoi Feţele Palide sunt prea numeroase aici ca să poată fi 

luate cu bărcile. Domnul i-a îndrumat încoace; aici trebuie dânşii 
să rămâie pentru totdeauna. 

Aceste cuvinte produseră efectul lor, întrucât arătau că nu 
trebuiau să se aştepte ca albii să părăsească ţara de bună voie. 
Foarte probabil că Wa-Wa-Nosh ar fi dat răspunsul cuvenit, dacă 
o întâmplare neaşteptată n-ar fi întrerupt cursul discuţiei. 

O căprioară sări prin vâlcea în mijlocul poienei urmărită de 
aproape douăzeci de lupi. In faţa focului se opri şi vru să fugă 
înapoi - dar indienii, care erau toţi înarmaţi, săriră asupra ei. In 
clipa următoare domnea o sălbatică învălmăşeală. O săgeată 
nimeri căprioara în inimă; o parte din lupi fură omorâţi cu cuțite 
şi cu lănci. Nu fu întrebuințată nici o puşcă. Probabil că sălbaticii 
- pentru vreun motiv oarecare - nu voiau să facă zgomot. Un lup 
străbătu poiana şi urcă pieziş povârnişul tocmai în locul unde se 
afla Bourdon şi caporalul. Asta era prea mult chiar pentru un 
câine bine dresat. Stock se aruncă lătrând asupra lupului şi 
ambele animale se rostogoliră chelălăind în iarbă. Mai multe 
căpetenii pătrunseră în desiş; Albii şi Roşii se găseau faţă în faţă. 

Poate că Bourdon avu noroc că printre aceştia nu se găsea nici 
un Pottawatomi, căci altfel ar fi trebuit să se socotească pe loc cu 
ei pentru înşelătoria cu drojdia. Bărbaţii care stăteau acum în 
faţa lui nu-l cunoşteau şi îl priveau doar cu uimire. 

Bourdon şi Flint trebuiră însă să-i urmeze în mijlocul poienei şi 
toată ceata se adună în jurul lor. Stock, care dobândise între 
timp victoria asupra duşmanului său, îl urmă. Pană da Corb şi 
tovarăşii lui recunoscuseră imediat pe descoperitorul de drojdie. 
Wa-Wa-Nosh îşi dădu seama de pericolul în care se găseau cei 
doi albi Momentul aplicării planului său nu era însă destul de 
potrivit, aşa încât el se hotărî să-i salveze. 

— li place fratelui meu mierea? întrebă el întorcându-se către 
Pană de Corb şi reţinându-l pe acesta. Vreau să-i spun pe ce cale 
poate să-şi umple wigwamul cu acest aliment dulce. 

Indată începu să le laude arta lui Bourdon şi le spuse că nu 
văzuseră încă aşa ceva. De asemenea spuse că e în intenţia lui 
să-l roage pe Bourdon să le dea o probă a îndemânării sale, ca să 
poată duce cu toţii provizii de miere acasă. Prin această 
şiretenie, el salvă pentru moment viaţa lui Ben; apoi se ridică din 
nou şi spuse că trebuie continuată consfătuirea, ce fusese astfel 
întreruptă. 

— Fratele meu, vrăjitorul, ne-a spus multe lucruri noi. Cele ce 
ştim noi însă nu se potrivesc deloc cu cele ce am auzit de la 
dânsul. Am auzit de la strămoşii noştri că Marele Manitou a dat 
oamenilor diferite culori chiar de la crearea lor. Noi nu am putut 
deci să fi fost albi şi în decursul vremii să fi devenit roşii. Feţelor 
Palide le-a dat Manitou, după cum a spus-o chiar fratele meu, 
diferite nuanţe şi diferite culori de ochi, de aceea văd adesea 
Feţele Palide acelaşi lucru în felurite chipuri. Pieile Roşii au toţi 
ochi la fel şi văd lucrurile la fel. Asta o ştim. Dacă triburile 
pierdute au fost albi, atunci nu sunt strămoşii noştri. Asta o 
spuneam noi fratelui nostru ca să nu-l ducem pe un drum greşit 
sau să-i vorbim cu două înţelesuri. Acum drumul către wigwamul 
Feţelor Palide e liber; ei pot să se înapoieze acasă. Noi indienii 
mai avem de vorbit şi rămânem târziu aici. 

O asemenea invitaţie de a părăsi adunarea nu suferea nici o 
contrazicere, cu toate că misionarul nu renunţă decât cu mult 
regret la opera lui de convertire. În momentul când se pregătea 
de plecare, ei ridică mâinile şi pronunţă pe un ton solemn 
binecuvântarea creştinească adresată celor prezenţi. Sălbaticii 
păreau sa fi înţeles semnul cuvintelor lui, se ridicară şi-i 
mulţumiră. 

Capitolul VIII - CĂPETENIILE 


Cei trei albi părăsiră adunarea cu sentimente diferite. 
Misionarul era încă preocupat de ideile sale preferate; Bourdon 
era neliniştit, iar caporalul, ca un soldat ce era, se gândea la 
mijloacele prin care mica lor cetate ar fi putut fi mai mult 
întărită. 

— Triburi încolo, triburi încoace, murmură Bourdon. Aici avem 
de-a face în orice caz numai cu indieni şi aş dori să-i ştiu cât mai 
departe de castelul de miere. Ştiam că Wa-Wa-Nosh va convoca 
o adunare în aceste locuri, dar lucrurile s-au petrecut cu totul 
altfel decât m-am aşteptat. 

— Războinicii aceştia sunt foarte voinici şi ar putea, prin 
zugrăvelile lor sălbatice, să inspire frică unui tânăr luptător! Un 
om mai în vârstă însă nu se sperie de aşa ceva. Noi ne-am putea 
apăra cetatea contra lor toţi; numai apa să nu ne lipsească 
Proviziile şi apa sunt lucrurile cele mai importante în cazul unui 
asediu. 

— Sper că nu vom ajunge la ciocniri, spuse misionarul cu voce 
blândă. Wa-Wa-Nosh e prietenul nostru şi are o mare influenţă 
asupra acestor sălbatici. Ei se supun aproape orbeşte ordinelor 
lui şi cred că o să câştig şi eu prieteni printre dânşii. 

Noaptea se scurse în linişte. Când, în dimineaţa următoare, 
Bourdon se duse la izvor ca să se spele, zări pe Wa-Wa-Nosh 
înapoindu-se din pădure. El se apropie de dânsul eu un salut 
politicos, dar nici unul din ei nu aduse vorba despre consfătuirea 
la care asistaseră în ajun. 

— Fratele meu să arate astăzi indienilor cum adună mierea, 
spuse Wa-Wa-Nosh. Eu însumi n-am văzut încă aşa ceva, deşi nu 
mai sunt tânăr. 

— Voi arăta cu multă plăcere căpeteniilor arta mea: poate va 
fi ultima oară când o voi face, căci am de gând să mă stabilesc 
într-o colonie. 

— Vrei sa pleci de aici? întrebă Wa-Wa-Nosh, fixând asupra lui 
Ben o privire cercetătoare, ca şi cum ar fi voit să pătrundă în 
sufletul lui. Detroit este în mâna englezilor; ar fi mai bine pentru 

tine să rămâi aici. 

— N-am nici o grabă cu plecarea, răspunse liniştit Bourdon. Aş 
vrea numai să plec înainte de a începe vremea rea, căci barca 
mea nu rezistă furtunilor lacurilor. Patria mea este Pensylvania, 
pe celălalt țărm al lacului Erie. E un drum lung până acolo şi ar fi 
poate mai bine să călătoresc prin Ohio şi de acolo s-o pornesc pe 
jos. 

In realitate nici nu se gândea s-o pornească în acea direcţie, 
dar voia să-l amăgească pe indian. 

— Un drum foarte bun, spuse Wa-Wa-Nosh clătinând din cap 
Astăzi însă trebuie să mergi cu mine. Dacă arăţi indienilor cum 
se poate găsi mierea, ei îţi vor deveni prieteni: asta e chiar 
recomandabil cu toate că ar fi fost mult mai bine dacă nici unul 
din voi n-aţi fi venit pe aici. 

Spre uimirea lui, Bourdon găsi adunate căpeteniile în poiană, 
cu toate că nu spusese nimănui unde avea intenţia să dea 
această reprezentaţie. Indienii forfoteau în grupe izolate de colo 
până colo, îndată ce-l zăriră pe Bourdon, se îngrămădiră în jurul 
lui. 

Bourdon procedă la fel ca. În ziua în care întâlnise pe Gershom 
şi pe cei doi indieni; numai că de data asta se înconjură de o 
atmosferă de mister. Pe de o parte fiindcă voia să apară în ochii 
lui Pană de Corb şi a Pottawatomi lor într-o lumină favorabilă, pe 
de alta, pentru a insufla respect celorlalte căpetenii. 

Era urmărit de presimţirea că îl aşteaptă un pericol. El 
cunoştea superstiţiile indienilor şi teama lor de tot ce pare 
misterios. De aceea credea că îi va fi de oarecare folos atât lui 
cât şi tovarăşilor săi, să apară în faţa sălbaticilor ca un om 
înzestrat cu puteri supranaturale, căruia toate animalele, ba 
chiar şi insectele i se supun. 

De aceea, el dădea impresia că există o înţelegere secretă 
între dânsul şi albine. Pe când le prindea şi le dădea iarăşi 
drumul păreau că îi comunică fel de fel de secrete, ca şi cum el 
ar înţelege zumzetul lor, iar ele ar pricepe ceea ce le spunea 
dânsul. Indienii urmăreau deci scena cu admiraţie, care se 
transformă într-o surpriză vădită, ba chiar într-un sentiment ce 
se apropia de o teamă superstiţioasă. Nu pricepeau cum albinele 
se supuneau acestui om, cum el le dădea un ordin pe care 
acestea îl executau şi cum le vedea din zbor când ochii lor ageri 

nu distingeau încă nimic. Surprinderea lor atinse culmea când el 
declară că a ordonat albinelor să-i conducă la ascunzătoarea mai 
multor urşi pentru că dorinţa lui dădea căpeteniilor plăcerea unei 
vânători. Aceste cuvinte găsiră puţină crezare şi Pană de Corb îşi 
reaminti deodată de scena cu drojdia. Nimeni nu văzuse în 
pădure urme de urşi şi indienii nu se lăsau înşelaţi în ce priveşte 
vânatul. 

Zum-Zum era totuşi sigur de reuşită. Purtarea albinelor dintr- 
un colţ al poienei arăta că inamicul cel mai primejdios trebuia să 
fie în apropiere. Neobservat, el trimise câinele în cercetare. 
Acesta găsi o urmă şi se îndreptă după câteva minute; cu nasul 
în pământ, către un desiş care, după cum putu Bourdon să-şi dea 
seama cu ajutorul ocheanului, era înconjurat de un roi de albine 
agitate. 

— Vor fraţii mei să vâneze? Se adresă el căpeteniilor. Albinele 
mi-au spus că acolo în colţul pădurii se află mierea lor şi acolo 
sunt şi urşii. Fraţii mei n-au decât să-i înconjoare şi vor dobândi o 
bună cantitate de carne gustoasă. 

Indienii şovăiră câteva clipe. Când se apropiară de desiş, ei se 
convinseră de adevărul celor spuse de Bourdon, Uimirea lor fu 
aşa de mare ca şi entuziasmul lor. O jumătate de ceas mai târziu 
8 urşi erau întinşi în iarbă şi nu mai era nici o Piele Roşie care să 
se îndoiască de puterea farmecelor lui Bourdon. El era 
recunoscător acestei împrejurări favorabile şi din momentul 
acesta se simţea mai în siguranţă, căci el ştia că sălbaticii se vor 
teme să omoare un om căruia îi atribuiau puteri supranaturale; 
căci un astfel de om ar fi în stare să se răzbune chiar după 
moartea lui. Bourdon însă numai era singur. De când o 
cunoscuse pe Margaret se simţea legat de dânsa şi inima lui îi 
spunea că nu se vor despărţi niciodată. De persoana ei erau 
legate toate gândurile şi speranţele lui. Nu-şi mai putea închipui 
viaţa fără dânsa şi astfel era convins că salvarea lui înseamnă şi 
salvarea ei, că moartea ei însemna şi moartea lui. 

Nu era lămurit dacă faptul că ea se găsea alături de el în faţa 
sălbaticilor în acest moment îi era plăcut sau nu. Se dovedi însă 
că ambii făcuseră bine, căci Wa-Wa-Nosh împărtăşi superstiţia 
tovarăşilor săi şi simţi ca şi dânşii aceeaşi teamă de puterile 
ascunse ale vânătorului de albine. Pentru prima data îi trecu 
acum prin gând că n-ar fi bine să omoare un vrăjitor atât de 

mare. Această idee prinse rădăcini cu atât mai mult în inima lui 
întunecată cu cât simţea în sufletul său născând o adâncă 
simpatie pentru Margaret. Ochiul lui ager constatase demult 
dragostea pe care ea o avea faţă de Bourdon cu toată sfiala pe 
care o arăta. Se simţea înclinat s-o salveze, ba era chiar hotărât 
la aceasta; îşi spunea că ar fi poate mai bine să convingă pe 
căpetenii că Margaret ar fi până la un punct oarecare părtaşă la 
arta vrăjitorească a lui Bourdon. Pe de altă parte, se gândea că 
salvarea ei ar fi o treabă numai pe jumătate făcută dacă l-ar 
omori pe el; astfel, teama de puterea misterioasă a lui Bourdon 
şi simpatia ce Margaret o avea pentru el avură un efect egal 
asupra hotărârii lui Wa-Wa-Nosh. 

— Simte sora mea o bucurie la jocul marelui vrăjitor alb? o 
întrebă el. După cum văd, femeile albe sunt tot aşa de puţin 
curioase ca şi femeile noastre. 

— Asta e părerea dumitale despre femei, răspunse Margaret 
pe un ton şăgalnic. N-ai avut niciodată soţie sau un copil? 

O umbră de mulţumire adâncă trecu pe faţa lui Wa-Wa-Nosh, 
dar dispăru imediat şi în locul ei apăru iarăşi expresia crudă pe 
care planul său de distrugere o săpase în trăsăturile feţei sale. 

— La ce ar folosi copiii? răspunse el pe un ton amar. 

— Copiii sunt întotdeauna o binecuvântare pentru părinţi - 
Wa-Wa-Nosh - mai cu seamă dacă sunt copii buni. 

— Poate pentru albi, nu însă pentru Pieile Roşii Indianul nu 
poate privi decât cu durere la copiii săi; vânatul a dispărut, 
pământul i s-a luat şi n-are unde să semene porumbul. Albii îi iau 
totul. 

— Spor că n-au sa ajungă acolo, Wa-Wa-Nosh. Pieile Roşii au 
acelaşi drept, ba chiar un drept mult mai mare asupra acestui 
pământ decât Albii. Să ferească Dumnezeu ca vreodată, să vi se 
ia totul. 

Aceste cuvinte făcură o impresie adâncă asupra lui Wa-Wa- 
Nosh. Pentru întâia oară auzea o fiinţă albă vorbind despre 
drepturile Pieilor Roşii. 

— Gândeşte într-adevăr fiica mea astfel, o întrebă el privind-o 
cu ochi mari. Gândeşte fiica mea că ar fi un drept al indienilor să 
rămână pe câmpurile lor de vânătoare? 

— Ca mine gândesc zeci de mii dintre noi, Wa-Wa-Nosh. 
Foarte adesea am vorbit acasă despre aceste lucruri şi ştiu că şi 

Bourdon împărtăşeşte aceleaşi idei. L-am auzit odată spunând că 
Parlamentul american ar trebui să facă o lege prin care să fie 
împiedicaţi albii de a mai lua pământ de la indieni. 

Wa-Wa-Nosh tăcu şi se afundă în gloduri. Ceva, ca o 
remuşcare, se deşteptă în sufletul lui care nu cunoscuse până 
atunci astfel de sentimente. 

El înţelegea cât de greu îi va fi să scoată din rândul victimelor 
pe Bourdon şi pe Margaret, Ei ştia că arzătoarea lui sete de 
răzbunare şi stăruința cu care el câştigase printre indieni 
partizani pentru planul lui de distrugere trezise în sufletele 
acestora un spirit ce nu era deloc uşor de potolit. 

Căpeteniile mai tinere ardeau de nerăbdare să scalpeze pe cei 
ce se aflau în puterea lor. Nu-i putuse opri de la aceasta, decât 
promițând că va face în aşa fel ca numărul victimelor să fie mărit 
în scurt timp. Cum ar fi putut însă ademeni alţi albi în aceste 
locuri? Adunarea era aproape pe sfârşite şi nu era nici o îndoială 
că toate căpeteniile vor insista să plece cu scalpurile albilor 
prezenţi. 

Profitând de faptul că sălbaticii erau ocupați cu jupuitul urşilor 
doborâţi, Wa-Wa-Nosh se plimba în sus şi în jos pradă gândurilor 
sale Nici măcar faptul că Bourdon doborâse pomul cu stupii de 
albine şi împărțea miere sălbaticilor nu-l putea smulge gândurilor 
sale. Marele Sfat al indienilor trebuia să aibe loc încă în aceeaşi zi 
şi până în momentul când pipele vor fi aprinse, Wa-Wa-Nosh 
trebuia să fie lămurit ce atitudine urma să ia. 

intre timp, Bourdon câştigase printre sălbatici oarecare 
simpatii prin succesul său şi prin felul său larg de a distribui 
mierea fără să păstreze nimic pentru el. Nici Pană de Corb nu 
mai era supărat pe dânsul. Minunea pe care Bourdon o săvârşise 
acum în faţa ochilor Pottawatomilor îi dădu convingerea că el ar 
fi putut descoperi acea sursă de drojdie, dacă într-adevăr ar ţinut 
să facă aceasta. 

Erau însă foarte mulţi sălbatici care acceptaseră cu bucurie 
mierea de la Bourdon, dar nu renunţaseră deloc la intenţia lor de 
a-i lua scalpul. Mierea e bună, îşi spuneau aceşti sălbatici cruzi, 
dar un scalp nu e mai puţin bun şi de fapt era doar pajiştea lor, 
ţara lor, pământul lor, pe care acest om găsise mierea. Era doar 
întâia oară că împărțea mierea şi copiilor acestui pământ; 
altădată şi-a însuşit-o, vânzând-o cu câştig albilor din colonii. 

Printre acei ce exprimau aceste gânduri era mai ales unul care 
abia ar fi putut fi considerat ca o căpetenie, dar înţelesese să se 
bage în rândul lor printr-o mare şiretenie. Se numea Nevăstuica 
pentru că se asemăna cu acest animal de prada. El făcea o 
impresie proastă şi îi plăcea băutura. Numai limbii sale dibace i 
se datora faptul că putea să stea printre aceşti războinici care se 
distinseseră prin curajul şi faptele lor glorioase. Ştia să facă faţă 
oricărei situaţii şi avea întotdeauna răspunsul gata. Era meşter în 
arta de a falsifica adevărul, de a răsturna dreapta judecată şi a 
face ca râul să triumfe asupra binelui. 

Nu se putea împăca deloc cu gândul că Bourdon îşi câştigase 
simpatia în mijlocul căpeteniilor, după cum îl rodea invidia că 
Wa-Wa-Nosh avea o atât de mare influenţă asupra Pieilor Roşii şi 
când, întâmplător, înţelese prin câteva cuvinte ca Wa-Wa-Nosh 
nu are intenţia să omoare pe toţi albii ce se găseau în puterea 
lui, el se hotărî să exploateze aceasta în defavoarea lui Bourdon 
şi spre paguba lui Wa-Wa-Nosh. 

Se apropia timpul când Indienii trebuiau să continue 
consfătuirea întreruptă. Wa-Wa-Nosh chemă deci pe vânătorul de 
albine şi-l invită să se înapoieze împreună cu Margaret şi cu 
pastorul la castelul de miere. Apoi. Se trase împreună cu 
misionarul la o parte. 

— Fratele meu mi-a povestit multe lucruri ciudate, spuse el. 
Eu îl ascult cu plăcere. Odată mi-a spus chiar cum fac albii când 
îşi iau o femeie. 

— Imi aduc aminte, răspunse misionarul. Noi imploram Marele 
Spirit să binecuvânteze căsătoria noastră, iar solemnitatea se 
îndeplineşte de obicei de către un preot. 

— Indianul nu are nevoie de un preot ca să capete o soţie. El 
deschide wigwamul, ea intră şi asta e tot. Dacă nu vrea să intre, 
nu o silim. Femeia se duce la războinicul care îi place. Albii îşi 
aleg soţia după obiceiul Albilor. Nu vede oare fratele meu un 
tânăr din neamul său şi o tânără pe care i-ar putea uni şi 
binecuvânta? 

— Crezi pe Bourdon şi Margaret, spuse misionarul. La asta nu 
m-am gândit încă, deoarece mintea mea e ocupată cu alte 
lucruri. 

— Florile pajiştei vor vesteji dacă vânătorul de albine ar lăsa-o 
singură, căci Marele Spirit vrea ca ei să fie împreună şi ceea ce 

îmbină Marele Spirit omul trebuie să accepte. Binevoiască, deci, 
fratele meu, să binecuvânteze perechea. 

— Mă voi gândi la asta. Deoarece trebuie să vă părăsesc 
acum, te rog expune din nou fraţilor tăi chestiunea descendenţei 
voastre ca să recunoască adevărul. Promite-mi asta, Wa-Wa- 
Nosh. 

— Vom mai vorbi despre asta, replică indianul politicos, dar 
fratele meu poate să mă creadă că e mult mai important să 
binecuvânteze tânăra pereche. 

— Voi insista pe lângă Bourdon ca să ţie seama de dorinţa ta, 
zise misionarul. 

— Fratele să-i binecuvânteze, nu să le propună numai, 
răspunse Wa-Wa-Nosh cu hotărâre. Inainte ca soarele să apună 
trebuie să pot spune căpeteniilor că vânătorul de albine a dus 
floarea din pajişte ca soţie în Wigwamul său. 

— Nu înţeleg prea bine de ce insişti atâta, dar voi face ceea ce 
doreşti. Rămâi cu bine! Când ne vom revedea, Bourdon şi 
Margaret vor fi căsătoriţi. 

Se despărţiră. Indianul surâse politicos, dar în pieptul lui setea 
de răzbunare rămăsese neschimbată. 

Pastorul se grăbi să ajungă pe Bourdon şi Margaret care se 
îndepărtaseră o bună bucată de drum. Sosise ora prânzului 
Soarele dogorea puternic Bourdon conduse pe Margaret în 
umbra răcoritoare pădurii unde se opriră la un mic pârâu pentru 
aşi stinge setea. Aici îi ajunse misionarul care se găsea încă sub 
impresia celor spuse de Wa-Wa-Nosh şi era în încurcătură, 
neştiind cum să se achita de însărcinarea data. 

Spre uşurarea lui, între Bourdon şi Margaret se încinsese pe 
această bucată de drum, o convorbire care îi veni în ajutor. 
Pentru întâia oară vânătorul de albine îşi deschise inima faţă de 
tânăra fată, mărturisindu-i în vorbe calde dragostea lui. 

— Pe mine mă trage ceva de aici; pe altă parte, ceva mă 
reţine aici ca legat. Nu ştiu ce să fac. Nu pot să plec fără tine. 
Sunt hotărât să rămân cu tine chiar dacă ar trebui să mă coste 
viaţa. Acolo unde eşti tu, trebuie să fiu şi eu. Decide-te! 

Margaret roşi, plecându-şi capul. 

— Dacă te trage să pleci într-o colonie - începu ea cu voce 
tremurândă. 

— Nu, Margaret, o întrerupse el în nerăbdarea lui. Aş rămâne 

mai bine aici. Am putea trăi aici mai bine decât în colonie, dar nu 
m-aş mai simţi bine singur. La cabană m-ai deprins cu ordinea şi 
atenţia unei femei. Atâta timp cât n-ai fost aici nu mi-a lipsit 
nimic în singurătatea mea; acum însă e altfel. Acum domneşte o 
femeie în casa mea şi aşa să rămână, afară numai dacă mă 
respingi. Voi vorbi cu misionarul şi-l voi ruga să ne cunune. 

— Asta e desigur, o idee ciudată, spuse Margaret ai cărei 
obraji se acoperiră de roşeaţă. 

In momentul acela, apăru misionarul. 

— Am vorbit tocmai despre triburile pierdute, îi spuse 
Margaret. 

— Asta mă bucură, răspunse el aruncându-le o privire 
cercetătoare. Numai că eu bănuiesc că a fost vorba şi de altceva 
şi aceasta nu-mi poate face decât plăcere. Prietenul nostru Wa- 
Wa-Nosh mi-a încredinţat o misiune cam delicată. După 
indicaţiile lui această chestiune ar fi în legătură cu siguranţa 
noastră. El doreşte să-mi îndeplinesc faţă de voi o datorie 
preoțească, cu alte cuvinte să vă cunun şi să binecuvântez 
unirea voastră. 

El tăcu şi privi încurcat către tânăra pereche care era 
impresionată de cuvintele sale. Apoi deodată Bourdon se înveseli 
şi apucă mâna Margaretei. 

— Asta se potriveşte de minune, izbucni el. Voiam tocmai să 
vă cer acest serviciu. Chiar acum ne-am logodit, nu e aşa, 
Margaret? 

Margaret începu să râdă, cu obrajii aprinşi şi cu ochii 
înlăcrimaţi de bucurie. Totul se petrecuse prea repede pentru 
dânsa; ea ar fi dorit să amâne această solemnitate până ce 
Gershom şi cumnata ei ar îi putut lua parte. Dar misionarul 
declară că e absolut necesar ca această căsătorie şi se oficieze 
pe loc şi Bourdon era bineînţeles cu totul de părerea lui. 

Insistenţele pastorului aruncară totuşi o umbră asupra acestei 
mici solemnităţi, căci Bourdon recunoscu în asta semnul vizibil al 
unui pericol ce se apropia. Margaret de asemenea nu putea să se 
libereze de o presimţire dureroasă. 

In general, un indian nu lua niciodată în casa lui o femeie albă 
contra voinţei ei, dar părea că nu este exclus ca una din 
căpeteniile prezente, ademenit de frumuseţea Margaretei, să 
nutrească intenţia de a o răpi. Legătura căsătoriei era totuşi 

respectată de indieni şi dacă unul din ei ar fi vrut să ia cu dânsul 
pe tânăra fată ar fi renunţat imediat dacă ar fi aflat că e 
măritată. Lucrul, acesta îl înţelese Margaret tot aşa de bine ca şi 
Bourdon şi deoarece amândoi ştiau de grija ce o avea Wa-Wa- 
Nosh pentru soarta Margaretei, îşi ziceau că e dorinţa acestui să-i 
ferească de neplăceri. 

De obicei în America o căsătorie se încheie fără multe 
formalităţi. Foarte adesea nu era nici măcar un preot de faţă. La 
cea mai mare parte din sectele existente nu se cunoştea 
ceremonia inelelor şi slujba obişnuită; în ţările vechi nu se 
cunoştea aproape deloc. 

O piedică în împrejurarea de faţă nu exista şi deoarece ambele 
părţi erau de acord să contracteze această căsătorie, ei 
schimbară între ei jurământul de dragoste şi credinţă şi pastorul, 
unindu-le mâinile, le dete binecuvântarea. 

Între timp, căpeteniile se adunară din nou la sfat. Pipele fură 
aprinse şi făceau înconjurul cercului. Se respectară toate 
ceremoniile obişnuite la indieni, apoi Laba de Urs se ridică cel 
dintâi. 

— Fraţilor, acesta este marele sfat la care am fost convocați. 
Am străbătut. Un drum lung şi greoi pentru a ajunge aici. Unii din 
fraţii noştri locuiesc la o distanţă şi mai mare, dar speranţa unui 
scalp american a înaripat paşii lor. E pentru noi o mare bucurie 
să putem număra scalpele americane. Americanii sunt numeroşi 
şi fiecare din ei are un scalp. Să rămână cât mai puţin din ei. 
Pentru ca fiii noştri vâneze din nou bizonii pe câmpiile natale. 
Părinţii noştri au putut s-o facă; noi trebuie să îngrijim ca fiii 
noştri s-o poată face şi ei. Eu am vorbit! Altul să ia cuvântul! 

Pipa făcu din nou înconjurul. Se aşteptau ca Wa-Wa-Nosh să ia 
cuvântul, dar aceasta nu se întâmplă. Când Pană de Corb văzu 
că Wa-Wa-Nosh nu intenţiona să vorbească încă, se însărcină el 
cu aceasta pentru a da timp la gândire marii căpetenii. 

— Fratele meu a vorbit de americani şi de marele lor număr. El 
a spus că ar fi bine să rămână mai puţini din ei. Ei bine, Pană de 
Corb a capturat venind încoace trei scalpuri albe. Eu sunt un 
Pottawatomi. Fraţii mei cunosc acest trib - e un trib mare şi 
renumit - nu e unul din cele zece triburi pierdute, ci e un trib de 
indieni. El nu s-a pierdut niciodată şi nu poate să se piardă 
vreodată. Vrăjitorul alb s-a înşelat. Noi n-am aparţinut niciodată 

triburilor pierdute şi nu vreau să mai aud de ele. Când un om nu 
vrea să audă, el îşi astupă urechile şi acela care ar vrea să ne 
mai vorbească despre asta ar face bine să se aşeze şi să tacă. 
Ceea ce a spus misionarul poate să se potrivească la alte triburi, 
nu la Pottawatomi. Noi suntem indieni. Am vorbit! 

Această cuvântare găsi aprobare în rândul războinicilor. Acum 
toţi aşteptau ca Wa-Wa-Nosh să ia cuvântul, dar el continuă să 
tacă. Trecură zece minute fără ca vreuna din căpetenii să se 
ridice. In cele din urmă, se sculă unul cu numele de „Cracă de 
Stejar”. 

— Sunt un indian, spuse el. Tatăl meu a fost un indian. Mama 
mea, fiica unui indian, toţi strămoşii, toţi fii lor au fost indieni 
Pastorul ne-a spus că albi celor zece triburi pierdute şi-au 
schimbat culoarea. Noi nu ne schimbăm culoarea pe care ne-a 
dat-o Manitou. Dacă am face aceasta n-ar fi vopsea destulă 
pentru a spăla ruşinea noastră. Ne-am născut Piei Roşii şi ca Piei 
Roşii vrem să murim Când albi părăsesc ţările lor, urma li se 
poate pierde. Indienii rămân în ţara lor. Nici un trib măcar nu 
pătrunde pe teritoriul altuia. Pottawatomii nu omoară nici un 
cerb al tribului Yowa şi nici Otteway unul al tribului Menomeni. 
Vrăjitorul alb a spus mai departe că Marele Spirit ordonă 
oamenilor să facă binele celui ce-a făcut rău. Asta nu este o 
poruncă bună. Nu este de mirare ca urmând aceasta poruncă 
anumite triburi dispar. Ei nu pot deosebi prietenii de duşmanii 
lor. Ce este un războinic care nu ia un scalp? O asemenea lege ar 
face din războinicii viteji nişte muieri. Poate să fie o lege bună 
pentru triburile pierdute, pentru indieni însă, care cunosc 
drumurile lor, e o lege rea. Noi nu o vom urma niciodată. Am 
vorbit! 

După însufleţite aclamații se produse iarăşi o pauză. Apoi Wa- 
Wa-Nosh se sculă în sfârşit. El păstră o clipă de tăcere privind 
gânditor înaintea lui ca şi cum şi-ar fi orânduit gândurile ce-l 
asaltau. 

— Ce este pământul? începu el vorbirea lui în mijlocul unei 
tăceri adânci, care făcea ca fiecare vorbă să se audă desluşit. Un 
întins nesfârşit, fluviu lângă fluviu, lac lângă lac, preerie lângă 
preerie şi păduri imense care par a nu avea sfârşit. Marele Spirit 
a împărţit câmpurile de vânătoare pe pământ între toţi oamenii, 
iar pe oameni i-a vopsit diferit. Copiilor săi cei mai dragi le-a dat 

o piele roşie. Pe acei pe care îi iubea mai puţin i-a vopsit cu roşu 
numai pe alocuri, iar pe aceia pe care nu-i iubea deloc i-a vopsit 
în negru. Dacă mai există şi alte culori, nu le-am văzut încă şi 
atâta timp cât nu le văd, nu o cred. Fraţilor, povestea despre 
triburile pierdute este o pălăvrăgeală tâmpită. Noi nu suntem 
triburi pierdute, noi ştim unde ne aflăm şi ştim şi de unde au 
venit Yankeii. Dacă cineva a pierdut cărarea sa, aceia sunt 
americanii. Ei s-au pierdut, ei sunt triburile dispărute. Timpul va 
fi aproape, când ei îşi vor regăsi ţara pierdută. Yankeii au stat 
atât de mult acolo unde răsare soarele, că ochii lor au devenit 
tulburi. Ei văd câmpiile noastre, dar ei nu văd războinicii care 
locuiesc pe ele. Cu timpul vor învăţa să-i numere. Voi ştiţi pentru 
ce am venit noi aici; ca să reducem numărul celor albi. Feţele 
Palide au dezgropat securea de război, Pieile Roşii se bucură 
atunci când aud că albii se luptă între ei. Marele Părinte din 
Canada nu ne stă mai aproape decât Marele Yankeu pe care noi 
îl numim „Unchiul Sam”. Acela ne dă pulbere şi gloanţe, dar 
numai ca să luptăm pentru el. Ajutându-l contra duşmanilor săi, 
ne ajutăm pe noi. Trebuie să ne gândim la copiii noştri. Copiii 
albilor au crescut şi au devenit bărbaţi în ţara noastră şi numărul 
lor creşte din ce în ce mai mult. Eu am luat multe scalpuri de a le 
Feţelor Palide, dar ce foloseşte că am luat numai scalpuri de ale 
albilor şi nu duşmănesc nici un trib roşu. Toţi trebuie să ne 
gândim şi să facem la fel. Sunt încă mulţi indieni care vorbesc de 
celelalte triburi roşii ca de străini. Suntem cu toţii copiii aceluiaşi 
părinte. Să nu fie nici o deosebire între un Obciway şi un Sioux. 
Suntem fraţi şi ca fraţi trebuie să trăim; Numai contra albilor 
trebuie tras cuțitul Omului Roşu. E frumos să iei scalpul unui alb. 
O ştiu fiindcă am făcut-o adesea. V-am spus că trebuie să luăm 
scalpul albilor ce sunt acum în apropierea noastră. Am sperat că 
vor fi mai mulţi dar n-au mai venit alţii, aşa ca avem numai şase 
aici. Imi pare foarte rău că sunt atât de puţini dar putem porni 
într-acolo unde se află mai mulţi. Unul din aceşti şase e un mare 
vrăjitor. Poate să fie bine să-i luăm scalpul, dar poate să fie şi rău 
Aţi văzut ce a fost în stare vânătorul de albine. El poate vorbi 
albinelor, ele i se supun şi aceste mici insecte pot zbura 
pretutindeni şi vedea lucruri pe care un indian nu le poate vedea. 
Atâta timp cât nu suntem în măsură să pătrundem în sufletul 
acestui vrăjitor, este mai bine să-l lăsăm neatins. Moartea lui ne- 

ar putea aduce nenorocire.. Nu e niciodată bine să ai de-a face 
cu vrăjitori. Să-l lăsăm deci să plece împreună cu soţia lui şi să 
ne mulţumim cu ceilalţi. 

Teama lui superstiţioasă de puteri miraculoase era împărtăşită 
de mulţi din cei prezenţi, ba cea mai mare parte din ei erau 
convinşi ca acel vânător de albine era informat de către 
mesagerii lui se tot ce discutau acolo. Erau deci nehotărâţi şi se 
simțeau îndemnați să primească propunerea lui Wa-Wa-Nosh 
oricât ar fi fost ca de neplăcută. 

Unul dintre indieni ţinu totuşi morţiş la planul de a se omori 
toţi albii şi avu curajul să facă o încercare de a atrage de partea 
sa pe cei nehotărâţi. 

Cu aceasta i se oferi chiar o admirabilă ocazie de a lovi în Wa- 
Wa-Nosh, a cărui mare influenţă îi stătea ca un spin în ochi. Era 
totuşi destul de şiret ca să-şi ascundă dorinţele şi pasiunile sale 
secrete şi deşi ardea de ură îşi puse o mască de supunere şi 
umilinţă. Inainte însă de a lua cuvântul se ridica din nou Cracă de 
Stejar. 

— Fraţilor, spuse el, mă numesc astfel după un pom ce este 
puternic şi solid. El nu se înclină în faţa vântului. El nu e flexibil 
ca stuful. Tot aşa nici eu nu mă închin şi nici nu mă plec încolo şi 
încoace. Când am luat o hotărâre, rămân la ea cu toată puterea 
voinţei mele. Era decizia mea de a lua scalpurile tuturor albilor 
ce se află acum în luminiş. Hotărârea mea stă neclintită. E 
puternică şi solidă ca şi craca stejarului. 

„Nevăstuica”, ascultă această declaraţia cu o bucurie ascunsă. 
Ei nu se aştepta să aibe ca partizan o căpetenie aşa e puternică. 
Îndată ce Cracă de Stejar se aşeză, Nevăstuica se ridică la rândul 
lui. 

— Fraţilor, sunt poreclit după un mic animal care se târăşte 
prin găuri strimte E un animal iscusit, ager, deştept şi tribul meu 
a avut dreptate că mi-a dat acest nume. Nu toţi indienii au nume. 
Fratele meu mai mare care nu de curând ne spusese în omorâm 
toţi albii şi care acum ne sfătuieşte sa nu-i omorâm pe toţi, n-are 
nici un nume. Albii îi numesc Petru, E un nume frumos dare un 
nume de... alb. Adevăratul său nume nu-l cunoaştem, tot atât de 
puţin tribul său națiunea sa. Unii spun că ar fi un Otteway, alţii îl 
tin drept un Yowa. Alţii iarăşi cred că aparţine Siuxilor, ba odată 
am auzit chiar că ar fi un Chiroqui, dar aceasta e desigur o 

minciună. Fraţilor, aş dori să cunoaştem tribul marei căpetenii 
care ne spuse să luăm scalpuri şi apoi deodată ne spuse să nu le 
mai luăm. Poate am pricepe atunci de ce ne-a spus două poveşti. 
Fratele meu ne spune să lăsăm pe vânătorul de albine să plece 
la semenii săi. In ce scop recomandă el aceasta, nu o ştim. Poate 
nu o ştiu fiindcă sunt un sărman indian şi fiindcă mă numesc 
Nevăstuica. Sunt un animal ce se strecoară prin găuri strimte. 
Bizonul se repede peste preeriile descoperite şi e nevoie de un 
cal pentru a-l prinde. Cu nevăstuica nu e la fel. Se vâră prin găuri 
dar e totdeauna foarte atentă şi observă bine calea ce e 
urmează. Necunoscutul căpitan care nu aparţine nici unui trib 
vorbeşte de soţia vânătorului de albine. li e frică de vrăjitor, de 
aceea vrea să-l lase să plece împreună cu soţia lui Vânătorul de 
albine nu are soţie. E adevărat că tânăra fată se află în cabana 
lui, darea nu e nicidecum soţia lui. Nu e deci deloc necesar să 
lăsăm să ne scape această femeie pentru dânsul. Nu poate să ne 
strice dacă îi luăm scalpul. În această privinţă, fratele meu nu are 
dreptate. Albinele au zumzăit prea aproape de urechea sa. Dacă 
e vorba să luăm scalpele tuturor albilor, de ce să nu facem 
începutul cu acei pe care îi avem în mâinile noastre? Când cuțitul 
e aici şi scalpul acolo, lipseşte numai mâna. Sunt multe mâini 
aici. În ochii unei biete nevăstuici ce se târâie prin găuri pentru 
a-şi găsi prada, nu pare nimerit a lăsa să-ţi scape prada după ce 
ai apucat-o. Ş 

Peter? înţelese că are în faţa lui un adversar de temut. li era 
greu să-şi înfrâneze revolta produsă de verbele Nevăstuici. 
Cunoştea toate trucurile ce trebuiau întrebuințate pentru a 
conduce oamenii după voinţa lui. Dacă Nevăstuica ar fi fost o 
căpetenie renumită, el ar fi acceptat cu mai multă linişte 
contrazicerea lui. Aici însă trebuia să i se opună unuia care, după 
toate ce se spuneau despre trecutul său, nici nu avea dreptul să 
deschidă gura într-o astfel de adunare. 

— Fratele meu spune că ar fi o Nevăstuică, răspunse Peter. 
Acesta e un animal foarte mic, un animal ce se târâie, ce nu face 
nici un bine. Nu-mi plac nevăstuicile. Fratele meu n-are nici o 
teamă de vânătorul de albine. Ar putea să ne spună el ce au 
şoptit albinele? Dacă o ştie, să o spună. El poate să se informeze 


2 Numele dat de albi lui Wa-Wa-Nosh. 

unde s-ar putea găsi mal multă miere - unde s-ar putea 
descoperi urşi. Fratele meu susţine de asemenea că vânătorul de 
albine n-are soţie. De unde o ştie el? Locuit-a el eu dânsul în 
cabană? Şezut-a el cu dânsul în aceeaşi barcă? A mâncat cu el 
împreună? O nevăstuica e foarte mică: ea poate să se strecoare 
în colibă, să vadă ce se face acolo, care e soţia lui şi care nu. 
Făcut-a el vreodată asta? Eu nu l-am văzut niciodată acolo. 
Fraţilor, Marele Spirit îşi urmează propria cale; el nu se opreşte 
pentru a asculta o Nevăstuica. El ştie că există asemenea 
animale, după cum ştie că există şerpi, broaşte țestoase şi 
broaşte râioase. El le cunoaşte toate, dar pe nici una nu le ia în 
seamă. El e înţelept şi urmează numai porunca propriei sale 
voințe, tot aşa ar trebui să fie şi în consfătuirile marilor căpetenii. 
O adunare de mari căpetenii nu ar trebui să asculte de vorbele 
unei nevăstuici. Asta ar fi o prostie. Fraţilor, această nevăstuică 
spune că eu însumi n-aş şti cărui trib îi aparţin. Indienii nu se 
înțelegeau între ei: un trib duşmănea pe celălalt. Deoarece nu 
aparţin nici unui trib, nimeni nu mă urăşte din cauza tribului. 
Priviţi, pielea mea e roşie şi asta ajunge, ceea ce fac eu e pentru 
toţi indienii nu pentru un singur trib. Mulţi mă numesc omul fără 
trib. E mai bine să porţii acest nume decât să te cheme 
„Nevăstuică”. Ara vorbit! 

Aceste cuvinte avură efect. Se crezu că Nevăstuica se va 
strecura în vreo gaură şi va dispare. Dar asta nu se întâmplă. 
Nevăstuica nu se lăsă aşa uşor intimidat. In loc să părăsească 
adunarea, se sculă să răspundă, dar făcu aceasta cu toată 
umilirea şi supunerea. 

— Necunoscutul căpitan a vorbit, spuse el. Asta mă bucură 
căci eu îl ascult cu plăcere. Urechea mea e totdeauna deschisă 
când el vorbeşte. Văd acum că e foarte bine că nu aparţină nici 
unui trib El e poate Chiroqui, în care caz războinicii noştri nu vor 
fi prietenii săi. E mai bine să nu aparţină nici unui trib decât să 
fie un Chiroqui, dar ar fi şi mai bine să fie o Nevăstuică. Ni s-a 
spus, fraţilor, că toţi albii trebuie să moară Asta e foarte bine. 
Ţara nu poate să aibe doi stăpâni Dacă aparţine albilor nu mai 
poate aparţine indienilor şi dacă aparţine indienilor nu mai poate 
aparţine albilor. Dar căpetenia fără trib spune să nu omorâm toţi 
albii, Vânătorul de albine şi soţia lui să fie cruţaţi. El îl socoteşte 
pe vânătorul de albine drept un vrăjitor care poate să ne aducă 

81 


nenorociri şi de aceea să-l lăsăm să plece. Eu nu gândesc la fel. 
Eu, din contră, găsesc cu cale să-i omorâm pe amândoi. Nu 
trebuie să existe astfel de vrăjitori ce ar putea să ne aducă 
nenorociri. Dacă un singur vânător de albine e atât de periculos, 
cât de temut ar fi atunci un trib întreg de vânători de albine. Eu 
nu vreau să văd un vânător da albine. Nu e bine să înţelegi limba 
albinelor. E mai bine pentru omul roşu să nu existe oameni care 
au o asemenea putere. Albii ştiu şi aşa destul, fără să cunoască 
vorba albinelor. Lăsaţi-ne să luăm astfel de măsuri ca să nu mai 
trebuie să ne temem de ştiinţa lor. Am vorbit! 

Pentru întâia oară de când Wa-Wa-Nosh predica grozavul lui 
război, adunarea era contra lui. Curentul pe care el îi dezlănţuise 
voia să-şi urmeze cursul. Cuvintele Nevăstuicii căzură pe terenul 
pe care Wa-Wa-Nosh îl semănase. El înţelese că a altă încercare 
de a salva pe Bourdon şi Margaret na putea zdruncina poziţia sa 
fără să ducă la țelul urmărit. El trebui să transforme înfrângerea 
lui într-o victorie şi se prefăcu că se supune hotărârii generale. 

— Fraţilor, spuse el. La un moment dat nu am văzut destul de 
limpede. Ceaţa întunecă adesea privirea cea mai ageră, dar 
suflul fratelui meu a răspândit ceața. Văd iarăşi clar Vânătorul de 
albine nu trebuie să rămână în viaţă. De aceea daţi-l morţii şi 
omorâţi şi pe soţia lui. 

Cu aceasta luă sfârşit consfătuirea. Se hotărî în mod solemn 
ca toţi albii ce s-ar găsi în luminiş să fie omorâţi Wa-Wa-Nosh luă 
parte la această hotărâre cu toată sinceritatea, dar ceru ca 
executarea acestui plan să-i fie încredinţată. 

Capitolul IX - MISIONARUL 


Gershom şi Dorothea nu fură deloc surprinşi de vestea 
căsătoriei Margaretei. Ei se aşteptau la acest lucru şi felicitară 
tânăra pereche din toată inima. La cabană nu se pierdu vremea 
cu sărbătorirea acestui fapt, căci trebuiau să se gândească la 
lucruri mai serioase. Aripă de Porumbel, care se înapoiase de la 
vânătoare le spuse încă odată să pornească mai repede la drum 
şi să nu mai zăbovească nici o zi măcar. Misionarul însă nu vroia 
să creadă în relele intenţii ale căpeteniilor, cărora le dezvăluise 
teoria originii lor şi pe care vroia să-i mai lumineze. Când însă şi 
Bourdon se declară împotriva unei plecări grăbite, arătând 
greutăţile unei călătorii lungi pe apă ca şi ale unei călătorii pe 
uscat, în timp de război, Aripă de Porumbel fu încurcat, căci nu 
ştia cum să-l convingă pe Bourdon de pericolul ce-i ameninţa. El 
îl considera pe Ben ca pe un prieten, pe când în ceilalţi vedea 
doar nişte oameni cu care venise întâmplător în contact. Dacă 
nu-i păsa de soarta celorlalţi, soarta lui Bourdon însă îl îngrijora 
foarte mult. El îl luă la o parte ca sa poată vorbi cu dânsul între 
patru ochi. 

— Eu ştiu ce te sfătuiesc, frate şi de ce te sfătuiesc. E bine să 
iei totdeauna seama la un scalp. Eu sunt destul de deştept ca să 
nu mă las văzut de Pottawatomi. Eu îi cunosc pe ei şi obiceiurile 
lor Deci fii şi tu cu băgare de seamă. Fii atent la Peter. Să fii 
foarte atent dacă se înapoiază la cabană. Dacă e gânditor şi 
vorbeşte puţin, ascultă la ceea ce spune. Dacă însă zâmbeşte şi 
pare prietenos, atunci teme-te: să ştii că vrea scalpul tău. 

— Chippeway, Wa-Wa-Nosh e prietenul meu; locuieşte sub 
acoperământul meu şi mănâncă din pâinea mea! 

— Tu cunoşti albinele, dar nu pe indieni. iți spun, daca Peter 
zâmbeşte şi e prietenos, vrea scalpul tău. Dacă nu zâmbeşte, 
dacă nu pare prietenos, dacă priveşte mult în pământ şi pare 
gânditor. Atunci să ştii că nu vrea scalpul tău, ci, mai degrabă, va 
încerca să te scape din mâinile căpeteniilor. Ascultă ce-ţi spun! 

Cu aceste cuvinte, Chippeway îl paraşi pe Ben. 

Bourdon îl înţelesese. Acest om ştia fără îndoială ceea ce se 

vorbise şi hotărâse în adunarea indienilor şi voia să-şi trădeze 
fraţii, să avertizeze pe prietenul său alb de cele ce aflase. Despre 
buna credinţă a lui Aripă de Porumbel nu era nici o îndoială. 

Ben nu avu mult de aşteptat Peter se înapoie curând în 
cabană şi de cum îl zări îl izbi mina îngândurată a căpeteniei. Şi 
Margaret îşi dădu seama de această schimbare în atitudinea lui 
Wa-Wa-Nosh. Când acesta se opri la izvor ca să-şi potolească 
setea, ea se apropie de dânsul. 

Ea nu veni cu mâinile goale, ci îi întinse o bucată de friptură 
gustoasă. 

— Pari să fii obosit, Wa-Wa-Nosh, zise ea şi pe deasupra trist. 
lată mâncarea ce-ţi place. Chiar eu am pregătit-o. 

Indianul o privi lung, privirea ochilor săi deveni mai 
întunecată, dar luă bucata de friptură şi o mâncă, fiindcă îi era 
foame. 

— Peter, spuse Margaret în acest timp, trebuie să-ţi spun o 
mare noutate - m-am cununat cu Bourdon. 

— Bine, răspunse Peter şi o privi din nou lung. Nimeni nu ar fi 
putut spune dacă această veste îl bucura sau dacă lua măcar 
parte la ea. Nu mai scoase un cuvânt şi Margaret tăcu şi ea, 
oarecum serioasă. Spre bucuria ei, Bourdon începu să vorbească. 

— S-a terminat marele consiliu? întrebă el. 

— Da. 

— Şi au plecat fiecare pe drumul său? Ce e cu prietenii mei, 
Pană de Corb şi Labă de Urs! 

— Au plecat toţi după ce fiecare şi-a spus cuvântul, răspunse 
Peter şi aruncând o privire Margaretei adăugă: Spune-i să plece - 
femeile nu trebuie să asculte ce-şi spun bărbaţii între ei. 

Tânăra femeie avu aerul că ia aceste cuvinte ca o glumă, dar 
se înapoie la cabană. Wa-Wa-Nosh aştepta câteva minute, se 
uită din jur împrejur ca şi cum ar fi vrut să se convingă nu e 
nimeni în apropiere, apoi se aplecă spre Bourdon. 

— Ai fost în poiană Zum-Zum. Ai văzut căpeteniile. Acest 
consiliu a fost convocat de mine. 

— Asta ai mai spus-o odată, Peter. Se zice că ai atât da mare 
influenţă asupra poporului tău, că face totdeauna ceea ce vrei tu. 

O sclipire ca de fulger trecu prin ochii lui Wa-Wa-Nosh. 

— Câteodată nu! leri s-a ridicat unul şi a încercat să asmută 
pe toţi ceilalţi contra mea! 

— Asta mă miră, Peter. N-aş fi crezut-o niciodată. Cu toate 
acestea îţi sunt dator mulţumiri. Numai datorită ţie pastorul m-a 
cununat cu Margaret. Aşadar, ţie trebuie să-i mulţumesc că ea a 
devenit aşa de repede soţia mea. 

Peter apucă mâna vânătorului de albine, scuturând-o puternic 
şi felicitându-l de data aceasta în mod sincer. 

— Ascultă-mă, vânător de albine şi vrăjitor al albilor şi 
deschide bine urechile la ceea ce are să-ţi destăinuiască o 
căpetenie care cunoaşte bine Pieile Roşii. Lasă cuvintele mele să 
pătrundă în urechile tale şi să-ţi rămână în suflet. Sunt cuvinte 
care ţi-ar putea fi de folos. Tradițiile noastre nu ne vorbesc nimic 
de cele 10 triburi pierdute, ele spun numai că Manitou ne a dat 
nouă aceste câmpuri de vânătoare. Poate că Feţele Palide s-au 
pierdut; indienii nu s-au pierdut. Misionarul se înşeală. Această 
ţară a aparţinut de la început omului roşu. Când Manitou l-a 
creat, l-a făcut roşu şi l-a aşezat în ţara asta. N-a aparţinut 
niciodată Feţelor Palide şi numai omul roşu are dreptul să vâneze 
aici. Manitou ne-a dat legi, după care noi ne conducem şi aceste 
legi spun să ne iubim prietenii şi să urâm pe duşmani. Străinii 
sunt pentru noi duşmani. Feţele Palide sunt străini şi noi nu-i 
primim cu drag pe câmpiile noastre. Dacă vine câte unul să 
omoare bizoni, să vâneze albine, sau să prindă biberi, atunci 
indienii îl lasă în pace şi-i dau din surplusul lor. Dar Feţele Palide 
nu vin ca musafiri, ci ca stăpâni. Ei vin aici şi rămân. Mulţi ani, 
Zum-Zum, m-am gândit la aceasta şi la mijlocul de a opri această 
năvală. Nu e decât un drum. Pe acest drum trebuie să meargă 
acum Pieile Roşii dacă nu vor ca Feţele Palide să le ia toate 
câmpiile de vânătoare. 

— Te cred şi te înţeleg, Peter, răspunse Bourdon. Tu te 
gândeşti la un război după felul indian, nu numai împotriva 
bărbaţilor, ci şi contra femeilor şi copiilor. 

Wa-Wa-Nosh dete din cap şi-l privi pe Ben în ochi, ca şi când 
ar fi vrut să-i citească în suflet. 

— Prietenii tăi, căpeteniile, vor aşadar să facă începutul cu 
noi? Am auzit despre faima ta, dar începusem sa cred că nue 
adevărat ce se povesteşte despre tine. 

— E adevărat. Aş vrea să distrug toţi albii şi multora le-am 
luat, scalpul. Trebuie să se întâmple aşa, astfel ne distrug feţele 
Palide pe noi. Nu putem alege. Sau noi sau ei! Ei sunt pe 

tărâmuri străine, nu noi. Am însă prieteni printre Feţele Palide şi 
prietenilor nu vreau să le iau scalpul. Nu cunosc nimic din acea 
religie care spune să-ţi iubeşti duşmanul şi să faci bine aceluia 
care te urăşte. Asta e o religie ciudată. Nu cred că o urmează 
cineva până nu văd cu ochii mei. Dar ca să-ţi iubeşti prietenii, 
asta o înţeleg. Soţia ta este fiica mea, căci aşa am numit-o şi 
limba mea nu are două vârfuri ca aceea a şarpelui. Ceea ce 
spune, o şi gândeşte. A fost o vreme, Bourdon, când am vrut s-o 
scalpez şi pe soţia ta, pentru că e soţia unei Feţe Palide şi poate 
deveni mama mai multor Feţe Palide. Acum însă nu mai vreau s- 
o scalpez; mâna mea nu-i va face niciodată vreun rău. Am să-i 
spun cum să facă să scape din mâna celor ce vor să-i ia scalpul. 
Nici ţie, care eşti soţul ei şi un mare vrăjitor nu vreau să-ţi iau 
scalpul. Deschide bine urechile şi ascultă ce-ţi spun. 

El îi povesti cum făcuse la acea adunare o încercare să-l scape 
pe el şi Margaret şi cum aceasta dăduse greş. El recunoscu că 
trezise la indieni o revoltă pe care acum nu mai era în stare s-o 
stăpânească. Pe scurt, el îi expuse tot ce se întâmplase şi îi 
explică noul său plan. Bourdon îl ascultă cu un sentiment de 
groază, care atinse punctul culminant, când află că numai el şi 
Margaret vor fi salvaţi. 

Peter îi spuse cu cel mai mare calm că aici nu se gândea să-i 
salveze pe ceilalţi. 

Sângele îi îngheţă în vine lui Bourdon, când Peter îi vorbi de 
moartea tovarăşilor săi ca şi când ar fi tratat o afacere. El îşi 
dădea seama de grozăvia situaţiei. 

Chiar dacă acest sălbatic fanatizat nutrea dorinţa de a-l scăpa 
pe dânsul şi Margaret şi despre aceasta Bourdon nu se îndoia 
deloc, cum ar fi fost posibilă o fugă, când erau înconjurați de 
marea mulţime de indieni duşmani; şi apoi nici nu se putea 
dumiri cu gândul de a-i lăsa în părăsire pe ceilalţi şi să fugă 
singur cu Margaret. Incă niciodată în viaţa lui bogată în aventuri 
nu-i chinuise şi nu-l apăsase mai mult conştiinţa că sa află în faţa 
unui pericol apropiat. Liniştea cu care îi vorbise Peter îi înfăţişa 
soarta ce-i aştepta în toată grozăvia ei. 

Misterioasa căpetenie se ridică foarte calm ca şi cum 
chestiunea ar fi fost rezolvată pentru dânsul şi se îndreptă spre 
şopron unde se aflau misionarul şi caporalul discutând asupra 
viitoarei atitudini a indienilor. 

— Vă simţiţi obosiţi? întrebă el apropiindu-se de ei. De ce staţi 
aici ca femeile bolnave? E o zi frumoasă. Sculaţi-vă şi haideţi cu 
mine să facem o vizită căpeteniilor. 

— Cu multă plăcere, Wa-Wa-Nosh, răspunse misionarul şi se 
sculă repede, căci el credea că aceştia doreau să le mai 
vorbească despre descendența lor. 

— Desigur că prietenul meu mă va însoţi. Mergi înainte Peter, 
noi te urmăm. i 

Flint, caporalul, îl însoţi pe misionar fără şovăială. II urmară pe 
Wa-Wa-Nosh îndreptându-se spre poiana unde avusese loc prima 
consfătuire a Pieilor Roşii. 

Abia în drum el exprimă oarecare teamă şi îndoială. 

— O garnizoană rămâne o garnizoană, pastore Amin, şopti el. 
N-ar trebui să o părăsim în astfel de timpuri. 

— Ne găsim doar printre prieteni, caporale, răspunse 
misionarul. Peter este conducătorul nostru şi am călătorit mult cu 
dânsul. Domnul m-a învrednicit să pătrund în aceste ţinuturi 
îndepărtate ca să pot propovădui cuvântul Său şi să predic 
învăţătura Sa. Aş fi un servitor nedemn, dacă aş avea măcar o 
îndoială în îndeplinirea misiunii mele. Nu te teme de nimic căci 
mergi cu un om pe care îi conduce Domnul. 

Caporalul şovăi să replice la o astfel de convingere şi îl însoţi 
mai departe fără să se opună. După ce străbătuseră jumătate din 
drum, zăriră cu surprindere pe Aripă de Porumbel, stând într-un 
desiş al pădurii. Chippeway nu obişnuia să plece la vânătoare 
atât de devreme; el îi lăsă să treacă fără să le adreseze vreun 
cuvânt. După toate aparențele nici nu-l interesau intenţiile lor; îi 
era de ajuns să constate că vânătorul de albine nu se afla printre 
ei. 

Mica poiană mişuna de indieni. Stăteau în grupe, liniştiţi sau 
pălăvrăgind între ei. Când apăru Peter, se sculară cu toţii, dar din 
tufişurile învecinate se iviră mai mulţi indieni, aşa că deodată 
albii se văzură înconjurați de vreo 300 de indieni. 

— lată prizonierii voştri, spuse Peter şi fisă privirea asupra 
Nevăstuicii şi a Crăcii de Stejar. Faceţi cu ei ce vroiţi şi nimeni să 
nu se mai îndoiască de buna mea credinţă. 

Pieile Roşii nu mai puteau de bucurie şi se pomi un murmur de 
aprobare. 

— Fraţii mei pot vedea acum, spuse Pană de Corb, cum 

căpetenia fără trib are o inimă de indian. Unii au crezut că a stat 
prea mult în mijlocul albilor şi a ascultat de cuvintele pastorului, 
că indienii ar coborî din cele 10 triburi. Peter însă îşi cunoaşte 
drumul. El ştie că e o Piele Roşie şi vede în Yankei pe inamicii săi 
El ne aduce doi din ei pentru a le lua scalpurile. Când vom fi 
terminat cu aceştia, el ne va aduce mai mulţi. El va continua 
astfel până când din albi vor rămâne atât de puţini ca şi cerbii în 
coloniile lor. Aceasta e voinţa lui Manitou. 

Misionarul se îngrozi da întorsătura pe care o luaseră deodată 
lucrurile. Pentru întâia oară înţelese că-l ameninţa primejdia, dar 
el era un servitor credincios şi devotat bisericii şi nu se îndoia de 
ocrotirea cerului. Dacă în aceste împrejurări cerul nu s-ar 
milostivi de dânsul, el era hotărî! Să se supună voinţei şi 
înţelepciunii lui Dumnezeu. Caporalul însă gândea eu totul altfel. 
El era deprins cu războiul contra Pieilor Roşii, cunoştea părţile lor 
slabe şi adulmeca totdeauna în apropierea lor trădare şi viclenie. 
El urmă pe Peter cu repulsie. Acum bănuia intenţiile sabaticilor şi 
cu toate că înţelesese numai pe jumătate ceea ce vorbiseră 
căpeteniile între ele, el pricepu totuşi că e înconjurat de 
duşmani, ba chiar de călăi. 

— Am căzut într-o cursă, pastore Amin, şopti el şi duse mâna 
la arme. Trebuie să ne apărăm pielea; trebuie să ne aşezăm 
spate în spate şi să fim gata de luptă. 

— Nu pune bază pe armele tale, caporale, răspunse pastorul, 
căci în mâinile mele ar fi fără de folos şi nici n-am reuşi să facem 
ceva contra unei astfel de mulţimi. Armele mele vin de sus; 
cuțitul meu e credinţa, unica mea apărare e rugăciunea. In ele 
îmi voi găsi refugiul. 

După, aceste cuvinte, el se adresă sălbaticilor şi îi invită 
solemn ca împreună cu el să se roage lui Dumnezeu. El imploră 
pentru dânsul şi camaradul său ajutorul cerului, recomandă 
inamicilor săi mila dumnezeiască şi lămuri la urmă în frumoase 
cuvinte marea învăţătură a creştinismului. 

— Binecuvântaţi pe acei care vă blestemă, faceţi bine acelor 
ce vă insultă şi vă fac rău. 

Peter se simţi mişcat de frumuseţea morală a unei astfel de 
generozităţi. Curiozitatea lui se trezi şi în loc să se îndepărteze 
nepăsător, aşa cum fusese intenţia lui şi să lase victimele trădării 
sale în mâinile acelora cărora îi predase, el rămase în cerc şi 

urmări cu atenţie tot ce se petrecea. El auzise adesea pe 
misionar vorbind despre această poruncă a Zeului creştin, dar nu 
crezuse niciodată că cineva ar putea-o urma într-adevăr. 

Cei doi bărbaţi alcătuiau o pereche ciudata. Caporalul rezemă 
arma de umărul său şi privi cu ochi scânteietori în jurul lui, gata 
de luptă şi hotărât la rezistenţă; misionarul, dimpotrivă, întinse 
braţele şi se rugă cu ochii îndreptaţi spre cer.. Sălbaticii îi 
priveau cu mirare şi nici unul dintre el nu putea înţeleagă 
această ciudată atitudine. 

incetul cu încetul impresia pe care purtarea misionarului o 
făcu asupra indienilor dispăru. Indienii se aruncară asupra lor şi 
înainte ca Flint să fi luat poziţie, se trezi dezarmat. Peter 
recunoscu prin asta că tovarăşii săi erau hotărâți să execute 
sângerosul lor plan şi vrând să amine măcar pentru câteva 
minute acest tragic sfârşit, se sculă şi se adresă misionarului. 

— Frate vrăjitor, vorbi el, noi am ascultat cuvintele tale şi le 
aprobăm. Sunt cuvinte frumoase în gura unui om care porneşte 
pe drumul care îl duce în ţări necunoscute. Într-o zi va trebui să 
pornim şi noi într-acolo, indiferent dacă mai devreme sau mai 
târziu. Frate, în curând vei afla ce e pe acolo. Tu, împreună cu 
fratele tău, războinicul alb, veţi porni pe acest drum lung. Va fi 
bine să ai lângă tine un vânător căci ai un drum lung de 
străbătut şi ai putea să flămânzeşti înainte de a atinge ţinta. 
Acest războinic înţelege să mânuiască arma şi-i vom pune puşca 
în groapă. Dar înainte de a începe această călătorie, am vrea să 
te ascultăm şi să aflăm de la tine mai multe despre această 
ciudată învăţătură, după care omul trebuie să-şi iubească 
duşmanii. Indianul nu o cunoaşte, ei nu iubeşte decât prietenii 
săi; pe duşmanii săi îi urăşte. Aşa am învăţat-o de la străbunii 
noştri, aşa învăţăm noi pe copiii noştri. De ce să iubim pe acei ce 
ne urăsc, de ce să facem bine acelora ce ne fac răul, spune-ne-o 
şi nouă acuma, căci altfel nu o vom mai afla niciodată. 

— Vreau să v-o spun. Domnul să dea tărie cuvintelor mele ca 
să pătrundă în inimile voastre, să îmblânzească sufletele voastre, 
să vă conducă pe calea adevărului şi să vă puteţi împărtăşi de 
credinţa mântuirii prin suferinţele Fiului Său. Să facem bine 
acelora ce ne fac rău căci Marele Spirit ordonă aceasta, întrebaţi 
inimile voastre dacă aceasta nu e drept. Diavolul îndeamnă la 
răzbunare, Dumnezeu însă îndeamnă la dragoste. A face bine 

acelora care ne fac bine e foarte uşor; a răsplăti însă cu bine pe 
acei care ne fac rău înseamnă a avea o inimă generoasă. Fiul lui 
Dumnezeu a vorbit pe pământ şi ne-a învăţat aceste adevăruri; 
El ne-a sfătuit să iubim nu numai pe Dumnezeu, dar şi pe 
aproapele nostru, chiar dacă ne e duşman. Să-i facem tot binele 
ce stă în puterea noastră Dacă în wigwamul sau duce lipsă de 
vânat, noi să-i dăruim din vânatul nostru. Pentru ce am venit eu 
aici ca să vă spun toate acestea? Acasă la mine am locuit sub un 
acoperiş sigur. Masa mea era pregătită, dormeam într-un pat 
moale. Aici culcuşul meu e tare; nu ştiu dacă în ziua următoare 
voi avea ceva de mâncat. Acoperişul meu e din scoarță de pom, 
dar eu am venit aici căci fiul lui Manitou, când se afla printre 
oameni, ne-a poruncit să ducem cuvântul pe întreg pământul. Să 
iubim pe cei ce ne urăsc şi să răsplătim răul cu binele. 

Pastorul Amin făcu o pauză. Nevăstuica profită de această 
ocazie pentru a lua cuvântul. 

— Să ne spuie vrăjitorul albilor cât timp fiul Marelui Spirit a 
zăbovit printre oameni şi ce drum a luat când i-a părăsit. 

În dosul acestei întrebări se ascundea o perfidă viclenie. 
Nevăstuica auzise de moartea Mântuitorului şi prevedea că 
povestirea despre sfârşitul lui va distruge efectul pe care îl 
provocase predica misionarului. 

Pastorul Amin nu bănui; scopul ascuns pe care îl urmărea 
Nevăstuică şi povesti sălbaticilor pe scurt dar clar suferinţele 
Mântuitorului. Căpeteniile ascultară cu multă atenţie. 

Unii auziseră despre aceasta, pentru majoritatea lor însă era 
de necrezut că oamenii au putut chinui o astfel de fiinţă. 

— Dacă albii au omorât pe fiul Marelui Spirit, spuse Cracă de 
Stejar, înţelegem atunci de ce vor să gonească Pieile Roşii de pe 
pământurile lor. Spirite rele trebuie să sălăşluiască în astfel de 
oameni şi mă bucură că marele nostru căpitan ne-a îndemnat să 
strivim acest vierme sub călcâiul nostru atâta timp cât piciorul 
indianului e încă destul de puternic. După puţine ierni vor fi ei 
aceia care ne vor omori, după cum au omorât pe fiul lui Manitou 
care le-a arătat atât de multă bunătate. 

— Concepţiile voastre indiene nu pot pricepe acest mare 
mister, răspunse misionarul. Fiul Marelui Spirit a fost într-adevăr 
omorât de oameni, atât cât era muritor; dar el avea două 
înfăţişări. El era numai fiziceşte om, sufletul său însă era o parte 

din Marele Spirit. Acesta e misterul religiei noastre. Noi nu putem 
spune cum s-a putut întâmpla, dar o credem. 

— Albii au făcut aceasta? Intrebă Labă de Urs. Şi fratele meu 
vrea să ne convingă că noi ne tragem din cele 10 triburi? Nu, noi 
n-am făcut niciodată vreun rău acestui Mare Spirit. Noi l-am fi 
primit ca pe un prieten şi l-am fi tratat ca pe o căpetenie. Am fi 
blestemat mâna care s-ar fi ridicat spre a-l chinui. Noi vedem 
lămurit din această poveste că noi n-am aparţinut niciodată celor 
10 triburi. Dar noi vedem pe altă parte din această poveste că 
albii nu sunt vrednici să trăiască. Ei sunt foarte răi Să moară! 

— Incă o întrebare, interveni Peter. De ce s-a lăsat fiul 
Domnului omorât de oameni? De ce nu i-a omorât el? 

— El a coborât pe pământ, ca să moară pentru oameni, 
răspunse misionarul. Păcatele lor erau atât de mari, că un 
sacrificiu mai mic al Marelui Spirit nu ar fi fost de ajuns ca să ie 
şteargă. Pentru ce este aşa, nu ştie nimeni în loc să blesteme pe 
călăi. El a murit pentru ei şi pe moarte fiind el a implorat 
binecuvântarea Domnului pentru soțiile şi copiii lor. 

Peter se dete la o parte şi căzu pe gânduri. Indienii nu 
obiectară nimic contra încarnaţiei Mântuitorului, dar deşi 
ascultară cu atenţie cuvintele misionarului, ei nu renunţară totuşi 
la intenţiile lor Cele mai de vază căpetenii se adunară la o scurtă 
consfătuire. Peter nu participă la ea, ci lăsă conducerea lucrurilor 
în mâinile lui Cracă de Stejar şi a Nevăstuicii. Chestiunea 
principală în jurul căreia se învârtea discuţia era dacă să se 
rămână la hotărârea de la început de a cuprinde pe misionar în 
numărul victimelor sau nu. Două căpetenii exprimară o oarecare 
îndoială, dar majoritatea se pronunţă contra lor. 

— Dacă albii au fost în stare să omoare chiar pe propriul fiu al 
Marelui lor Spirit, zise Nevăstuica, de ce am şovăi noi oare să le 
luăm acestora viaţa? Manitou ni i-a predat nouă. Deci trebuie să-i 
omorâm. 

Nimeni nu se împotrivi cu hotărâre; chestiunea fu astfel 
rezolvată şi Nevăstuica primi însărcinarea de a comunica 
prizonierilor hotărârea consiliului. O ameliorare fu acordată 
preotului: nimeni să nu-l chinuiască sau să-i ia scalpul. Când 
Nevăstuica şi oamenii ce-şi alesese ca însoțitori aduseră pe 
misionar în pădure, unde urma să fie omorât, Nevăstuica invită 
pe Peter să-i însoţească. Acesta acceptă invitaţia. 

— Tatăl meu vede cu plăcere murind un alb: spuse Nevăstuica 
adresându-se lui Wa-Wa-Nosh cu un surâs răutăcios. Numărul 
inamicilor se va micşora din nou cu unul. 

Peter nu acordă nici o atenţie cuvintelor sale, dar el îi însoţi ca 
împins de un farmec. 

— A venit timpul, se adresă Nevăstuica pastorului Amin, ca 
vrăjitorul albilor să urmeze spiritele poporului său. Calea e lunga 
şi dacă nu porneşte acuma, cu greu îi va ajunge. Eu sper că va 
întâlni pe câţiva din acei care au flămânzit, chinuit şi omorât pe 
fiul Marelui Spirit. 

— Eu vă înţeleg, răspunse misionarul. De când am păşit pe 
acest pământ păgân, viaţa mea a fost în continuu expusă 
primejdiilor. E voinţa lui Dumnezeii ca să mor şi înaintea hotărârii 
sale mă închin. Acordaţi-mi câteva minute ca să-mi îndrept ruga 
către Tatăl ceresc. 

El se descoperi şi se rugă cu voce tare, care la început 
tremura; treptat însă deveni mai sigură şi curând răsună limpede 
ca şi cum ar fi pronunţat o predică de pe amvon. El imploră 
iertarea pentru sine. Şi recunoscu cât de departe este el de acea 
sfinţenie care singură îl face pe om vrednic de a se înfăţişa 
înaintea lui Dumnezeu. Apoi ceru Domnului iertare pentru 
duşmanii săi. _ 

Peter înţelese fiecare cuvânt pe care îl pronunţa misionarul. li 
ascultă cum se ruga pentru a implora mila pentru Pieile Roşii, 
ascultă cum cuprinse şi numele său în rugăciune şi rămase 
cufundat în gânduri. Niciodată încă nu resimţise astfel de emoție 
Trecutul îi apăru ca un vis urât, pe când viitorul i se arătă într-o 
lumină mai clară cu toate că părea întunecat de nori. 

El vedea un exemplu viu al acelui spirit Dumnezeiesc al 
dragostei şi sacrificiului de sine. El ascultă tăcut cuvintele 
misionarului care îi păreau atât de măreţe şi misterioase. 

Prizonierul căzu în genunchi înaintea lui iar cuvintele 
rugăciunii sale se ridicau fierbinte către cer. 

De îndată ce misionarul tăcu, Wa-Wa-Nosh plecă fruntea şi se 
îndepărtă. El se simţea neputincios; prestigiul său nu putea să 
salveze pe cel condamnat şi priveliştea care cu câteva zile 
înainte i-ar fi umplut inima de bucurie îi era acum înspăimântare 
şi insuportabilă. 

Cutremurat de groază, el auzi lovitura tomahawkului care 

zdrobi ţeasta victimei Pentru prima dată îl cuprinse, la auzul 
acestui grozav zgomot, o slăbiciune. Ce era aproape de leşin 
Sălbaticii săpară o groapă pentru mort chiar pe locul unde 
căzuse. 

Capitolul X - CAPORALUL 


În timp ce misionarul era dus la moarte, caporalul trebuia să 
rămână lângă copacul unde fusese aşezat. El presimţea soarta 
ce i se pregătea cuviosului său prieten. Când călăii se înapoiară, 
el căută să descopere scalpul - dovada sângeroasa a izbânzii. 

— Şi se miră că nu o vedea. Indienii, credincioşii cuvântului 
dat, nu îl chinuiseră pe misionar şi îi îngropară fără să-i ia 
scalpul. 

Dar ei simţiră mirosul sângelui; întărâtarea lor crescu. 
Căpeteniile priveau mai întunecat; tinerele căpetenii manifestau 
nerăbdare. Flint cunoştea semnificaţia acestor semne. 

Cu greu s-ar fi putut găsi doi oameni mai deosebiți decât 
misionarul şi caporalul. Primul muri ca un umil urmaş al 
Dumnezeiescului său stăpân, binecuvântând chiar înaintea morţii 
pe călăii săi. Caporalul nu se gândea decât la răzbunare. Ştia că 
nu poate să fugă şi vroia să moară ca un adevărat luptător, 
înconjurat de duşmani doborâţi. 

Se scursese o jumătate de oră de la moartea misionarului. 
Indienii ţinură în acest timp o consfătuire în care se discuta 
chestiunea dacă să se trimită un număr de războinici la cabană 
ca să aducă şi pe ceilalţi albi spre a fi omorâţi, Peter nu îndrăzni 
să se opună acestei propuneri; îl convinse însă pe Pană de Corb 
să se împotrivească şi acest Pottawatomi avu destulă influenţă 
pentru a-şi impune părerea. Se hotărâse deci să fie chinuit mai 
întâi caporalul şi apoi să pună mâna pe ceilalţi albi. 

Nevăstuica primi din nou însărcinarea de a comunica 
prizonierului sentinţa. 

— Frate, începu el, luând poziţie în faţa caporalului, deschide 
urechile tale ca să poţi auzi. Mai bine vocea duşmanului tău. Tu 
eşti un alb şi noi suntem indieni. Tu doreşti să ne răpeşti 
pământurile noastre, iar noi voim să le păstrăm pentru noi. 
Aşadar, unul din noi trebuie să iasă din cale. De aceea voim să-ți 
luăm scalpul şi sper că eşti gata să ni-l laşi. 

Caporalul nu înţelegea prea bine limba indiană dar acum 
pricepu tot ce i se spunea. Primejdia îi ascuţi simţurile şi 

94 


Nevăstuica vorbea aşa de încet şi măsurat că el nu pierdea nici o 
silabă. 

Se aşteptase la aceasta şi nu trăda nici o emoție.. Dar ştia el, 
că sălbaticii s-ar fi bucurat de slăbiciunea lui, pe când astfel, 
găsindu-se în faţa unui om curajos, i-ar fi acordat încă oarecare 
stimă. 

— Nemernicilor, izbucni el, m-aţi înconjurat şi m-aţi luat 
prizonier. Trei sute dintre voi contra mea singur, nu e o victorie 
prea strălucită. Să fi avut numai jumătate din compania mea cu 
mine, semeţia voastră ar fi fost iute potolită. Acum puteţi face cu 
mine ce voiţi. Nu vă cer îndurare. 

Când aceste cuvinte fură traduse în limbă lIndiană, ele 
provocară admiraţia generală. 

Un om care priveşte atât de liniştit moartea, apărea în ochii 
sălbaticilor ca un erou. 

— Frate, continuă Nevăstuica, cu un aer umil şi pe un ton 
blajin, ca şi cum ar fi vrut să aducă o mângâiere prizonierului. 
Noi nu suntem decât nişte indieni săraci şi neştiutori şi nu ne 
putem purta cu un alb decât după obiceiul indian Noi nu l-am 
chinuit pe vrăjitor; el ştia prea multe şi ar fi râs poate da 
stângăcia noastră. La tine nu ne temem de asta şi înţelegem să 
te chinuim în aşa fel ca să-ţi dăm prilejul să-ţi arăţi toată bărbăţia 
ta. O facem aceasta pentru cinstea noastră şi în special pentru a 
ta. Căci este o cinste pentru noi de a avea un prizonier cum pari 
a fi tu. Să începem dar chinul va dara mult şi vrăjitorul nu trebuie 
să ţi-o ia mult înainte pe calea viitoarelor câmpuri de vânătoare. 

In dorinţa de a chinui pe prizonier, Nevăstuica se apropie cât 
mai mult de dânsul. Caporalul se uită drept în ochii lui de parcă 
ar fi vrut să-l vrăjească. Profitând de un moment favorabil, el sări 
în sus, îi smulse de la brâu tomahawkul şi cu o teribilă lovitură, îl 
trânti mort la pământ. Apoi se năpusti înainte asupra celorlalţi 
împărțind lovituri în dreapta şi în stinsa, rănind încă vreo opt 
războinici, înainte de a fi putut fi prins şi legat. In acest timp, 
Peter se îndepărtă neobservat. 

Exclamaţii de admiraţie urmară după această dovadă de mare 
vitejie. Cadavrul Nevăstuicii fu îngropat, pe când răniții fură 
bandajaţi. Caporalul era întins pe pământ, sleit, de puteri în 
mijlocul indienilor, îl legară atât de strâns că nu mai era în stare 
să mişte nici mânile, nici picioarele. Din nou se reuniră la o 

consfătuire cele mai de seama căpetenii, Nevăstuica avusese 
prea puţini prieteni De aceea nu-l regretă nimeni; unii se bucurau 
chiar de moartea lui, dar demnitatea învingătorilor cerea 
răzbunare Prizonierul fu deci condamnat să fie chinuit la stâlpul 
de tortură pentru ca ei să poată vedea dacă bărbăţia lui va 
îndura acest chin fără tânguiri. 

Nici un mijloc de a provoca duşmanului cele mai grozave 
dureri nu fu uitat De fiecare dată căutau alte metode, cu 
adevărat drăceşti. Călăii făceau totul ca să mărească torturile. 

Caporalul făcea eforturi grozave ca să dovedească puterea lui 
sufletească, să nu lase să-i scape nici un vaiet şi astfel să întărte 
prin disprețul său pe chinuitori. 

Chinul la care fu supus acum caporalul era foarte iubit de 
indieni. Trunchiuri tinere fură curățate de crengi, apoi curbate şi 
reunite, iar victima, legată între ele cu braţele şi picioarele 
desfăcute; apoi, se dădea drumul acestor trunchiuri, chinuitul era 
tras de ele şi se pomeni în aer cu membrele rupte între 
trunchiurile revenite la poziţia lor naturală, pentru ca în această 
poziţie chinuitoare să-şi aştepte moartea. 

— Frate, spuse Cracă de Stejar, apropiindu-se de caporal, tu 
eşti un războinic curajos şi ceea ce ai făcut, ai făcut bine. Numai 
o inimă curajoasă putea să procedeze astfel Curajul tău ne dă 
prilej să te chinuim într-un fel cu totul deosebit şi onorabil. Noi 
am hotărât să te întindem între doi arbuşti, iată-i acolo. Ei vor fi 
ţinuţi îndoiţi şi când mâinile le vor da drumul, ei se vor îndrepta 
din nou Atunci braţele tale vor trebui să le ţină reunite. Asta nu 
va fi uşor şi sperăm că cu toată puterea ta, te vom găsi totuşi 
prea slab. Noi însă nu te vom dispreţui pentru asta căci un om nu 
e o piatră. Şi atunci încă te vom considera un erou. 

O sudoare rece îl năpădi pe caporal privind pomii pe care 
tineri războinici îi despuiau de crăcile lor. In disperarea lui, 
recurse la un mijloc de salvare de care auzise foarte adesea. El 
voia să întărite pe sălbatici prin insulte, ca aceştia să se 
hotărască să-l omoare pe loc. In acest mod, el spera să scape de 
aceste chinuri grozave căci nu mai exista nici o posibilitate de 
salvare. 

— Voi vă numiţi căpetenii şi războinici? strigă el. Eu vă 
numesc popor de muieri. Nici un bărbat nu e printre voi. Mai 
repede v-aţi putea numi câini. Voi indienii sunteţi o şleahtă de 

ticăloşi. Albii au venit în această ţară în mici ambarcaţiuni, ei nu 
erau decât o mână de oameni, pe când voi aţi fost numeroşi ca 
lupii pădurilor. Jur împrejur nu se auzea decât chelălăitul vostru. 
Ce făcu mâna de oameni albi? V-au gonit şi v-au alungat din 
câmpurile voastre de vânătoare. Din voi toţi nici unul nu s-a 
apropiat de coastele mării afară numai de aceia care, ea 
precupeţi, vindeau mărfuri sau coşuri şi apoi se strecurau vicleni 
ca lupul pe lângă oi. Voi aţi uitat gustul stridiilor. Părinţii voştri au 
avut atâtea că nu puteau să le maniace. Astăzi le mănâncă albii. 
Când un indian cerşeşte o stridie î se azvârle carapacea şi-l 
numesc câine. Credeţi voi că şefii noştri v-ar lega de doi pomi? 
Nu. V-ar lega de crăcile stejarilor ea să vă mănânce ciorile. Dar 
voi sunteţi fiinţe mizerabile. Vă scuip şi vă numesc popor de 
muieri. Albii au făcut femei din voi. V-au smuls inimile în locul 
cărora au pus o inimă de câine. 

Caporalul rămase fără respiraţie. Aceste insulte însă nu 
întărâtară prea mult pe indieni. Deşi mârâiau plini de mânie, nu 
se puteau totuşi opri de a admira curajul acestui alb, Flint trebui 
să recunoască, spre dezamăgirea sa, că nici unul nu era atât de 
întărâtat încât să renunţe la chinuri. 

— Frate, grăi Cracă de Stejar ridicându-se din nou, ai o inimă 
vitează. Dacă inima noastră e de câine, a ta e de piatră. Ceea ce 
ai spus tu e adevărat. Puţine Feţe Palide au venit în această ţară 
şi goniră pe părinţii noştri. Noi ne ruşinăm de aceasta şi de aceea 
nu mai voim să lăsăm Feţele Palide să ne mai gonească, ci să le 
luăm scalpurile. Noi am putea să te omorâm imediat şi să-ţi luăm 
scalpul, dar unul războinic viteaz i se cuvine chinuirea şi noi îţi 
datorăm aceasta. 

— Câinii pot numai lătra, replică Flint. Indienii nu sunt mai 
buni decât javrele lor, ei pot să latre, dar nu să muşte. Pretindeţi 
că aici se află căpetenii vestite? Eu nu văd decât pisici, lupi, 
hiene şi nevăstuici. Astfel de animale trebuie omorâte. Un om 
viteaz nu are decât să ducă arma la umăr şi au şi fugit. Eu am 
trăit mulţi ani printre indieni şi i-am lichidat totdeauna fără 
arbuşti tineri. Totdeauna nu le-am văzut decât spatele, iar dacă 
am văzut vreo faţă, aceea a fost a unei femei ce se ruga pentru 
viaţa ei. 

Din nou tăcu, reţinându-şi respiraţia. Cuvintele lui produseră 
efectul aşteptat căci  scrâşnind din dinți, ei  apucară 

tomahawkurile şi o săgeată şuieră pe lângă capul caporalului. 
Căpeteniile bătrâne socotiră deci că ar fi timpul să pună capăt 
acestei scene. 

Caporalul fu dus şi aşezat între cei doi pomi tineri. Braţele şi 
încheieturile mâinilor fură legate de vârfuri. Tăcuţi, sălbaticii 
îndepliniră lucrul şi caporalul tăcea şi el. Cu toate că sudoarea 
rece îi năpădi din nou, el păstra aparenţa unei linişti eroice. Când 
totul fu gata, nici unul din aceşti sălbatici nu putea să fie mândru 
că a auzit vreo tânguire. Caporalul nu se temea de moarte, dar îi 
era groază de chinuri. El ştia că va fi expus ore întregi acestui 
chin înainte de a-şi da sufletul. 

Toată viaţa lui îi trecu pe dinaintea ochilor El îşi vedea 
copilăria şi-şi amintea de timpuri când, copil fiind, învățase Noul 
Testament şi moartea lui lisus pe cruce; inima lui chinuită căuta 
o mângâiere. Sufletul lui tindea să se surprindă de păcătoşenia 
îndelungatei sale vieţi de soldat şi el se simţi mândru la gândul 
că va putea muri de o moarte asemănătoare aceleia a 
Mântuitorului. 

— Războinic al Albilor, îl auzi el pe Cracă de Stejar, vei ajunge 
într-o situaţie în care omul viteaz are nevoie de tot curajul său 
Dacă rămâi statornic, noi te vom cinsti, dacă devii slab şi strigi, 
tinerii noştri vor râde şi-şi vor bate joc de tine. Aşa sunt indienii. 
Ei stimează pe viteji, ei dispreţuiesc pe laşi. 

Labă de Urs făcu un semn cu mâna. Un războinic ridică toporul 
pentru a tăia legăturile cu care erau prinse vârfurile pomilor, 
când deodată răsună o împuşcătură. Un fum uşor se ridică dintr- 
un desiş din apropierea locului de unde vânătorul de albine, 
urmărise adunarea indienilor. In acelaşi timp căzu şi toporul, 
legăturile se desfăcură, iar arbuştii îndepărtându-se păreau că 
rup încheieturile braţelor victimei. Indienii ciuliră urechile pentru 
a asculta strigătul caporalului, priviră în sus pentru urmări 
zvârcolirile chinuitului, dar nimic nu se întâmplă. Corpul atârna 
fără viaţă între cei doi arbuşti cu capul căzut pe piept. Din frunte 
însă se prelingea o şuviţă de sânge. 

Prin această împuşcătură de prietenie, caporalul fu cruțat de 
chinurile ce-i fuseseră pregătite. Indienii se vedeau înşelaţi în 
aşteptările lor. Ei bănuiră că unul din indienii răniţi de Flint 
hotărâse ca în modul acesta să-şi răcorească setea de răzbunare 
şi cu aceasta chestiunea era lichidata pentru ei. Se înşelau însă 


98 


în presupunerile lor. Împuşcătura mântuitoare venise de la Aripă 
de Porumbel care, imediat după aceasta, se strecură prin desiş şi 
dispăru. Nimeni nu-l observase. 

Când indienii se văzură înşelaţi în aşteptările lor de a vedea o 
Faţă Palidă chinuindu-se, ei se sfătuiră ce să facă. Il căutară pe 
Wa-Wa-Nosh, dar nu-l găsiră. Cracă de Stejar era convins că se 
dusese la cabană ca să ia şi scalpurile celorlalţi albi. De aceea ei 
socotiră nimerit să-l urmeze fără şovăială şi să-i surprindă pe 
albi. 

Ei lăsară cadavrul caporalului să atârne între pomi şi porniră în 
grabă. Ei se năpustiră fără nici o ordine înainte. Fiecare 
căpetenie îşi conducea ceata pe drumul pe care îl credea bun. 
Toţi însă se îndreptau în aceeaşi direcţie într-o clipă poiana 
rămase goală. 

După o jumătate de oră, se apropiaseră de cabană până lao 
bătaie de puşcă. Ei încercau să înspăimânte pe cei dinăuntru prin 
urlete înfricoşătoare. Nimeni însă nu se arătă. Se părea că albii 
se adăpostiseră în dosul uşilor şi ferestrelor, gata de apărare. 
Nici Wa-Wa-Nosh nu era de văzut. Il luaseră albii prizonier sau o 
apucase pe alt drum? 

Labă de Urs convocă cele mai de seamă căpetenii şi se 
sfătuiră ce aveau de făcut. Într-un singur glas hotărâră cu toţii să 
dea foc cabanei. 

Indienii îndrăznesc foarte rar, chiar când sunt în număr mare, 
să dea un atac deschis, atâta timp cât au posibilitatea să-şi 
ajungă scopul pe o cale lipsită de primejdii. Ascunzându-se în 
dosul copacilor, ei se apropiară de cabană şi ajunseră în cele din 
urmă la hambarul ce le servea albilor de bucătărie. Aici găsiră 
foc, căci numai cu puţin timp înainte fusese pregătita masa. In 
curând începură să cadă pe acoperişul cabanei săgeți aprinse. În 
câteva minute tot acoperişul era în flăcări. 

Jur împrejur răsunau urlete de bucurie. Din casă se auzea 
chelălăitul unui câine. Dar nimerii nu se arăta încă. Foarte curând 
acoperişul se prăbuşi şi din resturile fumegânde sări în curte un 
câine cu blană arzând, care începu să alerge încolo şi încoace 
urlând. Un glonte puse capăt chinurilor. 

Labă de Urs făcu un semn şi toţi se aruncară la asalt. Nu 
răsună nici o împuşcătură. Fără să întâlnească pe cineva, ei 
pătrunseră în interiorul palisadelor, dărâmară uşa cabanei şi 

priviră în încăperea plină de foc şi fum. 

Nu găsiră nici o urma a albilor. Atunci abia îşi dădură seama 
că Bourdon şi tovarăşii săi simţiseră la timp pericolul şi 
zburaseră. 

Capitolul XI - MARGARET 


În sufletul lui Peter se produsese o schimbare extraordinară, 
când ajunsese pentru prima dată la gurile Kalamazului, cu cei doi 
oameni care-i căzuseră jertfă, îl stăpânea cu totul ideea de a 
distruge întreaga rasă albă. Când o zărise pe Margaret însă, îi 
veni în minte că ar putea face o excepţie. La început se gândi s-o 
ia în wigwamul lui ca fiică adoptivă, Când însă observă simpatia 
ce o avea Margaret pentru Bourdon, se dădu o luptă în sufletul 
lui. Să-l salveze şi pe acesta sau să rămâie credincios planului de 
la început? El vedea cu câtă duioşia se legase faţă de Bourdon şi 
deodată, printre groaznicele sale gânduri, îşi făcu loc ceva ce 
aducea a sentiment omenesc. 

Dar înţelegerea misterioasa între Zum-Zum şi albine avu o mai 
mare influenţă asupra hotărârii sale de a cruța pe vrăjitor decât 
ataşamentul său pentru Margaret. Deoarece el se hrănea cu 
speranţa de a salva prin aceasta pe Margaret, el insistase ca să 
se căsătorească cu vânătorul de albine. Toţi indienii nutreau un 
fel de teamă superstiţioasă faţă de vrăjitori şi nu îndrăzneau să 
facă vreun rău acestora. 

Wa-Wa-Nosh avea de aceea speranţa că vrăjitorului şi soţiei 
sale i se va lăsa drumul liber. Această speranţă fusese însă 
zădărnicită de viclenia Nevăstuicii. 

Într-o asemenea dispoziţie se găsea Peter când se duse 
ultima, oară la consiliul indienilor şi îl urmărea atitudinea. 
Ciudată a misionarului. De sute de ori auzise el războinicii 
adresând injurii şi expunând la înjosiri pe duşmanii lor. Aici însă, 
pentru prima oară, i se înfăţişă un om care până la ultima suflare 
implora binecuvântarea lui Dumnezeu asupra acelora care-l 
chinuiau. 

Cuvintele, principiile, rugăciunile şi mai presus de toate 
exemplul viu al misionarului, produseseră în sufletul său o 
completă schimbare. 

Astfel de idei îl frământau pe Wa-Wa-Nosh când se grăbea. 
Spre cabană, după ce soarta misionarului fusese pecetluită. Era 
hotărât să salveze pe toţi albii care se aflau la cabană şi acum nu 

mai erau excluşi nici Gershom, nici Dorothea. 

Cu toate că mergea foarte repede, gândurile îl depăşeau şi 
avea mereu în faţa ochilor imaginea misionarului. 

Cei patru oameni din castelul de miere nu se mai simţiseră de 
multă vreme atât de fericiţi, ca în aceste clipe. Dorothea 
împărtăşea bucuria tinerei soţii şi dragostea de frate a lui 
Gershom se manifesta în chip foarte afectuos. Pentru moment 
erau uitate toate grijile de care fuseseră copleșiți în ultimele zile. 
Totul în jurul lor respira pace, cerul deasupra lor era de un 
albastru nepătat, pădurea înverzită răspândea farmecul ei 
natural şi, îmbătaţi de atâta frumseţe, se simțeau liberaţi de 
orice grijă. In acest moment, apăru Peter, gâfâind din cauza 
goanei. O rază de bucurie lumină faţa sa întunecată, când zări pe 
Bourdon şi Margaret ce stăteau plini de fericire şi dragoste în 
umbra stejarilor. 

— Nu trebuie să stai cu braţele încrucişate, Bourdon, spuse el. 
Sculaţi-vă, adunaţi lucrurile voastre şi încărcaţi-le în bărci, căci 
trebuie; să plecăm de aici. 

— Ce s-a întâmplat, Peter? întrebă Ben îngrijorat. Vii ca un sol 
ce aduce veşti rele. 

— Să plecăm, vă spun nu mai e timp de pălăvrăgeală, 
încărcaţi în barcă şi vâsliţi cât se poate de repede. 

Inţelesul acestor cuvinte era limpede. Graba lui spunea totul. 
Vânătorul de albine pricepu că ar fi inutil să-l asalteze cu 
întrebări. Îl chemă pe Gershom. 

— Căpetenia ne îndemnă la plecare, spuse el şi făcu toate 
sforţările pentru a nu-şi trăda neliniştea, ca să nu sperie femeile. 
E cel mai bun lucru acum, să urmăm sfaturile lui. Chiar Aripă de 
Porumbel m-a făcut să înţeleg că ne ameninţă un pericol. Să nu 
pierdem, deci, timpul, ci să pregătim bărcile de plecare, aşa cum 
o doreşte căpetenia. 

Toţi se apucară de lucru. Da mai multe zile se aflau alimentele 
în bărci, căci Bourdon era pregătit totdeauna pentru o plecare 
grăbită. Nu rămâneau de încărcat decât celelalte obiecte 
indispensabile. Timp de o jumătate de oră, vânătorul de albine si 
Gershom lucrară cu râvnă. Nici in cuvânt nu fu pronunţat, nici o 
clipă pierdută. Chiar Peter luă parte la această muncă şi 
deoarece nici un indian nu face în mod normal o astfel de muncă, 
acest fapt era semnul cel mai bun de gravitatea primejdiei. 

Era vorba acum să se ia o hotărâre asupra sorții castelului de 
miere, Peter îi sfătui să încuie poarta şi să închidă câinele 
înăuntru. Acestei măsuri inteligente, îi datorau faptul că, fără 
îndoială, castelul nu căzu aşa de repede în mâinile duşmanilor şi 
în timpul pe care sălbaticii îl pierdură cu pregătirea atacului 
înlesni ca fugarii să câştige un avans preţios. 

Pregătirile erau tocmai terminate când apăru. Aripă de 
Porumbel şi aduse ştirea că toată ceata de indieni se pusese în 
mişcare în direcţia cabanei şi ar putea să ajungă aici în zece 
minute. Bourdon o luă în braţe pe Margaret şi o aşeză în barcă. 
Gershom de asemenea o aşeză pe Dorothea, pa când Peter intră 
şi el în barca în care adusese pe misionar şi pe caporal. Aripă de 
Porumbel rămase în urmă ca iscoadă. 

Bourdon pierdu aproape tot curajul, când auzi cât de aproape 
de ei se afla duşmanul. O fugă îi păru imposibilă şi regretă 
aproape că a părăsit palisadele. Curentul, fluviului era foarte slab 
pe distanţă de o milă; apoi venea un loc unde bărcile trebuiau 
descărcate şi transportate pe o distanţă destul de mare, ceea ce 
conduse la o întârziere de aproape o oră. Ei o porniră în contra 
curentului şi se îndreptară către o pădurice, bine cunoscută lui 
Wa-Wa-Nosh. In acest timp, indienii înconjuraseră cabana şi se 
pregăteau de asalt. Daca ar fi fost mai puţin preocupaţi de acest 
lucru, poate că ar fi zărit vreuna din bărci căci în acel loc 
vegetaţia de pe mal era mai rară. Când ajunseră la locul indicat, 
Peter răsuflă mai uşurat. El îi adăposti pe toţi într-o ascunzătoare 
pe care o pregătise din vreme, apoi se adresă lui Bourdon. 

— Voi rămâneţi aici. Eu mă înapoiez să vorbesc cu căpeteniile. 
Mă întorc îndată, dar aveţi grijă să nu vă îndepărtați în vremea 
aceasta. 

— O clipă, Peter, strigă Bourdon; dacă vezi cumva pe caporal 
spune-le unde suntem ca să ştie unde pot să ne găsească. 

Privirea lui Peter se întunecă. El privea trist înaintea sa. 
Trecură câteva clipe înainte de a răspunde, apoi glăsui cu o voce 
tremurătoare, ca un om apăsat de remuşcări: 

— N-o să-i mai vedeţi niciodată; amândoi sunt morţi. 

— Morți? strigară toţi. 

— Da! Indienii i-au omorât. Ei vor să vă omoare şi pe voi. De 
aceea v-am sfătuit să fugiţi. Eu i-am văzut murind pe vrăjitorul 
alb. Ce gândiţi despre asta? Cu limbă de moarte se ruga Marelui 

Spirit pentru binele indienilor. 

— Asta o cred, zise Bourdon. A fost un om brav. Tradițiile 
creştine ne învaţă asta dar sunt puţini aceia care o fac. Pastorul 
Amin era unul dintre aceia. 

— E adevărat, Peter, adeveri şi Margaret: asta e scris în 
învăţăturile noastre. Aşa stă scris în Biblia noastră. 

— Ai tu cartea? întrebă Peter. Te-am văzut adesea citind în ca. 
O ai aici? 

— Bineînţeles că o am. Cum aş fi putut s-o uit? Dorothea are 
una şi eu una. Citim zilnic şi sperăm că fratele meu şi Bourdon să 
ne imite în curând. 

— Trebuie să-mi citeşti şi mie din ea, Ghiocelule, zise el. Peter 
apucă mâna Margaretei, îi mulţumi şi se pregăti de plecare. 
Inainte de a pleca însă le povesti amănunţit cum murise pastorul 
Amin şi caporalul. Sfârşitul celui de ai doilea îl ştia de la Aripă de 
Porumbel. 

— Sper că ne putem bizui pe prietenia ta, Peter, spuse Ben 
înainte de a se despărţi de Wa-Wa-Nosh. Mă tem că mai înainte 
ai fost duşmanul nostru. 

— Zum-Zum, răspunse Peter serios, ascultă-mă. Există spirite 
bune şi spirite rele. Tradițiile noastre ne-o spun şi inimile noastre 
de asemenea. Douăzeci de ani de-a rândul mi-a şoptit un spirit 
rău la ureche. Am ascultat şi am făcut tot ce mi-a poruncit. Am 
crezut ce îmi spunea. Omoară-ţi duşmanii, mă sfătuia ei, ia 
scalpul tuturor Feţelor Palide, nu lăsa să scape nici o femeie, nici 
un copil. Asta trebuie să facă un indian! Douăzeci de ani am 
ascultat vorbele acestui spirit rău şi mă bucuram la gândul că nu 
o să mai existe Feţe Palide. Insă spiritul bun s-a făcut în cele din 
urmă auzit. Şoapta lui era atât de înceată încât urechea mea nu 
a auzit-o la început. Acum îl aud. Când a vorbit cel mai tare, a 
împrumutat vocea misionarului. Asta s-a întâmplat în ceasul 
când a trebuit să moară predicatorul. Când ne apropiem de 
moarte, vocile noastre devin clare şi puternice. Chiar ochii văd 
mai bine ce am lăsat în urmă şi ce e înaintea noastră. Ceea cea 
spus misionarul mi-a rămas în ureche de parcă ar fi spus-o 
spiritul cel bun însuşi. Eu cred aceasta. Ghiocelul mi-a citit din 
cartea sfântă a poporului vostru şi văd că într-adevăr e aşa. 
Parcă aş fi un copil. Imi vine să mă aşez în wigwamul meu şi să 
plâng. Tu eşti o Faţă Palidă, eu un indian. Tu eşti puternic, eu 

sunt slab. De ce? Fiul Marelui Spirit a vorbit poporului vostru şi 
celui al meu. Înţeleg acum de ce Feţele Palide se împrăştie în 
lume şi iau câmpurile de vânătoare ale altor popoare. Le-a fost 
poruncit să vie încoace să împărtăşească neştiutorilor indieni 
lumina celor cunoscute de dânşii. Sper că poporul meu va şti să 
audă. Ceea ce a spus fiul Marelui Spirit trebuie să fie adevărat - 
nu poate să vină nimic nedrept de la dânsul. Inainte era o 
deosebită plăcere pentru mine să iau scalpul inamicilor. Inainte 
nu puteam gândi altfel. Fiul Marelui Spirit m-a învăţat acum să 
gândesc altfel. Am trăit în nori. Sufletul pastorului muribund i-a 
împrăştiat. Aud şi acum binecuvântarea lui, deşi voiam să-i iau 
scalpul. Atunci sa deschis urechea mea şi am înţeles că vorbea 
spiritul bun. Urechea care ascultase douăzeci de ani spiritul rău 
se închise i deveni surdă. Nu-l mai aud şi nici nu vreau să-l mai 
aud. Imi face bucurie acum să privesc înainte; mă îngrozesc 
privind înapoi. Nu mai sunt acela dinainte. Sentimentele mele nu 
mai sunt aceleaşi. Un scalp este acum în ochii mei ceva groaznic; 
nu mai vreau să văd vreodată vreunul.. Eu îi iubesc acum pe 
Yankei. Aş dori să le fiu de folos. Mai presus de toate însă iubesc 
spiritul cel bun. 

După ce Peter făcu această spovedanie, el strânse prieteneşte 
mâna vânătorului de albine şi-şi luă rămas bun de la el. El nu 
urmă calea pa care veniseră încoace, ci alese calea fluviului căci 
ştia că apa nu lasă nici o urmă. Nici nu se îndreptă spre drumul 
care ducea la cabana ce ardea acum şi se îndepărtă în josul apei 
până ce ajunse la un loc peste drum de ea unde i se păru indicat 
să acosteze. Aici se descotorosi de îmbrăcămintea uşoară şi făcu 
din ea o legătură pe care ţinând-o pe cap deasupra apei trecu 
fluviul înot. Ajuns pe malul opus, el se îmbrăcă din nou şi trecu 
prin luminişurile pădurii. Armele le lăsase în barcă deoarece îi 
fusese teamă că într-un moment dat ar fi fost pornit să se 
răzbune contra foştilor săi tovarăşi şi în ochii lui, Labă de Urs şi 
Cracă de Stejar nu-i mai erau prieteni. 

li fu uşor să se amestece cu tovarăşii săi dinainte fără să se fi 
observat de unde venea. Când ceata pătrunse prin poarta micii 
cetăţui şi se repezi la cabana în flăcări, se făcu şi el observat. 
Rămase totuşi mai la o parte deoarece nu voia în nici un fel să ia 
parte la dărâmarea casei. 

Când indienii constatară că nu se află nimeni în cabană, Labă 

de Urs se apropie de Wa-Wa-Nosh. 

— Albii au fugit, spuse el. Noi am căutat oasele lor în cenuşă, 
dar n-am găsit nici o urma. Vrăjitorul le-a spus desigur că noi 
urmărim să le luăm scalpele şi au fugit înainte de venirea 
noastră. 

— A fost vreunul din tinerii mei fraţi la râu să vadă ce s-a 
întâmplat cu bărcile? Întrebă liniştit Peter. Dacă într-adevăr au 
dispărut, atunci s-au îndreptat spre lac. 

Imediat, începură să se facă cercetări şi toţi se puseră în 
urmărirea fugarilor. Deoarece Kalamazu prezintă numeroase 
cotituri, nimeni nu se mai îndoi că vor reuşi să-i ajungă pe albi. 
Pentru aceasta indienii se împărţiră în mai multe grupe şi porniră 
hotărâți la drum pe urma fugarilor. Bărcile ce aparţineau lui Pană 
de Corb şi cetei sale porniră în susul fluviului şi se aflau acum la 
o milă depărtare de ascunzătoarea fugarilor. 

O parte a cetei o lăsă pe un mal, iar cealaltă trecu pe malul 
opus. Ei intenționau să înainteze pe ambele maluri în apropierea 
țărmului şi să avanseze cât mai departe spre îmbucătura râului. 
Alte grupe primiră ordinul să cerceteze regiunea apropiată. Labă 
de Urs, Cracă de Stejar, Pană de Corb şi încă alte căpetenii 
rămaseră în urmă cu o importantă ceată pentru a cerceta 
luminişurile pădurii după urmele de picioare, căci era posibil ca 
albii să fi dat drumul bărcilor în josul fluviului pentru a induce în 
eroare pe urmăritori şi apoi să se strecoare nestingheriţi prin 
pădure. 

Castelul de miere era înconjurat din toate părţile de o 
splendidă pajişte. Faptul în sine determinase pe Bourdon să 
aleagă acest loc pentru clădirea locuinţei sale, căci abundența de 
flori atrăgea albinele. Era deci pentru sălbatici foarte uşor, 
înaintând până la o distanţă destul de mare, să se convingă că 
fuga se înfăptuise pe apă. Le-ar fi fost imposibil albilor ca în 
graba fugii să facă a dispărea urmele de picioare în iarbă. Când 
Peter văzu că mai mulţi dintre sălbatici se îndreptară şi către est 
în urmărirea lor, fu cuprins de nelinişte, căci în această direcţie 
ar fi putut cădea în spatele protejaţilor lui. Nu-i era îngăduit însă, 
pentru a nu se trăda, să-i reţină din această direcţie şi de aceea 
lăsă oamenii să înainteze în voie fără să le spună un cuvânt. 

Labă de Urs chemă la o consfătuire căpeteniile rămase. 

— Ce zice fratele meu, cel fără trib? se adresă el lui Peter ca şi 

cum ar fi fost convins că va auzi de la el sfatul cel mai bun. Din 
şase albi am prins numai doi şi din aceştia, unul | am îngropat cu 
scalpul. 

— Trebuie să-i prindem şi pe ceilalţi, spuse Peter plictisit. Dacă 
îi prindem nu ne va fi greu să le luăm scalpul. Bărcile au 
dispărut, vânătorul de albine şi tovarăşii săi au luat deci calea 
apei. În josul râului îi putem găsi pe toţi. 

Majoritatea căpeteniilor fură de aceeaşi părere; totuşi hotărâră 
să trimită o ceată pe uscat şi către est, în direcţia Detroit. 
Sălbaticii erau atât de numeroşi şi albii atât de puţini că o 
împărţire a forţelor nu îi neliniştea. 

Toţi nutreau speranţa că fugarii vor fi prinşi şi Labă de Urs găsi 
că e mai bine să plece cât mai repede. 

— Când a văzut fratele meu ultima oară Feţele Palide? întrebă 
Pană de Corb. Vânătorul de albine cunoaşte bine fluviul şi poate 
să fi plecat încă de ieri după ce a părăsit poiana. 

Această nouă părere era aproape verosimilă. Toţi ochii sa 
îndreptară îndată către Peter care îşi dădu seama că această 
nouă parare ar putea folosi fugarilor. De aceea el se hotărî să 
întărească această presupunere. Nu-i era totuşi uşor să dea un 
răspuns în doi peri, căci trebuia să fie atent, să nu se pună el 
însuşi într-o lumină nefavorabilă. 

— Fratele meu are dreptate, încuviinţă el. Feţele Palide au 
avut timp să coboare fluviul şi să câştige un mic avans. După 
cum ştiu şi fraţii mei, eu am petrecut noaptea împreună cu dânşii 
în prerie. Chiar azi când am ţinut sfatul la izvor, mai eram cu voi. 

Peter spunea aici adevărul, numai că-l ascundea în anumite 
puncte. Nimeni nu păru că pune la îndoială spusele sale. Toţi 
erau convinşi că Peter e credincios planurilor sale până la 
exaltare. Nimeni, nu avea idee de lumina pe care Marele Spirit o 
aruncase în sufletul său. 

Intre timp, fugarii fură cuprinşi de îngrijorare. Depărtarea între 
cabană şi ascunzătoarea lor era de vreun sfert de milă şi deşi 
erau înconjurați de pădure, urletul sălbaticilor ajunsese la 
urechile lor. Această apropiere era înfricoşătoare prin ea însăşi; 
pe deasupra, Bourdon nu era complet încredinţat de schimbarea 
lui Peter. 

Chiar el nu era pătruns în adâncul inimii de puterea credinţei 
şi de aceea socotea imposibilă o astfel de schimbare în sufletul 

unui om. Desigur gândea că puterea Domnului poate muta 
munţii din loc, dar nu punea mare bază pe influenţa Spiritului 
Sfânt asupra sufletului unui sălbatic. 

Altfel însă gândea Margaret. Inima ei curată, caracterul ei 
deschis, îndepărta orice îndoială în privinţa lui Wa-Wa-Nosh. Ea 
avusese de la început încredere în el şi, încetul cu încetul, acest 
sentiment se schimbase în prietenie. In acelaşi timp însă, nutrea 
oarecare neîncredere faţă de Aripă de Porumbel; nu ştia de ce 
Bourdon ţinea la acesta ca la un prieten credincios şi de 
asemenea nu înţelegea neîncrederea lui faţă de Peter. 

— AŞ dori, Margaret, spuse Bourdon, să nu ne aflăm în puterea 
lui Peter. 

— Mă. Miră să te aud vorbind astfel, răspunse ea. Nu putem să 
ne lăsăm pe mâini mai bune. Dacă ai nutri această rezervă faţă 
de Aripă de Porumbei, aş înţelege. 

— Pentru Aripă de Porumbel răspund eu viaţa mea. 

— Mă bucură că ai atâta încredere în el, căci eu aveam 
oarecare rezervă faţă de el, mai ales de când a luat scalpul 
acelui Pottawatomi. 

— Tu nu ştii, Margaret, că prietenul tău e cunoscut sub numele 
de Peter-Scalperul? 

— O, ştiu. Dar nu cred astfel de zvonuri. 

— Ţi-a vorbit vreodată despre asta? 

— După câte îmi amintesc, nu! Dar nu s-a lăudat niciodată cu 
astfel de fapte, cum a făcut Aripă de Porumbel. incă odată îţi 
spun, Ben, acest Chippeway nu-mi place. 

— In privinţa lui, fii fără grijă; Şi dacă mă gândesc bine în 
privinţa lui Peter, nu văd de eu ne-ar fi adus aici dacă ar avea 
gânduri ascunse împotriva noastră. Totuşi, pentru mine omul 
asta e o enigma. 

— N-avea grijă în privinţa lui. Am tot atâta încredere în el, cât 
în Gershom şi tine. Ai auzit doar ce spunea despre Pastorul Amin 
şi caporal. 

— Dar ai auzit cu câtă linişte a povestii totul, replică Ben. 
Clătinând din cap. Amândoi au fost ucişi mişeleşte şi cred că un 
indian ar putea fi mişcat de aşa ceva. 

— Eu nu pot. Să împărtăşesc gândurile tale sinistre. 
Convingerea mea este că trebuie să-i mulţumim lui Peter că ne-a 
adus aici. 

— Dacă a făcut-o cu bune intenţii, îi sunt şi eu recunoscător, 
numai că nu ştiu ce să cred. Aripă de Porumbel mi-a spus de mai 
multe ori să nu mă încred prea mult în acest indian misterios. 

— Şi mie mi-a pomenit de asta, totuşi am mai multa încredere 
în Peter decât în el. 

— Vieţile noastre sunt în mâinile Domnului, Margaret. Dacă ne 
putem încrede în aceste două Piei Roşii, atunci mai am speranţă. 
Peter ne-a adus în această ascunzătoare şi Chippeway ne-a 
pregătit-o. 

Ambii păşiră pe țărm şi începură să cerceteze terenul 
mlăştinos din împrejurimile ascunzătoarei lor. Tocmai în acest loc 
malul era mai înalt, decât pretutindeni în împrejurime; era, de 
asemenea, nisipos şi, pe întindere destul de mare, terenul părea 
a fi foarte uscat. Brâul mlăştinos forma totuşi o bună apărare în 
direcţia fluviului. Dinspre uscat nu se găsea aproape nici un 
drum. De aceea, Bourdon se simţi bine adăpostit, aşa că din 
crăcile răspândite pe jos, el construi o colibă pentru femei în care 
să-şi petreacă noaptea; căci trebuia să ia în seamă că vor trebui 
să rămână aici aproape trei zile. Trebuia aşteptat atâta până 
când sălbaticii se vor îndepărta destul, căci altfel, ţinând seama 
de marele lor număr, o scăpare nu era de aşteptat. 

Dună aceste cercetări, cumpăniri şi rânduiri, fiecare se simţi 
mai uşurat. Singura primejdie putea să vină din direcţia fluviului.. 
O barcă ce ar fi urcat râul ar fi putut într-adevăr descoperi 
ascunzătoarea. Nu era însă de temut ca vreunul să se 
aventureze în mlaştină şi să se apropie de ascunzătoare pe 
partea cealaltă. 

Margaret nu-l părăsea nici un moment pe Bourdon şi încerca 
cu orice prilej să-l convingă de sinceritatea lui Peter. Increderea 
ei hotărâta avu o influenţă liniştitoare asupra lui, aşa că el se 
îngriji atât cât se putu pentru confortul femeilor. Trei zile şi trei 
nopţi ei nu văzură nici pe Aripă de Porumbel şi nici pe Peter. 
Timpul părea o veşnicie. Neliniştea lor se mări şi nesiguranța le 
crescu, iar dorinţa lor de a afla ceva sigur ameninţa să le sfarme 
inimile. 

Maree le fu de aceea bucuria, când în zorii celei de a patra 
zile. Apăru Chippeway. El venea, pentru a nu lăsa nici o urmă, pe 
calea apei, ţinându-se cât mai aproape de mal. Bourdon alergă 
înaintea lui. 

— Bine ai venit, Aripă de Porumbel, strigă el şi strânse mâna 
prietenului său roşu. Ne temeam că nu o să te mai vedem. Aduci 
veşti bune sau rele? 

— Nu fi ca o muiere, Zum-Zum, răspunse indianul în timp ce-şi 
controla fitilul puştii şi se uită dacă nu i s-a umezit pulberea. Ai 
răbdare, cum şade bine unui bărbat. Am reuşit totuşi să-l capăt. 

— Ce ai căpătat, tinere prieten? Nu văd la tine decât puşca, 
cornul cu pulbere şi sacul cu gloanţe! 

— Am căpătat scalpul Nevăstuicii. N-am făcut bine? Niciodată 
încă n-a adus un tânăr războinic atâtea scalpuri acasă. Am reuşit 
să mai iau trei şi le-am ascuns. Când o să pornim la drum, mă 
duc să le iau. 

— Bine, bine, Chippeway. Greu îţi vine să te laşi de acest 
obicei indian. Ce s-a făcut cu indienii care mi-au incendiat 
cabana şi au omorât pe misionar şi caporal? 

— Mulţi dintre ei sunt încă în apropiere, majoritatea însă au 
coborât fluviul. Câteva căpetenii cred că ai zburat pe aripile 
albinelor. 

Dispreţul ce-i inspira această ignoranță a căpeteniilor se citea 
pe faţa sa. Pentru el, Zum-Zum era un bun prieten, dar 
nicidecum un vrăjitor; el însuşi cunoştea acum atât de mult 
despre vânătoarea de albine, încât procedeul lui îi apărea clar şi 
lămurit. 

— Cu atât mai bine, dacă ei cred aceasta! exclamă Bourdon. 
Totuşi se mai găsesc mulţi în luminişurile pădurii. 

— Dar ce facem acum? În curând vom duce lipsă de alimente. 
Peştii au început să lipsească şi eu am omorât toate veveriţele ce 
se găseau aici. Ştii bine că nu trebuie să fac uz de armă. 

— Aripă de Porumbel a avut grijă de asta, spuse Chippeway; El 
arătă în direcţia fluviului. Văzu că trăsese după dânsul o pluta ce 
o legase de mal. Pe ea se găsea un cerb; acest admirabil vânat 
sosea tocmai la timp. 

După ce puseseră în siguranţă prada bine venită, Aripă de 
Porumbel începu să povestească noutăţile. Raportul său era 
foarte amănunţit şi totul trăda şiretenia acestei iscusite iscoade. 
Din expunerea lui rezultă că cele mai de vază căpetenii o 
porniseră împreună cu un important număr de războinici, în josul 
fluviului, urmând ordinului dat de Labă de Urs. 

O parte din ei s-au îndreptat către celălalt mal. Ei cercetaseră 

în drumul lor fiecare loc unde s-ar fi putut ascunde o barcă. Între 
diversele grupe se găseau în acţiune permanentă curieri, pentru 
a raporta rezultatul cercetărilor. Insuşi Aripă de Porumbel luă 
asupra lui un asemenea rol. leşise ici colo în calea curierilor şi 
fusese destul de priceput ca prin rapoarte inventate să orienteze 
pe căi greşite grupele de indieni. 

In felul acesta, majoritatea sălbaticilor observară, în primele 
doua zile, calea în josul fluviului şi făcură, urmând cotiturile 
râului, aproape 60 mile de drum. 

Aici Aripă de Porumbel îi părăsise şi se îndreptase din nou în 
susul fluviului pentru a se înapoia la prietenii săi. Despre Peter 
nu putea să dea nici o ştire; nu-l văzuse şi nici nu auzise ce se 
făcuse cu el. 

In drumul său, în susul râului, el întâlnise mai mulţi indieni, 
curieri şi iscoade, care erau în căutarea fugarilor şi îi fu foarte 
uşor să-i înşele. Dintre toţi aceştia nici unul nu aparţinea grupei 
lui Pană de Corb şi Chippeway le era străin; pe de altă parte, în 
toate aceste deplasări el ştiuse să le iasă din cale 
Pottawatomilor. Oamenii cu care se întâlni nu-i cunoşteau 
gândurile, acceptau comunicările lui fără nici o îndoială şi 
primeau ordinele pe care el pretindea că are însărcinarea să le 
transmită. 

In felul acesta, Aripă de Porumbel reuşi să îndepărteze de la 
fluviu pe toţi iscoditorii ce i întâlnea, spunându-le că sunt motive 
serioase de a bănui că albii s-a a refugiat în mijlocul pădurilor şi 
Labă de Urs doreşte de aceea să-i urmărească în această 
direcţie. 

Procedând astfel, el abătu din drumul lor un mare număr de 
duşmani; dar cu mulţi care porniseră în căutarea albilor nu 
putuse vorbi şi câţiva se găseau, pe cât ştia el, în susul fluviului, 
în spatele fugarilor. Nu-i fusese posibil să pună pe aceştia pe o 
cale greşită. Numărul indienilor era atât de mare. incât nu era 
greu să se răspândească pe toată regiunea, formând grupuri 
destul de puternice pentru a prinde pe fugari. 

Aripă de Porumbel găsi nimerit ca în aceeaşi noapte să se urce 
în bărci şi s-o pornească în josul râului. La prima vedere această 
acţiune părea foarte riscantă, căci după toate aparențele ar fi 
putut cădea în braţele duşmanilor; totuşi nu exista altă soluţie. 
Drumul de-a curmezişul peninsulei era prea obositor pentru 

femei şi, în acelaşi timp, se temeau că se vor descoperi urmele 
lor. Pe de altă parte, ar fi fost obligaţi să meargă în direcţia Ohio 
şi trebuiau să gândească la faptul că după căderea Detroitului 
războiul s-ar fi putut întinde şi asupra acestei regiuni. 

Bourdon reflectă la tot ce auzise şi deoarece nu se putea încă 
lepăda de o oarecare neîncredere faţă de Peter, el acceptă 
propunerea. În cursul zilei se pregătiră bărcile şi se luară toate 
măsurile pentru a fi gata de plecare odată cu căderea nopţii. Cu 
toate că fiecare simţea la ce pericol se expune, nici unul din ei 
nu regreta că părăsise ascunzătoarea. Şederea inactivă, 
aşteptarea chinuitoare într-o nesiguranţă apăsătoare, deveniseră 
insuportabile. 

Aripă de Porumbel conduse micul grup. El se ţinu pe cât 
posibil aproape de mal; vegetaţia bogată ascundea bărcile lor 
privirii duşmanului de pe un mal, iar întunericul nopţii îi făcea 
invizibili celor de pe malul celălalt. Ei se strecurară nedescoperiţi 
pe lângă locul unde fusese cabana şi atinseră către miezul nopţii 
primele cataracte. Aici trebuiră să descarce bărcile, să le aducă 
pe uscat şi să le transporte dincolo de aceste bariere. Din 
această cauză, pierdură un ceas. Până în zori de zi ajunseră bine 
într-un loc al malului aproape inaccesibil din cauza mlaştinilor şi 
stufişurilor. Chippeway pregăti şi aici o ascunzătoare. In anumite 
părţi, apa fluviului pătrundea în mlaştini formând mici braţe 
laterale şi golfuleţe. Aripă de Porumbel pătrunse în cel mai mare 
din aceste golfuri şi ceilalţi il urmară. El opri barca la un loc unde 
malul era uscat şi spuse tovarăşilor săi că vor trebui să 
poposească aici o zi. Toţi erau fericiţi că au ajuns la un loc sigur 
după o muncă neîncetată de aproape opt ore. 

După socoteala lui Bourdon, ei făcuseră în această noapte 
aproape 30 de mile; asta însemna un progres important pe 
drumul ocupat de duşman. Chippeway părea, de asemenea, 
foarte mulţumit şi îndată ce se întinse în iarbă îşi aprinse o pipă 
şi fumă liniştit. 

— Mie, Aripă de Porumbel, mi se pare ră suntem bine 
adăpostiţi aici, spuse Bourdon. 

— Bineînţeles; aici nu ajunge nici un indian. Atâta vreme cât 
avem astfel de ascunzători, nu ne pot descoperi. Primejdia cea 
mare ne aşteaptă jos, la îmbucătura râului. 

— Asta o cred şi eu. Acolo o să-i găsim în număr mare. Nu va fi 

uşor să ne strecurăm pe lângă ei. Cum speri să reuşeşti? 

— Acolo creşte mult păpuriş şi asta ne va ajuta poate, în afara 
de faptul că noi călătorim în timpul nopţii. 

Femeile pregătiră dejunul, dar nu se puteau folosi de foc căci 
ar fi fost foarte periculos să se zărească fumul ridicându-se 
deasupra copacilor. 

Se mulţumiră deci cu carne rece şi după ce se saturară, se 
pregătiră toţi de culcare. Nu socoteau necesar să orânduiască 
paza. 

Trecură mai multe ceasuri până la trezirea fugarilor, dar 
îndată ce Chippeway se mişcă, fură şi ei pe picioare. Soarele era 
de mult la asfinţit şi era timpul să-şi întărească forţele pentru 
continuarea călătoriei, printr-un nou dejun. Când soarele 
apusese, totul era gata de plecare. Cerul era acoperit de nori şi 
noaptea întunecoasă. Nu exista nici o teamă de a fi descoperiţi 
de pe malul împădurit, totuşi mulţimea de cataracte cauză din 
nou o mare întârziere. Bourdon străbătuse deseori fluviul 
Kalamazu; el cunoştea apa şi fiecare cotitură a ei şi fu deci un 
bun pilot. Sub conducerea lui, toate greutăţile pe această 
porţiune fură învinse. 

In zorii zilei se opriră din nou într-un loc mlăştinos şi rămaseră 
acolo nemişcaţi tot timpul zilei. Astfel ei pierdură 4 nopţi pe 
Kalamazu şi 4 zile în mlaştini, De aceea, erau încă nedescoperiţi. 
In fiecare dimineaţă, ei descopereau un adăpost sigur şi în 
fiecare noapte odată cu revărsarea întunericului, ei erau gata de 
călătorie. Ajunseseră atât de departe încât puteau spera cu în 
câteva ore vor ajunge la îmbucătura fluviului fără prea multe 
sforţări. Acum era nevoie de mare băgare de seamă; încă în 
cursul ultimei nopţi, putură să-şi dea seama în mai multe locuri 
de prezenţa indienilor. 

La un moment dat, pericolul de a fi descoperiţi fusese destul 
de mare. Aripă de Porumbel auzi voci în desişul pădurii de pe 
țărm. Un indian strigă altuia să-l treacă râul cu barca. Era prea 
târziu pentru a opri bărcile: trebuia înaintat cu orice chip cu toate 
că duşmanii, judecând după vocile lor, se puteau afla la o 
depărtare de 100 metri. Norocul îi favoriza pe fugari; trecură 
neobservaţi pe lângă locul primejdios şi, după aceea, răsuflară 
uşuraţi. Acest incident, care îi umpluse de teamă, contribui să le 
ascută simţurile. Foarte probabil că sălbaticii supravegheau în 

acelaşi mod întregul mal şi deoarece avură şansa de a scăpa de 
sub supravegherea lor, trebuia să-şi închipuie că indienii nu 
socoteau posibil ca albii să ajungă la revărsarea râului. 

__In această dimineaţă se opriră mai devreme ca de obicei. 
Imbucătura râului era acum atât de aproape că ar fi putut să 
ajungă la ea în zori, dacă ar fi călătorit fără întrerupere. Acest 
lucru trebuia evitat. În acelaşi timp, indienii trebuiau ţinuţi în 
nesiguranţă asupra direcţiei ce ar luat-o ei pe lac. 

In cazul când căpeteniile ar fi fost informate despre mişcările 
lor, ei ar fi putut uşor pune oameni în diverse puncte pe coastă, 
pe unde albii trebuiau să treacă. Drumul la „Sagina” sau „Pointe- 
aux-Barques” îi ducea pe fugari drept în mâna urmăritorilor. 

De data aceasta nu se mai opriră la o mlaştină, deoarece în 
apropierea îmbucăturii nu se mai găseau. Luminişul pădurii în 
faţa căreia făcură un popas era înconjurat de pomi deşi; un mic 
pârâu îl traversa, revărsându-se în Kalamazu. Ei se îndreptară 
într-acolo şi deoarece era înconjurat de stufişuri, putură să-şi 
aranjeze un adăpost sigur. 

Aripă de Porumbel nu se culcă, aşa cum obişnuia s-o facă 
până acum, ci părăsi locul pornind în cercetare. inainta o bună 
bucată de drum în susul pârâului nelăsând nici o urmă şi se 
îndreptă spre îmbucătură, către vest. Bourdon şi ceilalţi mâncară 
şi se culcară. Abia câteva ore înainte de plecare, ei se treziră. 

Până aici total decursese în mod fericit. Se bucurau de această 
reuşită, mulţumiră lui Dumnezeu pentru ajutorul dat, dar erau în 
aceiaşi timp mândri de prudenţa şi îndemânarea cu care 
executaseră această îndrăzneață întreprindere. Meritul cel mal 
mare în acest succes îl avea, fără îndoială, Chippeway. Acesta 
părea că are în capul său harta întregii regiuni căci nu 
întâmpinară în tot acest timp nici o greutate în a găsi locul 
potrivit. Din fragedă copilărie el hoinărise în aceste desişuri şi 
indianul, din fire, îşi întipăreşte cu uşurinţă, caracteristica fiecărui 
loc pe unde trece, cu atâta precizie, că poate în orice moment 
să-şi amintească observările sale pentru a le folosi în avantajul 
său. 

Totuşi, Bourdon manifestă o oarecare îngrijorare. El cunoştea 
vigilenţa indienilor şi ştia că se aflau la cel mai periculos moment 
al întreprinderii lor. Cu siguranţă că îmbucătura fluviului era 
înconjurată de sălbatici; singure, iscusinţa şi curajul, n-ar fi ajutat 

mult. Mâna ocrotitoare a lui Dumnezeu trebuia să le vină în 
ajutor. 

Margaret, care manifesta mai mult decât Bourdon, adânca 
încredere în ajutorul lui Peter, părăsi în cursul zilei 
ascunzătoarea, în câteva rânduri, pentru a face puţină mişcare. 
Aripi de Porumbel o sfătui să rămână în apropiere, dar, împinsă 
de curiozitatea caracteristică tuturor femeilor, nu ţinu seama de 
sfatul lui. Pasul ei fu deodată împiedicat de o vedenie 
îngrozitoare. 

— La 20 de metri în faţa ei şedea un indian pe o piatră. Era cu 
spatele la ea, totuşi ea recunoscu la prima vedere că nu putea fi 
Aripă de Porumbel. Arma era rezemată lângă el, tomahawkul şi 
cuțitul se aflau la brâul său. 

Cu respiraţia oprită de groază, Margaret se opri şi-l privi 
înspăimântată. Indianul nu făcea nici o mişcare. Nemişcat că şi 
piatra pe care luase loc, el şedea după toate aparențele cufundat 
în gânduri. Se afla pe o pantă a terenului şi nimeni şi nimeni nu |- 
ar fi putut observa decât din imediata apropiere. Părea deci că şi 
el căutase şi găsise o ascunzătoare unde nimeni nu l-ar fi putut 
vedea. 

In cele din urmă, el întoarse capul şi spre surprinderea ei, 
Margaret recunoscu asprele dar nobilele trăsături ale lui Peter. 
Frica dispăru din inima ei; ea se apropie de dânsul şi puse mâna 
pe umărul său. Părea că această neaşteptată atingere nu-l 
speriase de fel. Liniştit, el întoarse capul şi când zări faţa ei 
strălucind de bucurie, el o salută cu un surâs blând. Nu păru 
deloc surprins şi avea aerul că ştia că o va întâlni aici în acest 
moment. 

— Ce noroc să te revăd, exclamă ea. Bourdon s-a temut să nu 
treci de partea duşmanilor noştri. 

— Am fost chiar până acum la ei, răspunse el. Era cel mai 
indicat lucru. Ei sunt încredinţaţi că sunt de partea lor, dar eu nu 
te-am uitat, Ghiocelule. 

— Despre asta sunt convinsă, Peter. Eu ştiu că eşti prietenul 
nostru. Mă bucur enorm de mult că întâmplarea ne-a adus 
împreuna. 

— Nu-i nici o întâmplare. Viu intenţionat aici, Aripă de 
Porumbel mi-a indicat locul unde vă găsiţi. 

— Aşadar, ai ştiut că ne ţinem ascunşi aici? Ce ai să ne 

raportezi despre duşmanii noştri? 

— Ei se găsesc la îmbucătura Kalamazului şi pretutindeni în 
pădurile din prejur. Ei sunt mai mulţi decât ai putea număra. Ei 
speră încă să vă ia scalpurile. 

— Oh! Peter, de ce vor Pieile Roşii să ne ia viaţa? De ce l-au 
omorât pe preotul care a vrut numai binele lor? 

Peter plecă privirea şi tăcu. 

— Ascultă-mă, Ghiocelule, îţi vorbesc ca un părinte către fiica 
lui. Când spun aceasta o şi gândesc; un indian spune 
întotdeauna ce gândeşte şi face ce spune. Labă de Urs nu te 
poate atinge atâta timp cât sunt eu aici. Bourdon e soţul tău. Tu 
eşti soţia lui. Soţ şi soţie păşesc pe acelaşi drum. Margaret, 
există un Spirit Mare. Această credinţă o are atât Omul roşu, cât 
şi cel alb. Există şi un spirit rău. Douăzeci de ierni, acest Spirit 
rău se afla alături de mine. Zi şi noapte? El mi-a şoptit în urechi 
să ucid pe albi oriunde i-aş găsi. Dacă n-am omori noi pe albi, 
atunci albii vor omori pe indieni. Douăzeci de ierni, zi şi noapte, 
îmi vorbi el astfel şi eu trebuia să mă supun. Nu e bine când unui 
om i se şopteşte întotdeauna acelaşi lucru. Inima mea se împietri 
şi eu nu mă gândeam decât la scalpele albilor, până te-am văzut 
pe tine, Margaret. Din prima clipă când te-am zărit, m-am simţit 
atras către tine de o dragoste părintească. Tu erai prima Faţă 
Palidă al cărui scalp nu voiam să-l iau. In acelaşi timp, aş fi vrut 
totuşi să iau scalpul celorlalţi albi, al lui Bourdon precum şi al 
fratelui tău soţiei sule. 

Un strigăt uşor scăpa de pe buzele Margaretei. Se priviră unul 
pe altul, dar faţa sălbaticului nu avea nimic ce ar fi inspirat 
teamă. 

— Acum însă nu mai gândeşti aşa, Peter, şopti ea. De când 
Bourdon e soţul meu, el e fiul tău. 

— Nu e singurul motiv acesta, dar ai dreptate. Nu mai vreau 
să iau nici un scalp. Inima mea este îmblânzită. 

— Oh! Dacă ţi-aş putea spune cât de bucuroasă sunt când te 
aud vorbind astfel! In ceea ce priveşte persoana mea, nu m-am 
temut niciodată de tine. Trebuie să mărturisesc însă bănuiala că 
nu toate ar fi inventate din cele ce se povesteau despre cruzimea 
ta, despre ura sălbatică împotriva albilor. Acum aud din propria-ţi 
gură că eşti un prieten al albilor şi că nu mai vrei să scalpezi nici 
un alb. Acestea sunt cuvinte care îmi fac mult bine, Peter. 

Mulţumesc Domnului din adâncul inimii, că am ajuns să aud 
astfel de cuvinte de la tine. 

— Dumnezeu este acela care a transformat inima mea, 
indianul pe un ton serios. Inima mea fusese neîndurătoare ca 
piatra până în clipa când auzii din gura misionarului cum a 
implorat binecuvântarea lui Dumnezeu pentru acei care au 
ridicat tomahawkul să-l omoare. Eu însumi am văzut aceasta şi 
am auzit-o. A fost o minune. O minune. 

— Spiritul lui Dumnezeu a dat pastorului puterea de a face 
asta, Peter. Spiritul lui Dumnezeu a fost care te-a făcut să simţi 
măreţia acestui fapt. Fără ajutorul lui noi suntem neputincioşi ca 
nişte copii. Cu ajutorul lui, suntem puternici ca nişte uriaşi. 

Margaret, spuse acestea aşa cum le simţise, energic şi 
mişcător.  Obrajii îi dogoreau de ardoarea credinţei ei. 
Frumuseţea ei căpătă în acest moment o drăgălăşenie de 
nedescris. Ochii exprimau puterea unui suflet curat. 

— Niciodată un indian nu va proceda în acest fel, spuse el, 
niciodată. Indianul blestemă pe inamicul său, urăşte pe 
duşmanul sau şi-l urăşte cel mai mult când îi scapă din mână 
scalpul. Misionarul sa rugat pentru indieni şi s-a rugat încă în 
momentul când ucigaşul l-a lovit. Pentru mine aceasta este o 
minune. Margaret, tu mă cunoşti. Eu sunt tatăl tău. Eu te-am 
adoptat. Inima mea îţi aparţine, dar cu toate că sunt o mare 
căpetenie nu rămân decât un biet indian. Ce ştie un indian? 
Copiii albilor ştiu mai mult. Dar şi aceasta a vrut-o astfel Marele 
Spirit şi de aceea e aşa. Se poate ca el să iubească toţi oamenii, 
dar el nu poate iubi atât de mult pe indieni ca pe albi, altfel el nu 
i-ar fi lăsat în neştiinţă. Oraşe şi case. Bărci mari, praf de puşcă şi 
plumbi, toate acestea le au albii mai mult decât noi. Dar ce 
importanţă? Indianul e obişnuit să fie sărac. Dacă el s-ar fi 
obişnuit cu bogăţia, sărăcia ar fi fost o povară pentru dânsul. 
Aşa, el nu se interesează de ea. E dureros însă că e neştiutor. 
Sunt un vânător, un războinic, o mare căpetenia; tu eşti o femeie 
şi ştii totuşi atâtea. Mi-e ruşine că sunt atât de ignorant. Vreau să 
ştiu cât mai mult. 

— AŞ dori din toată inima, Peter, să te pot instrui despre toate 
acestea. Puţinul, însă pe care îl ştiu, ţi-l voi spune. 

— Nu mai urăsc pe nimeni, spuse el. Doresc tuturor triburilor, 
naţiunilor şi culorilor numai binele. Dacă inima mea va fi destul 

de tare, ca eu să rog pe Dumnezeu, să facă bine duşmanului 
meu când va voi să-mi ia scalpul, n-aş putea-o spune. Poate că e 
prea mult pentru un biet indian. Eu însumi însă nu mai vreau să 
iau scalpul nimănui şi sper că e un pas pe calea cea bună. 

— Asta e sigur, Peter şi dacă implori în genunchi pe Dumnezeu 
pentru aceasta, El te va întări şi în aceste simţăminte şi va face 
să devii alt om. 

Peter o privi pe Margaret cu o expresie deznădăjduită. 

— Nu ştiu cum trebuie să te rogi Marelui Spirit spuse el simplu. 
Tu trebuie să-i vorbeşti pentru mine. Vocea ta o cunoaşte. Ţie îţi 
va deschide urechile; poate nu vrea să asculte glasul lui Peter, 
pentru că Peter a urât atâta timp pe duşmanii săi. Poate o face 
să bubuie tunetul când Peter va îndrăzni să i se adreseze. 

— Te înşeli, Peter, urechea lui Dumnezeu e întotdeauna 
deschisă rugăciunii tale, dacă rugăciunea ta e sinceră. Dar, 
desigur, sunt gata cu tine şi pentru tine. 

După aceasta, ea rosti „Tatăl Nostru”, îi povesti istoria acestei 
rugăciuni şi îi lămuri câteva fraze ce-i păreau de neînțeles. li 
spuse să îngenuncheze lângă dânsa şi, pentru prima dată, acest 
om al pădurilor şi pajiştilor, îşi înălţă vocea într-o rugăciune către 
Dumnezeul unic. O emoție adâncă o cuprinse inima sa; el era 
acum tot atât de umil precum era de mândru altădată; tot atât 
de blând precum era altădată sălbatic Dragostea pentru Creator 
şi toate creaţiunile sale puse stăpânire pe sufletul său. 

Capitolul XII - PETER 


După ce o ascultă pe Margaret ca atenţia cu care un copil îşi 
ascultă mama, Peter repetă „Tatăl Nostru”, apoi se ridică. 
Trupeşte era acelaşi om, puternic şi musculos, figura sa însă era 
schimbată. Umbrele care îi întunecau faţa dispăruseră, iar 
privirea scânteietoare de mai înainte se îmblânzise. 

Soarele mergea către asfinţit. In tot timpul convorbirii lor, ei 
slăbiseră veghea. Când se hotărâră să părăsească locul, Peter 
făcu grozava constatare că fuseseră observați de doi tineri 
războinici din tribul Pottawatomilor. Erau iscoade trimise de Labă 
de Urs să caute urma fugarilor. 

Era o vreme când Peter n-ar fi şovăit să întrebuinţeze puşca 
împotriva unor astfel de nepoftiţi. De asemenea nu s-ar fi dat 
înapoi în faţa unei minciuni sau şiretenii pentru a-i îndruma pe un 
drum greşit şi a scăpa de ei în acest mod. Acum însă avea ură 
pentru tot ce era înşelătorie. Spiritul cel bun ce coborâse asupra 
lui îl făcu însă să se poarte altfel. El se îndreptă foarte liniştit 
către cei doi războinici şi le ordonă să plece; apoi, fără să se mai 
sinchisească de ei, el o urmă pe Margaret, când o ajunsese, ea 
tocmai explica lui Bourdon cele întâmplate. 

— Ascunzătoarea noastră a fost descoperită, zise Bourdon de 
îndată ce zări pe indian. 

— Aşa e. Doi Pottawatomi au zărit-o pe nevasta ta şi vor 
raporta asta căpeteniei lor, răspunse Peter. 

— Ce e de făcut? Trebuie să luptăm sau să fugim! 

— În kanu-uri cât mai repede posibili, Ţinerii războinici au 
nevoie de e o jumătate de oră până să ajungă la căpeteniile lor. 
In această jumătate de oră trebuie să căutăm să ajungem cât 
mai departe posibil. Aici nu mai putem rămâne. Indienii vor fi aici 
într-un ceas. 

Bourdon înţelese asta foarte bine, deşi erau multe lucruri care 
se împotriveau unei plecări grăbite. Aripă de Porumbel nu era cu 
ei şi Bourdon n-ar fi vrut să plece fără el; apoi nici nu era destul 
de întuneric. Să pornească în josul fluviului lumină însemna să se 
bage în gura leului. Chiar apariţia subită a lui Peter şi 

întâmplarea pe care Margaret o povestea în vorbe întretăiate 
deştepta din nou neîncrederea lui Bourdon. Un singur lucru, 
totuşi, nu lăsa nici o îndoială: ascunzătoarea lui nu mai era nici 
un secret indienii puteau să întreprindă imediat cercetări mai 
îndeaproape aşa că nu mai aveau de şovăit. Bourdon cedă 
insistențelor soţiei sale şi cu toţi se urcară în kanu-uri. 

— Nu sunt deloc de acord cu asta, Peter, spuse vânătorul de 
albine, vâslind prin canalul îngust către fluviu. Sper că totul se va 
termina mai bine decât pare. Gândeşte-te, suntem încă în plină 
zi şi trei mile mai încolo roiesc Pieile Roşii. N 

— Ştiu aceasta. Totuşi trebuie să plecăm. In scurt timp vor fi 
aici foarte mulţi indieni. 

Când kanu-urile pătrunseră în fluviu, soarele începuse apună 
în direcţia pădurii. Fluviul era străjuit de pomi deşi; nu era deci 
de temut că ar fi putut fi văzuţi înainte de a se apropia de 
îmbucătură. Acolo însă puteau să găsească adăpost în tufişul 
sălbatic. 

Cu mânuiri repezi de lopată, ei se îndepărtară, aşa de mult de 
ascunzătoarea lor, că iscoadele indiene n-ar mai fi putut să-i 
zărească. Apoi bărcile înaintară foarte aproape una de alta, 
lăsându-se duse de curent pentru a nu ajunge la îmbucătură 
înainte de lăsarea întunericului. O tăcere adâncă se lăsase peste 
apă şi peste pădure. Nimic nu părea să tulbure pace singurătăţi; 
kanu-urile lunecau aşa de încet că pe măsură ce înaintau, 
încrederea zdruncinată începea să renască în sufletele fugarilor 
şi însuşi vânătorul de albine nutrea din nou speranţa că vor reuşi 
să scape de urmărirea duşmanilor. 

Peter raportă cum şi-a petrecut timpul cât a lipsit, cum 
rămăsese cu Labă de Urs, Pană de Corb şi celelalte căpetenii, 
pentru a-şi impune influenţa în favoarea fugarilor şi să înşele pe 
urmăritori. Când iscoadele trimise către interior începură să se 
înapoieze fără a fi descoperit vreo urmă, atenţia indienilor se 
îndreptă către îmbucătura fluviului. Aici se lămureau că bărcile 
albilor nu puteau să fi atins încă lacul. 

Acum Bourdon află că ascunzătoarea, în care el şi Gershom 
puseseră toate lucrurile lor, fusese descoperită şi jefuită de 
sălbatici. Aceasta reprezenta o pierdere grea pentru amândoi. 
Acum erau lucruri mai importante în joc, aşa că nimeni nu mai 
amintea nimic despre aceasta. Faptul cel mai îngrijorător pe care 


120 


îl aflară fu că Labă de Urs dăduse ordin oamenilor să stea de 
veghe zi şi noapte în bărci în faţa îmbucăturii fluviului şi că 
indienii pândeau în sălbaticul stufiş, ca şerpii în iarbă. 

Tot vorbind, se apropiaseră de marginea stufărişului. Noaptea 
nu se lăsase încă. De aceea Peter făcu propunerea să intre cu 
bărcile în păpurişul ocrotitor şi să aştepte acolo până când se va 
putea continua călătoria fără a fi expuşi la vreun pericol. Nu făcu 
nici un secret din îngrijorarea lui căci era încredinţat că fiecare 
petec de pământ în apropierea gurilor fluviului era supravegheat. 
Totuşi, el se înşelă; căci iscoditorii pe care Margaret îi zărise, 
dăduseră alarma. Ştirea se răspândise ca fulgerul şi deoarece 
indienii erau încredinţaţi că vor captura pe cei urmăriţi, cea mai 
mare parte din sentinele părăsiră posturile lor pentru a participa 
la prinderea albilor. 

Vânătorul de albine insistă să meargă mai departe. După ce 
aşteptară aproape o jumătate de oră, el propuse să vâslească 
printr-un braţ îngust spre fluviu. Peter, înzestrat cu răbdarea 
caracteristică indienilor, socoti că ar fi prea devreme. Bourdon 
însă, a cărui neîncredere faţă de Wa-Wa-Nosh nu dispăruse încă, 
propuse lui Gershom să-l urmeze şi împinse barca lui înainte. 
Pentru a nu se despărţi de tovarăşii săi, Peter îi urmă şi el. Dacă 
Ben ar fi dat dovadă de mai multă stăpânire de sine şi ar fi 
aşteptat încă puţin, desigur că i-ar fi fost cruţate toate riscurile la 
care se expunea acum. Braţele înguste ce tăiau păpurişul nu 
erau în legătură unele cu altele. Pentru a ajunge de la unul la 
altul, bărcile trebuiau împinse prin perdelele de păpuriş ce 
despărţeau aceste braţe; dar trebuia păstrată direcţia către 
fluviu. Prima încercare de a executa o astfel de trecere provocă 
mişcarea păpurişului, ceea ce atrase atenţia sentinelei de pe 
mal. El făcu semn unui kanu ce stătea la pândă şi de îndată toate 
posturile şi chiar căpeteniile se puseră în mişcare. Un strigăt 
sălbatic răsună de pe ambele maluri şi pe fluviu. 

Fugarii pierdură curajul; o salvare părea imposibilă. Singur 
Peter îşi păstră calmul. Atent, el trase cu urechea la tipetele 
stridente pentru a şti din ce loc porneau. Pe maluri ei puteau ţipa 
oricât ar fi vrut; primejdia ameninţa numai din partea bărcilor. 
Auzul lui fin îl făcu să poată stabili că patru bărcii se aflau pe apă 
şi că se ţineau ascunse în mijlocul păpurişului. El presupuse că 
nu vor părăsi ascunzătoarea lor, aşteptând curentul. Să împingă 

bărcile fugarilor prin faţa lor. Aceştia trebuiau să-şi croiască drum 
prin lanţul de sentinele dacă nu voiau să renunţe la speranţa 
unei evadări. 

Sa întunecase de-a binelea şi oamenii din bărci n-ar fi putut 
desluşi ceea ce se petrece în mijlocul fluviului. El hotărî deci să 
vâslească până la mijloc; ordonă femeilor să se întindă pe fundul 
bărcilor, aşa că numai bărbaţii mai erau vizibili şi porni înainte. El 
spera că iscoditorii, întrucât bărcile erau conduse de un indian, 
ar crede că ocupanţii celor trei bărci erau bărbaţi făcând parte 
din triburile lor. 

Pe lac, vântul bătea dinspre sud. Situaţia era favorabilă iii, 
larilor, deoarece ei intenționau să-şi continue drumul în direcţia 
nordică. Ben comunică în şoapte această constatare 
îmbucurătoare Margaretei, căci ar fi dorit s-o liniştească. Ea 
părea însă destul de calmă şi îi şopti câteva vorbe încurajatoare. 

Cei trei bărbaţi se mai înţeleseră că în cazul când ar fi 
descoperiţi şi urmăriţi să se refugieze în diferite direcţii în stufiş. 
Urmau să se întâlnească mai târziu într-un punct pe coasta 
lacului şi stabiliseră diverse semne prin care să-şi comunice 
prezenţa. 

Era o noapte înstelată, totuşi, luna nu lumina. Bărcile înaintau 
cu o viteză atât de mare încât s-ar fi putut atinge lacul într-o oră, 
dar acest drum trebuia făcut strecurându-se printre duşmani. 
Trecuse o jumătate, de oră fără nici un incident. Se găseau acum 
în locul unde Bourdon şi Gershom ascunseseră bărcile la prima 
lor fugă. Malul avea însă acum o altă înfăţişare. Atunci focul 
ardea împrejurul cabanei şi se puteau zări sălbaticii la lumina 
flăcărilor. Acum totul era învelit în întuneric şi tăcut ea 
mormântul. Nici un zgomot, nici chiar o şoaptă nu rupea liniştea 
nopţii. 

Când se apropiară de punctul care trebuia socotit foarte 
periculos din întreaga călătorie, îşi alăturară bărcile aşa că 
Bourdon şi Gershom putură vorbi în şoapta. Vâsleau cu cea mai 
mare precauţie; cea mai uşoară plescăitură a apei i-ar fi trădat. 

Margaret şi Dorothea nu-şi mai putură stăpâni neliniştea; ele 
se ridicară şi scoaseră capul peste marginea bărcii. Işi şoptiră 
chiar câteva cuvinte una alteia ca să-şi facă curaj. 

Clipa hotărâtoare sosise. 

Când barca lui Peter, care era puţin înaintea celeilalte, se 

strecură prin faţa locului de debarcare în dreptul cabanei, îşi 
făcură apariţia două bărci. 

Erau la o depărtare de aproximativ 50 de metri, în loc să-i 
ocolească, Peter se adresă lor şi atrase atenţia vâslaşilor asupra 
lui vorbind aşa de tare că, fugarii ce se aflau în spatele lui puteau 
foarte bine distinge cuvintele sale. 

— Tinerii mei războinici vor sosi prea târau. Albii au fost zăriţi 
de oamenii noştri sus în pădure. Între timp, probabil, că au şi fost 
prinşi. Să ne îndreptăm spre uscat. 

Vocea lui Peter fu recunoscută. Tonul hotărât pe care vorbea 
îşi făcu efectul şi când se îndreptă spre bărcile indienilor şi vâsli 
în braţul îngust prin păpuriş, ei îl urmară de bunăvoie. Bourdon 
auzise cuvintele lui Wa-Wa-Nosh şi îi ghici intenţiile. Pe când 
Peter se îndreptă spre uscat, el continuă să vorbească aşa că 
fugarii puteau să audă unde se găsea. Nu ezitară nici un moment 
să tragă folos din şiretenia lui Peter. Repede ca săgeata, ei 
alunecară, în josul fluviului. In aceste momente în care 
tomahawkul atârna deasupra capului lor, domnea printre ei o 
linişte de moarte. Nu s-ar fi putut auzi decât bătăile inimilor lor. 
Norocul le fu favorabil, sau cum zicea Margaret, Providența îi 
scăpase de pericol. 

Cei doi bărbaţi socotiră posibil că odată ajunşi la îmbucătura 
fluviului să dea din nou de iscoade. De aceea îşi pregătiră 
armele. Nici o barcă nu se arătă însă. Nestingheriţi, fugarii 
pătrunseră în lac. 

Lacul Michigan e foarte mare şi când sufla vântul şi valurile se 
înalţă, o barcă făcută din scoarță se menţine greu pe suprafaţa 
apoi. Sufla un vânt puternic şi femeile se speriară când slabele 
ambarcaţiuni începură să danseze pe apă. Dar Bourdon era un 
maestru în cârmuirea bărcii şi nici Gershom nu era mai prejos. Ei 
apropiară bărcile una de alta, aşa că pericolul unei răsturnări fu 
înlăturat; apoi, înlătură o pânză şi împinşi de vânt, aproape că 
zburau pe suprafaţa apei. 

In curând îmbucătura Kalamazului rămase mult în urmă şi 
Bourdon se simţi mai liniştit. Indienii nu sunt buni marinari, de 
aceea era încredinţat că nu se vor aventura pe o astfel de vreme 
pe apele lacului. Cu cât se depărtau mai mult de uscat şi 
dispăreau din faţa ochilor indienilor ce ar fi putut sta la pândă, cu 
atât mai mult creştea siguranţa lui. Fugarii trecuseră îmbucătura 

către orele 9 seara. Când, şapte ore mai târziu, se lumină de 
ziuă, ei se aflau la 40 de mile departe de ea. Cu toate acestea, ei 
se ţineau încă departe de uscat; abia către seară îndrăzniră să se 
apropie de mal. 

Două zile şi două nopţi, întrerupte de scurte pauze pentru 
odihnă, ţinu călătoria pe Michigan, după care, fugarii atinseră 
strâmtoarea Mackina. Bourdon nu mai socotea necesar să se în 
servească aici de pânză şi luă hotărârea să înainteze prin 
strâmtoare numai vâslind. Aceasta avu ca urmare o mică 
întârziere precum şi un efort mai mare; totuşi părea periculos să 
se arate cu o pânză albă atât de aproape de uscat. 

Cu aceste măsuri de precauţie reuşiră să se strecoare prin faţa 
unei flote de bărci, care tocmai atunci se deplasase din portul 
Mackina către Michigan. Această flotă se compunea din aproape 
50 de ambarcaţiuni. Deoarece Bourdon o zări la timp, ei putură 
vâsli într-un mic golf, unde aşteptară trecere ei. 

Ajunseră în fine la lacul Huron, care se întinde aproape paralel 
cu lacul Michigan către sud-est. Un vânt puternic şi o ploaie 
repede îi sili să oprească şi să facă un popas de două zile. Apoi 
trecură cu bine Sagina şi cârmiră în spre capul denumit Pointe- 
aux-Barques. 

Cu ajutorul binoclul ui, Bourdon zări o luntre care plutea de-a 
lungul coastei şi păstra o direcţie perpendiculară pe a lor; 
deoarece nu se găseau în ea decât doi oameni, ce fură 
recunoscuţi ca indieni, nu se temură de o întâlnire cu dânşii. 

— Pe viaţa mea! exclamă deodată Bourdon surprins, e Peter 
cu Chippewavyul. Au făcut desigur drumul pe uscat de-a 
curmezişul peninsulei şi probabil că ne-au zărit de pe țărm. 

— Au desigur veşti importante pentru noi, spuse Margaret. 

— Asta o vom auzi în curând, adăugă Gershom, în zece minute 
vor fi alături de noi. 

Când barca ajunse lângă dânşii, celelalte două o luară în 
mijlocul lor. 

După o mică pauză, pentru a nu se arăta nerăbdători sau 
curioşi, Bourdon il întrebă pe Peter cum petrecuseră timpul 
absenței lor. Peter începu în fine povestea lui. 

Se dusese la căpetenii care îl primiră fără nici o bănuială şi 
toată ceata aştepta sosirea tinerilor războinici, însufleţită de 
ferma încredere că vor aduce cu ei prizonierii. Când însă se 

convinseră că fugarii reuşiseră să se strecoare, numeroase grupe 
fură trimise către cele câteva promontorii, ca să-i surprindă 
acolo. O mică ceată îi urmări în bărci; deoarece aceştia nu se 
pricepeau la navigaţie, ei atinseră strâmtoarea Mackina după ce 
fugarii o trecuseră demult. Peter rămăsese la Labă de Urs şi 
celelalte căpetenii şi porni cu dânşii de-a lungul peninsulei. Trei 
zile înainte de sosirea albilor, ei atinseseră golful Sagina şi-şi 
procurară acolo ambarcaţiuni; apoi se îndreptară spre Pointe- 
aux-Barques de care se apropia acum Bourdon. Labă de Urs se 
simţea plictisit de atâta aşteptare şi se temea că albii să nu fi 
trecut. De aceea, el se îndreptă spre fluviul care leagă lacul 
Huron cu micul lac Sainte-Claire pentru a-i pândi aici. Peter 
rămăsese în urmă cu trei tineri războinici hotărându-i apoi să se 
îndrepte către capătul îndepărtat al golfului pentru a căuta, acolo 
o a doua barcă. Aşa se întâmplă că rămânând singur la Pointe- 
aux-Barques, el aştepta acolo pe protejaţii săi. Nu-l părăsiseră 
însă bine războinicii, când Aripă de Porumbel îşi făcu apariţia. El 
reuşise, cu riscul vieţii şi înfruntând toate greutăţile, să se ţină 
tot timpul în apropierea, atât a mlaştinilor, cât şi a prietenului 
său, urmându-i peste o sută de mile şi nepărăsindu-i nici o clipă. 
O oră după întâlnirea lor zăriră apropiindu-se de la nord două 
ambarcaţiuni. După pânză recunoscură imediat că erau bărcile 
fugarilor şi se îndreptară către ei. 

Ştiau acum unde se afla inamicul, totuşi pericolul nu se 
micşorase. De la Pointe-aux-Barques şi până la capătul lacului 
Huron distanţa era de aproape 100 mile. De aici trebuiau să 
ajungă la lacul Sainte-Claire prin braţul de legătură îngust şi lung 
de 30 mile. De aici la Detroit nu mai erau decât 8 mile. Acest fort 
era acum în stăpânirea englezilor şi după părerea lui Bourdon 
era acum mai puţin periculos de a cădea în mâna lor decât a fi 
prinşi de Labă de Urs şi oamenii săi. 

Erau perfect conştienţi de gravitatea situaţiei, totuşi, orice 
tărăgănare ar fi putut avea cele mai rele consecinţe pentru 
dânşii. După ce luară dejunul, ei se hotărâră pentru o continuare 
a călătoriei. Pentru a avea în fiecare barcă doi vâslaşi şi a putea 
lua astfel. In caz de pericol, cât mai mare viteză, cei doi indieni 
părăsiră barca lor. Peter se urcă în barca lui Bourdon, iar Aripă de 
Porumbel luă loc în aceea a lui Gershom. Vântul continua să bată 
dinspre vest şi micile ambarcaţiuni alunecau cu repeziciune. 

Când, către sfârşitul zilei ei se apropiară de râu, Peter îi sfătui să 
coboare velele. Trebuiau să se ţie cât mai aproape de uscat 
pentru a rămâne în umbra malului acoperit cu arbori deşi; pânza 
albă i-ar fi putut uşor trăda în întuneric. 

Când se întunecase de-a binelea, pătrunseră în apele râului. 
Pe deasupra, mărăcinişului posomorit, pe suprafaţa neagră a 
apei, domnea o tăcere adâncă şi neliniştitoare. Ei străbătură 
jumătate din drum fără nici o piedică, apoi Peter coti într-unul din 
numeroasele braţe care se desprind din fluviu. Presupunea cu 
drept cuvânt că Labă de Urs ar fi ocupat cele două treceri către 
lacul Sainte-Claire şi de fapt zăriră acolo câte două ambarcaţiuni 
pline cu indieni. Întrucât duşmanul credea că fugarii se vor socoti 
în siguranţă, deoarece lăsaseră mult în urmă pe urmăritorii lor, 
nu mai credea nimerit să supravegheze şi micii afluenţi ai 
fluviului. Labă de Urs era încredinţat că albii vor cobori apa fără 
nici o bănuială prin unul din cele două braţe navigabile ale 
fluviului. Prevederea lui Peter zădărnici aceste aşteptări. Drumul 
prin afluenţi era mai îndepărtat şi mai anevoios; pentru că 
buruienele creşteau atât de dese încât bărcile nu se puteau 
strecura decât cu mare greutate, dar pe această cale atinseră 
nestingheriţi lacul Sainte-Claire şi trecură apa în linie dreapta în 
timp ce Labă de Urs îi tot pândea pe fluviu. Deoarece însă pentru 
a nu fi descoperiţi, ei se serveau de vele numai atunci când se 
găseau la o distanţă destul de mare de uscat, ajunseră abia a 
doua zi în apropierea Canadei. 

In dimineaţa imediat următoare, ei se îndreptară către fluviul 
care se varsă din lacul Sainte-Claire în lacul Erie. O mare insulă îl 
desparte în două braţe, Peter ştia că şi aici bărci de ale indienilor 
se aflau la pândă. l-ar fi fost uşor lui Labă de Urs să meargă către 
Detroit şi să mobilizeze printre sălbaticii de acolo atâţia 
războinici, că ar fi putut închide complet cu un număr însemnat 
de ambarcaţiuni drumul pe apă. Faptul acesta ar fi scăzut însă 
meritul său şi al războinicilor săi. Preferă, deci, să termine singur 
această chestiune deoarece avea convingerea că fugarii se vor 
îndrepta pe aici fără a mai lua vreo precauţiune. Dacă printr-o 
întâmplare nenorocită, fugarii i-ar fi scăpat pe lacul Sainte-Claire, 
nu se îndoia nici un moment că îi vor cădea în mână pe râul 
Detroit. 

Peter sfătui să se lege ambele bărci pe când treceau în faţa 

insulei, dând astfel aparenţa uneia singure Acest fapt înţelept al 
lui  Wa-Wa-Nosh contribui la salvarea fugarilor căci 
ambarcaţiunea fu într-adevăr zărită de sălbatici, însă în 
întunericul nopţii fu socotita ca fiind una de a lor, deoarece ştiau 
că o barcă de a lor trebuia să încrucişeze prin aceste locuri. 
Datorită acestei fericite coincidenţe, pe care Margaret nu înceta 
de a o atribui ajutorului divin, fugarii ajunseră netulburaţi la 
insulă şi cu aceasta depăşiră cele mai îndepărtate sentinele 
trimise de Labă de Urs. 

Incă la revărsarea zorilor ieşiră din râul Detroit şi pătrunseră în 
lacul Erie. De aici mai aveau un lung drum de străbătut, dar 
dispăruseră orice primejdii Tot malul nordic se găsea în 
stăpânirea americanilor. Ei continuară călătoria timp de o 
săptămână şi străbătură aproape 200 de mile până ajunseră în 
micul port Presque-Sle. Aici Peter şi Aripă de Porumbel se 
despărţiră de prietenii lor Vânătorul de albine le cedă barca sa și- 
i dete lui Aripă de Porumbel puşca lui cea mai bună şi o cantitate 
de plumb şi praf de puşcă, Peter refuză însă orice dar. Induioşat 
până la lacrimi, el îşi luă rămas bun de la Margaret. În timpul 
călătoriei ea se rugase. Deseori împreună cu dânsul şi-i promise 
că îi va fi şi în viitor o călăuză pe calea cea bună, dacă se vor mai 
întâlni vreodată. 

Capitolul XIII - GENERALUL BOURDON 


Au trecut patruzeci de ani de când s-au petrecut faptele 
povestite mai înainte. Un vapor cu aburi plutea pe apele lacului 
Erie. Printre călători era un grup de doamne; una care cu toată 
vârsta înaintată, era încă frumoasă şi viguroasă, fiica ei care 
părea să aibă patruzeci de ani şi două domnişoare de vreo 
şaisprezece ani. Asemănarea dintre ele mărturisea că făceau 
parte din aceeaşi familie. Tot în grupul lor se găsea un bărbat cu 
părul alb, al cărui mers, mişcări şi ţinută arătau încă o mare 
putere şi vigoare. Trebuia să fi avut peste 80 de ani. Purta 
îmbrăcămintea albilor; culoarea pielii însă şi trăsăturile 
îndrăzneţe ale feţii trădau pe indian. 

Era tocmai într-o discuţie însufleţită cu o Faţă Palidă. 

— Pot să vă întreb cărui trib aparţineţi? se interesă acesta din 
urmă. 

Omul roşu îl privi cu o căutătură prietenoasă. Trăsăturile sale 
aspre erau luminate de o lumină interioară - care izvora din 
adâncul sufletului său - ce exprima dragostea, prietenia şi pacea. 

— Ce importanţă are tribul? răspunse el. Suntem cu toţi copii 
aceluiaşi Dumnezeu. 

— Piei Roşii şi Feţele Palide? 

— Desigur, acelaşi Dumnezeu ne-a creat pe toţi. Numai 
culoarea ne deosebeşte, dar numai la exterior. 

— Credeţi, aşadar, că albii au vreun drept să fie aici? Nu ne 
priviţi ca pe nişte intruşi sau ca duşmani, ce am venit aici să 
răpim, pământul Pieilor Roşii? 

— Pământul nu aparţine indienilor; el aparţine lui Dumnezeu 
care l-a împărţit oamenilor. Intâmplător a dat acest pământ 
indienilor; acum însă trimite aici Feţele Palide ca să locuiască 
alături de indieni. Pentru asta nu trebuie să se plângă nimeni. Ar 
fi un păcat să reproşezi ceva Marelui Spirit. Ceea ce face, e bine, 
niciodată nu face ceva rău. Aşa stă scris în cartea cea bună şi 
ceea ce stă scris acolo vine de la Marele Spirit însuşi. 

Acest om era Peter-Scalperul. Acelaşi om care voise odinioară 
să nimicească pe toţi albii! Acum însă el vedea în fiecare om un 

frate: nu se mai gândea să omoare pe albi ca să păstreze fraţilor 
săi indieni câmpurile de vânătoare. Fiinţa sa era plină de iubire şi 
desigur se simţea destul de tare să poată binecuvânta pe cei ce 
l-ar blestema şi să se roage, pe moarte fiind, pentru duşmanii 
săi, aşa cum făcuse sărmanul misionar. 

Doamna mai în vârstă era Margaret Boden, soţia lui Bourdon, 
vânătorul de albine. Doamna mai tânără era fiica ei, unicul ei 
copil şi se numea Dorothea. Cele două domnişoare ce se numeau 
una Margaret, cealaltă Dolly, erau nepoatele ei. Un fin al 
doamnei mai tinere îşi petrecea timpul în preerie la bunicul său, 
generalul Bourdon. Căsătoria ei cu Bourdon fusese foarte fericită. 
Cerul îi binecuvântase pe amândoi. 

Gershom însă căzuse din nou în patima beţiei şi murise cu 
mulţi ani înainte. Dorothea se retrăsese la nişte rude ce locuiau 
în Massachusetts. Un unchi bogat îi lăsase averea moştenire, aşa 
că îşi petrecea viaţa în linişte. 

Când după ultimul război, pacea fu încheiată, Bourdon se 
înapoie în luminişurile pădurilor sale iubite, se stabili acolo şi 
deveni, ceea ce se numeşte în Michigan, un om bogat. El era 
proprietarul unor bune bucăţi de pământ şi al unei case. 

Doamnele se înapoiau acum de la o vizită la Dorothea Waring. 
La Detroit, coborâră de pe vapor şi-şi continuară călătoria către 
Kalamazu cu trenul. Bătrâna povestea fetelor ei - şi nu pentru 
prima oară - despre aventurile din această parte a peninsulei. In 
cursul vremii pădurea luase altă înfăţişară Ici, colo, străluceau 
din verdele întunecat luminoasele case ale coloniştilor şi la 
îmbucătura fluviului, unde, altădată Margaret se găsea în pericol, 
se întindea acum un sat frumos ce purta numele fluviului. 
Călătorii îşi petrecură noaptea aici. A doua zi dimineaţă, plecară 
mai departe cu trăsura pe şoseaua ce ducea în susul fluviului pe 
lângă dealurile unde altădată se găsea coliba lui Gershom, unde 
castelul de miere se prefăcuse în cenuşă, în vâlvătaia flăcărilor şi 
către pajiştea rotundă, unde, cu mulţi ani înainte, se pronunţase 
sentinţa de moarte a căpeteniilor indiene. 

Această  pajişte rotundă, ajunsă renumită în cuprinsul 
nemărginit al pădurilor, este o câmpie de aproape 30 000 
pogoane de teren extrem de fertil. Pe timpul când călătorii se 
apropiau de dânsa nu mai era atât de sălbatică aşa ca odinioară 
când Bourdon se prezentase în faţa sălbaticilor cu vrăjitoriile lui. 

Plugul trecuse peste ea pătrunzând pământul, făcând să nască 
bogate lanuri de grâu; locuinţe cu hambare şi toate cele 
necesare răsăriseră ici-colo. In mijlocul acestei câmpii se găseşte 
o pădure de aproape 600 de pogoane cuprinzând cei mai frumoşi 
pomi ce s-ar fi putut vedea vreodată. In această pădure se află 
un lac mic şi rotund. Pe marginea pădurii se găsesc casele 
satului Schoolcraft. Acesta era ţinta călătorilor. Generalul 
Bourdon primi pe ai săi cu mare bucurie. El era încă destul de 
robust şi în bună dispoziţie cu toate că se apropia de 70 ani. 
Capul său era alb ca zăpada, faţa roşie ca o cireaşă. În toată 
regiunea nu exista un bărbat mai frumos ca el. Cumpătarea, o 
ocupaţie regulată, aerul liber şi o conştiinţă curată l-au întărit 
contra influențelor unei vârste înaintate. Liniştea cu care privea 
viitorul se datora, cum el însuşi obişnuia să spună, ştiinţei de a 
se ţine departe de vârtejul speculațiilor, altfel foarte numeroase, 
cu douăzeci de ani înainte prin aceste locuri. Devenise un om 
extrem de bogat. 

Bătrânul Peter era permanentul său însoțitor. Mergeau 
împreună peste câmpuri în timpul semănatului ca şi în timpul 
secerişului. Se interesau de vitele ce păşteau şi vorbeau despre 
trecut, când tot acest pământ era încă o sălbăticie, de viitor, 
care, din ce în ce mai mult, scotea la iveală bogăţia terenului 
prin munca agricultorilor. Peter era întruchiparea acestui trecut 
cu toate grozăviile lui şi al acestui viitor cu toată strălucirea sa. 
Aici, pe această pajişte, voia el să curme viaţa tinerei perechi, 
sub ai căror urmaşi el îşi încheia zilele; aici trăia el transformarea 
stepei aride într-o regiune de culturi bogate. 

Pe când, după sosirea lui Peter, ambii făcură o plimbare peste 
câmpii, li se alătură un al treilea. Acesta era şi el un indian. EIl 
putea avea vârsta generalului Bourdon. El nu purta ca Peter 
îmbrăcămintea albilor, ci, un fel de amestec de port european şi 
indian, o cămaşă de vânătoare, mocasini şi un brâu; pe lângă 
asta însă purta pantaloni lungi şi largi. Era Aripă de Porumbel.. 
Chippewayul care venise să facă obişnuita vizită anuală vechiului 
său prieten. Revederea fu înduioşătoare. Când Aripă de 
Porumbel îşi luă rămas bun, era încărcat cu daruri care îi 
asigurau o viaţă tihnită pe încă un an. 


Sfârşit. 

T Contemporan cu Walter Scott şi Balzac, JAMES FENIMORE 

Sa COOPER (1789—1851) a deschis drumul adevărată literaturi ameri- 
ricahe. Nu întimplător de opera lui s-a ocupat un alt mare scriitor 
american MARK 


F VAIN (1835—1910), iar WILLIAM FAULKNER 

